text:
খুরুমজরি।
নোংচুপ বেঙ্গলগী রাজ্যপাল শ্রীমান জগদীপ ধনখরজী, কেন্দ্রগী মন্ত্রীমন্দলদা ঐহাক্কী খোংলোই মনসুখ মান্দিবিয়াজী, মফম অসিদা তিনবীরিবা ভারত সরকারগী অতোপ্পা মন্ত্রীশিং, এম.পি.শিং অমসুং মশিং য়াম্না মফম অসিদা লেংবিরক্লিবা নোংচুপ বেঙ্গলগী ঐহাক্কী ইচে-ইচল অমসুং ইচিল-ইনাওশিং।
ইমা গঙ্গাগা থংননা, গঙ্গাসাগরগা নক্ননা, লৈবাক অসিগী জলশক্তিগী পুৱারী ওইরবা মফম অসিদা, থৌরম অসিদা শরুক য়াবা ফংবা অসি ঐখোয় পুম্নমক্কীদমক লাইবক ফবা ৱাফম্নি। ঙসিগী নুমীৎ অসি কোলকতা পোর্ত ত্রস্তকীদমক, মসিগা শম্নরিবা মীয়ামগীদমক, মফম অসিদা থবক তৌরম্লবা মরূপশিংগীদমক্তা ওইনদি য়াম্না মরু ওইবা তঞ্জানি। লিংখৎখিবগী ১৫০শুবা চহী ফারকপগীদমক কোলকতা পোর্ত ত্রস্তকা মরী লৈনরিবা মরূপ পুম্নমকপু হন্না-হন্না নুংঙাইবা ফোংদোকচরি, য়াইফ-পাউজেল পীজরি।
মরূপশিং,
ঙাইহাক্কী মমাংদা মফম অসিদা ঙসিগী মীকুপ অসিগী প্রমান ওইগদবা পোস্তেল স্তাম্প রিলিজ তৌখ্রে। মসিগা লোয়ননা ত্রস্ত অসিগী কর্মচারীশিং অমসুং মফম অসিদা থবক তৌরম্লবা হান্নগী কর্মচারী লিশিং কয়াগী পেন্সনগীদমক লুপা কোতি ৫০০গী চেকসু শিন্নখ্রে। অখন্ননা চহী ১০০গী মথক্কী সেনিয়ার দিগনিতরীশিংবু ইকায় খুম্নজবগী তঞ্জা অদুসু ঐহাক্না ফংজরে। কোলকতা পোর্ত ত্রস্তকী খুত্থাংদা লৈবাক্কী সেবা তৌরিবা অসিগুম্লবা দিগনিতীশিংবু অমসুং মখোয়গী ইমুং মনুংশিংবু ঐহাক্না খুরুমজরি, মখোয়গী তুংগী য়াইফনবগীদমক থৌনিজরি।
মরূপশিং,
পোর্ত অসি পাকথোক চাউথোকহন্নবা অমসুং অনৌবা থাক্তা পুখৎনবগীদমক ঙসি লুপা কোতি লিশিং কয়াগী ইনফ্রাস্ত্রকচর প্রোজেক্ত কয়া শঙ্গাখ্রে অমসুং উরেপ উয়ুং তমখ্রে। ত্রাইবেল ইচানুপীশিংগী এদজুকেসন অমসুং স্কিল দিবেলপমেন্তকীদমক হোস্তেল অমসুং স্কিল দিবেলপমেন্ত সেন্তরগীসু উরেপ উয়ুং তমখ্রে। দিবেলপমেন্তকী অসিগুম্লবা খুদোংচাবা কয়া অসিগীদমকসু নোংচুপ বেঙ্গলগী প্রজা পুম্নমকপু হন্না-হন্না নুংঙাইবা ফোংদোকচরি।
মরূপশিং,
কোলকতা পোর্ত অসি শুপ্নতগী জহাজশিং লাকপা-চৎখিবা অদু খক্তগী মফম নত্তে, মসিনা পুৱারী অমবু লোইনরি। হিথাংফম অসিনা মীরৈবাক্না লৈবাক ঙাকলম্বদগী ভারতনা নিংতম্বা ফংখিবগুম্বা লৈবাক অসিগী পুৱারী ওইরবা মীকুপ কয়া অমা সাক্ষি ওইদুনা লেপলি। সত্যগ্রহদগী স্বচ্ছগ্রহ ফাওবা, হিথাংফম অসিনা লৈবাক অসিগী অহোংবশিং উখ্রে। হিথাংফম অসিনা পোৎ শিন্নররিবা মী খক্তমক উবতা নত্তনা লৈবাক অসিদা অমসুং মালেম অসিদা খুদম থমলম্লিবশিংগী ৱাখল্লোনসু পুরি। লম্বী অমদা, কোলকতাগী হিথাংফম অসিনা ইন্দস্ত্রীয়েল, স্পিরিচুয়েল অমসুং সেল্ফ-রিলাইন্সকীদমক ভারতকী এস্পিরেসনগী খুদম ওইরি।
মখল অমরোমদা কোলকতাগী হিথাংফম অসি ভারতকী ইন্দস্ত্রীয়েল, স্পিরিচুয়েল অমসুং সেল্ফ-সফিসিয়েন্সীগী চাউরবা আশাগী খুদম্নি। হিথাংফম অসি ১৫০শুবা চহীদা চংশিল্ললক্লিবা মতম অসিদা মসিবু অনৌবা ভারত শেমগৎপগীসু খুদম অমা ওইহনবা অসি ঐখোয় পুম্নমক্কী থৌদাংনি।
নোংচুপ বেঙ্গলগী, লৈবাক অসিগী স্পিরিৎ অসিবু খুরুমজদুনা ঐহাক্না কোলকতা পোর্ত ত্রস্তকী মমিং অসি ভারতকী ইন্দস্ত্রীলাইজেসনগী ফাউন্দর, বঙ্গালগী দিবেলপমেন্তকী মংলান্দা হিংলম্বা অমসুং লৈবাক অমা, লেজিস্লেসন অমগীদমক কত্থোকখিবা দা. শ্যামা প্রসাদ মুখর্জীগী মমিং লৌদুনা থোন্নবা লাউথোকচরি। হৌজিক্তি হিথাংফম অসি দা. শ্যামা প্রসাদ মুখর্জী পোর্তকী মমিংদা খংনরগনি।
মরূপশিং,
বেঙ্গলগী মচানুপা দা. মুখর্জীনা লৈবাক অসিদা ইন্দস্ত্রীয়েলাইজেসনগীদমক উরেপ উয়ুং তমখি অমদি চিত্তরঞ্জন লোকোমোতিব ফেক্তরী, হিন্দুস্তান এয়ারক্রাফ ফেক্তরী, সিনদ্রি ফর্তিলাইজর ফেক্তরী অমসুং দামোদর ভেল্লী কোওপরেসন অসিনচিংবা প্রোজেক্তশিংগী দিবেলপমেন্তদা অচৌবা থৌদাং লৌখি। ঐহাক্না বাবাসাহেব অম্বেদকরবুসু নিংশিংজরি। দা. মুখর্জী অমসুং বাবা সাহেবনা নিং তম্লবা ভারত্তা অনৌবা মীৎয়েং অমা পীনবিখি।
১৯৪৪দা কোলকতা অসিদা ৱাতর পোলিসীগী মতাংদা চত্থখিবা কনফরেন্সতা বাবা সাহেবনা হায়বিখি মদুদি ভারতকী ৱাতর ৱেজ পোলিসী অসি কমপ্রেহেন্সিব ওইহনগদবনি। মসিদা ইথৈ লৌখোং, ইলেক্ত্রিসিতী অমসুং ত্রান্সপোর্তেসন অসিনচিংবা এস্পেক্ত পুম্নমক মনুং চলহনগদবনি। অদুবু মসি লৈবাক অসিগী লাইবক থিবা ওইখি মদুদি দা. মুখর্জী অমসুং বাবা সাহেবনা সরকারদগী তোক্লবা মতুংদা, মখোয়গী সজেসনশিংদা লৌখৎফম থোকপা অদু লৌখৎখিদে।
মরূপশিং,
ভারতকী পাক চাউখ্রবা সমুদ্রগী ঙমখৈ অসি চাউরাক্না কিলোমীতর ৭,৫০০ শাংই। মালেম অসিদা সমুদ্র মপালগা নক্নবা অসি ঙসিসু য়াম্না চাউবা শক্তিনি হায়না লৌনরি। লেন্দলোক লৈবাকশিংনা করিগুম্বা কান্দা মশানা মশাবু হেল্পলেস ওইনা ফাওরি। লীরবা মতমদা ভারতকীসু য়াম্না চাউবা শক্তি অমা লৈরম্মি। গুজরাতকী লোথল হিথাংফমদগী হৌরগা কোলকতা হিথাংফম ফাওবা য়েংশি, ভারতকী শাংলবা কোস্তলাইনদগী মালেম পুম্বদা ললোন-ইতিক তৌরম্মি অমদি সিভিলাইজেসন, সংস্কৃতিসু শন্দোক্লম্মি। চহী ২০১৪গী মতুংদা ভারতকী শক্তি অসিবু অমুক হন্না চেৎশিলহন্নবগীদমক অনৌবা থাক্তা খন্নরে, অনৌবা ইনর্জীগা লোয়ননা থবক হৌরে।
মরূপশিং,
ভারতকী হিথাংফম অসি ভারতকী চাউখৎপগী গেৎৱেনি হায়না ঐখোয়গী সরকারনা লৌরি। মরম অসিনা সরকারনা কোস্তশিংদা কনেক্তিবিতী অমসুং মফম অদুগী ইনফ্রাস্ত্রকচরবু মোদর্ন ওইহন্নবগীদমক সাগরমালা প্রোজেক্ত হৌদোক্লে। সাগরমালা প্রোজেক্তকী মখাদা লৈবাক অসিদা হৌজিক লৈরিবা হিথাংফমশিং অনৌবা থাক্তা পুখৎপা অমসুং অনৌবা হিথাংফমশিং দিবেলপ তৌবগী থবক লেপ্পা লৈতনা চত্থরি। লম্বী-থোং, রালৱে, ইন্তরস্তেত ৱাতরৱেজ অমসিং কোস্তেল ত্রান্সপোর্তপু ইন্তেগ্রেতেদ তৌবগী থবক চত্থরি। প্রোজেক্ত অসিনা কোস্তেল ত্রান্সপোর্তকী খুত্থাংদা পোৎ পুথোক পুশিন তৌবা হেঙ্গৎহন্নবদা য়াম্না মরুওইবা থৌদাং লৌরি। স্কিম অসিগী মখাদা লুপা কোতি লাখ ৬ হেনবগী প্রোজেক্ত লিশিং অহুমগা চাতরুক মশক খংদোক্লে। মসিগী মনুংদা লুপা কোতি লাখ ৩ হেনবগী প্রোজেক্ত ২০০ হেনবদা থবক চত্থরি অমসুং চামগা কুনমঙাদি মপুং ফানা লোইশিনখ্রে।
মরূপশিং,
সরকারনা হোৎনরিবা অসি ত্রান্সপোর্তেসনগী ফ্রেমৱার্ক পুম্বা মোদর্ন অমসুং ইন্তেগ্রেতেদ ওইহনবনি। ঐখোয়গী লৈবাক অসিদা ত্রান্সপোর্তকী সিস্তেমশিংদা থাক মান্নরমদবা অদুসু কোকহনবগী থবক চত্থরি। মসিদসু নোংপোক ভারত অমসুং অৱাং-নোংপোক ভারতনা ইন্দলেন্দ ৱাতরৱেগা মরী লৈনবা প্রোজেক্তশিংদগী অখন্নবা কানবা ফংলি অমসুং লাক্কদৌরিবা চহীশিংদা জলশক্তিগী খুত্থাংদগী অৱাং-নোংপোক পুম্বা শম্নহনবগী নেতৱার্ক অসিনা ভারতকী দিবেলপমেন্তদা অচৌবা থৌদাং লৌরগনি।
ইচে-ইচল অমসুং ইচিল-ইনাওশিং,
কোলকতা অসি ঈশিংগা মরী লৈনবা দিবেলপমেন্তকী হিরমদা হেন্না লাইবক ফরবনি। কোলকতা পোর্ত অসি লৈবাক অসিগী সমুদ্রগী পেরেফেরেগী মনুংসু চল্লি অমসুং তুরেলগসু শম্ননা লৈরি। মতৌ অসুম্না মসি লৈবাক অসিগী মনুং অমসুং লৈবাক অসিগী মপানগী ৱাতরৱেশিংগী উন্নফম মফম্নি।
ময়াম পু্ম্নমক্না খংবিবা অদুনি মদুদি হল্দিয়া অমসুং বনারসকী মরক্তা গঙ্গা তুরেলদা জহাজশিং চেনবা হৌরে। অদুগা ঐহাক কাশিগী এম.পি.নি, মরম অদুনা মশা মথন্তা অদোমগা শম্নরে। লৈবাক অসিগী অহানবা মোদর্ন ইনলেন্দ ৱাতরৱেবু মপুং ফানা থৌরাং তৌনবগীদমক খোংজেল য়াংনা থবক চত্থরি।
চহী অসিদা হল্দিয়াদা মল্তিমোদেল তর্মিনেল অমসুং ফরক্কাদা নেভিগেসন লোক থৌরাং তৌনবা হোৎনরি। চহী ২০২১ ফাওবদা গঙ্গাদা অচৌবা জহাজ চৎপা য়ানবগীদমকসু লুথহনবগী থবক চত্থরি। মসিগা লোয়ননা গঙ্গাবু অসমগী পান্দুদা ব্রহ্মপুত্রগা শম্নহল্লিবা ইনলেন্দ ৱাতরৱে-২দসু কার্গো ত্রান্সপোর্তেসন হৌখ্রে। কোলকতা পোর্ত অসি রিভর ৱাতরৱেজকী কন্সত্রক্সন্না মরম ওইদুনা ইস্তর্ন ইন্দিয়াগী ইন্দস্ত্রীয়েল সেন্তরশিংগা শম্নরি। অমদি নেপাল, বঙ্গলাদেশ, ভুতান অমসুং ম্যানমারগুম্বা লৈবাকশিংগা লোয়ননা ললোন ইতিক হেন্না লায়থোকহল্লে।
মরূপশিং,
লৈবাক্কী হিথাংফমশিংদা মোদর্ন ফেসিলিতীশিং দিবেলপ তৌবা, কনেক্তিবিতীগী হেন্না ফবা সিস্তেম, মেনেজমেন্তদা ফিভম ফগৎহনবা অসিনচিংবা খোংথাং কয়ানা মরম ওইদুনা কার্গোগী ক্লিয়ারেন্স অমসুং মদুগী ত্রান্সপোর্তেসন্দা মতম চংবা হন্থরে।
তর্নএরাউন্দ তাইম হৌখিবা চহী ৫দা হন্থরক্তুনা তঙ্খাইদা লৈরে। ভারতকী ইজ ওফ দুইং বিজিনেসকী রেঙ্কিংদা রেঙ্ক ৭৯ হেঙ্গৎলক্লিবা অসিগী অচৌবা মরম অমদি মসিনি।
মরূপশিং,
লাক্কদৌরিবা মতমশিংদা ৱাতরৱে কনেক্তিবিতী হেন্না পাকথোক চাউথোকহনবনা য়াম্না চাউনা কান্নবা ফংগদৌরিবা অসি নোংচুপ বেঙ্গলনি, কোলকতানি, মফম অসিগী লৌমীশিং, ইন্দস্ত্রীশিং অমসুং শিন্মীশিংনি, মফম অসিগী ঙামী ইচিল-ইনাও অমসুং ইচল-ইচেশিংনি।
ঐখোয়গী ঙামী ইচিল-ইনাওশিংনা ৱাতর ৱেল্থ মপুংফানা শিজিন্নবা ঙম্নবগীদমক সরকারনা ব্লু রিভোলুসন স্কিম পায়খৎলি। ঙামীশিংবু কিসান ক্রিদিৎ কার্দ ফেসিলিতীগা শম্নহল্লে। ফিশ ফার্মরশিংগী খুদোংচানবগীদমক অচৌবা তুরেলশিং অমসুং সমুদ্রদা অনৌবা ফিশিং হার্বরশিং শাখ্রে।
রিভর ফ্রন্ত দিবেলপমেন্ত য়োজনাদগী নোংচুপ বেঙ্গলগী তুরিজম ইন্দস্ত্রীনা অনৌবা কানবা ফংবা ঙম্লগনি। মফম অসিদা একর ৩২ গী মফমদা গঙ্গাজীগী দর্শনগীদমক কমফোর্তেবল ফিচরশিং থৌরাং তৌরগদি মদুনা লমকোইবশিংদসু কানবা ফংলগনি।
ইচে-ইচল অমসুং ইচিল-ইনাওশিং,
কোলকতা খক্তা নত্তনা সরকারনা লৈবাক পুম্বদা হিথাংফমশিংগা শম্নবা শহরশিং অমসুং ক্লস্তরশিংদা এক্বারিয়ম, ৱাতর পার্ক, সী ম্যুজিয়ম, ক্রুইস অমসুং ৱাতর স্পোর্তসকীদমক দরকার ওইবা ইনফ্রাস্ত্রকচরশিং শেমগৎলি।
কেন্দ্র সরকারনা ক্রুইসতা য়ুমফম ওইবা তুরিজমবুসু পুক্নিং থৌগৎলি। লৈবাক অসিদা ক্রুইস শিপকী মশিং চাউরাক্না ১৫০ ওইরিবা অসি হৌজিক লিশিং অমা ফাওবা য়ৌহন্নবগী পান্দমদা থবক তৌরি। মসিগী কান্নবা অসি নোংচুপ বেঙ্গলনসু শোইদনা ফংলগনি, বে ওফ বেঙ্গলদা লৈরিবা ইথৎশিংনসু ফংলগনি।
রিভর ফ্রন্ত দিবেলপমেন্ত য়োজনাদগী নোংচুপ বেঙ্গলগী তুরিজম ইন্দস্ত্রীনা অনৌবা কানবা ফংবা ঙম্লগনি। মফম অসিদা একর ৩২ গী মফমদা গঙ্গাজীগী দর্শনগীদমক কমফোর্তেবল ফিচরশিং থৌরাং তৌরগদি মদুনা লমকোইবশিংদসু কানবা ফংলগনি।
ইচে-ইচল অমসুং ইচিল-ইনাওশিং,
কোলকতা খক্তা নত্তনা সরকারনা লৈবাক পুম্বদা হিথাংফমশিংগা শম্নবা শহরশিং অমসুং ক্লস্তরশিংদা এক্বারিয়ম, ৱাতর পার্ক, সী ম্যুজিয়ম, ক্রুইস অমসুং ৱাতর স্পোর্তসকীদমক দরকার ওইবা ইনফ্রাস্ত্রকচরশিং শেমগৎলি।
কেন্দ্র সরকারনা ক্রুইসতা য়ুমফম ওইবা তুরিজমবুসু পুক্নিং থৌগৎলি। লৈবাক অসিদা ক্রুইস শিপকী মশিং চাউরাক্না ১৫০ ওইরিবা অসি হৌজিক লিশিং অমা ফাওবা য়ৌহন্নবগী পান্দমদা থবক তৌরি। মসিগী কান্নবা অসি নোংচুপ বেঙ্গলনসু শোইদনা ফংলগনি, বে ওফ বেঙ্গলদা লৈরিবা ইথৎশিংনসু ফংলগনি।
মরূপশিং,
নোংচুপ বেঙ্গলগী দিবেলপমেন্তকীদমক কেন্দ্র সরকারগী মায়কৈদগী ওইথোকপা য়াবা পুম্নমক হোৎনরি। অখন্ননা লাইরবা, শোত্থরবা অমসুং নৈহৎপীরবশিংগী দিবেলপমেন্তকীদমক কত্থোকপগা লোয়ননা খোংথাং কয়া অমা পায়খৎলি।
উজ্জ্বলা য়োজনাগী মখাদা নোংচুপ বেঙ্গলদা লৈরিবা লাইরবা ইচল-ইচে চাউরাক্না লাখ ৯০না গ্যাস কনেক্সন ফংখ্রে। মসিদসু ইচল-ইচে লাখ ৩৫ হেনবদি দলিত অমসুং ত্রাইবেল ইমুং মনুংদগীনি।
রাজ্য সরকারনা অয়ুশ্মান ভারত য়োজনা অমসুং প্রধান মন্ত্রী কিসান সম্মান নিধি এপ্রুব হেক তৌবগা নোংচুপ বেঙ্গলগী প্রজাশিংনা স্কিমশিং অসিদগী কানবসু ফংবা হৌরগনি।
থাজবা অসিগা লোয়ননা অমুক হন্না কোলকতা পোর্ত ত্রস্তকী ১৫০শুবা চহীগীদমক অমদি দিবেলপমেন্ত প্রোজেক্তশিংগীদমক, ঙসিগী অসিগুম্লবা মরুওইবা তঞ্জা অসিদা ঐহাক্না ময়াম পুম্নমকপু, নোংচুপ বেঙ্গল পুম্ববু, মফম অসিগী অথোইবা ত্রেদিসনবু খুরুমজবগা লোয়ননা য়াইফ-পাউজেল পীজরি, নুংঙাইবা ফোংদোকচরি। খুৎ অনিমক মথক্তা থাংগৎতুনা, খুত্তুম তাশিন্দুনা অহৌবা খোংজেলদা লাওরসি-
ভারত ইমানা – য়াইফরে
ভারত ইমানা – য়াইফরে
ভারত ইমানা – য়াইফরে
হন্না-হন্না থাগৎচরি।


c: text/html

text:
রেলৱে মন্ত্রালয়
প্রাইবেৎ ত্রেন প্রোজেক্তকী মতাংদা ঙসি প্রি-এপ্লিকেসন কনফরেন্স পাঙথোকখ্রে
কনফরেন্স অসিদা থাজবা য়াবা এপ্লিকান্ত ১৬না শরুক য়াখি
ত্রেনশিংনা পব্লিক প্রাইবেৎ পার্তনরশিপতা চেল্লগনি
মসিগী খোংথাং অসিনা অনৌবা তেক্নোলোজী পুশিল্লক্লগনি, রেবিন্যু হেন্না তাল্লগনি, অমসুং থবক্কী খুদোংচাবা হেন্না ফংহল্লগনি
হায়রিবা ত্রেন ৫১ অসি মমাংদগী চেল্লক্লিবা ত্রেনশিংগী মথক্তা অহেনবা ত্রেন্নি
থাজবা য়াবা এপ্লিকান্তশিং পুখৎলকপা খুদোংচাদবা অমসুং য়েংশিন্নিঙাই ওইবশিং খন্নখি অমসুং রেলৱে মন্ত্রালয় অমসুং নিতি আয়োগকী ওফিসিএলশিংনা শেংদোক্তুনা আর.এফ.ক্যু. অমসুং নিলাম লাউবগী ফ্রেমৱার্কশিংগী মতাংদা হেন্না ময়েক শেংনা তাকখি
ত্রেনশিংগী মথৌ তৌহন্নবা হোৎনবদা ওপরেতর মশীং য়ামহনবনা চাংদম্নবগী চাং হেনগত্তুনা থবক পাঙথোকপদা হেন্না ফগৎহনগনি
Posted On:
21 JUL 2020 6:26PM by PIB Imphal
রেলৱে মন্ত্রালয়না ঙসি প্রাইবেৎ ত্রেন প্রোজেক্তকী মতাংদা প্রি- এপ্লিকেসন কনফরেন্স পাঙথোকখ্রে। কনফরেন্স অসিবু থাজবা য়াবা এপ্লিকান্ত ১৬না শরুক য়াদুনা শিংথানখি।
রেলৱে মন্ত্রালয়না হৌজিক নেৎৱার্ক অসিদা চেল্লিবা ত্রেনশিং অসিগী মথক্তা অনৌবা ত্রেন (রাকেস) ১৫১ অমগা হাপচিন্দুনা ওরিজিন দেস্তিনেসন ১০৯দা লৈরিবা লম্বী জুরাশিং অসিদা প্রাইবেৎ ওইনা মী পুবা ত্রেন মথৌ তৌহন্নবগীদমক রিক্বেস্ত ১২ কৌখ্রে।
ইন্দিয়ন রেলৱে নেৎৱার্ক্তা মী পুবা ত্রেনশিংবু প্রাইবেৎ ওইনা শেল থাদহন্নবগী লৌখৎপা অহানবা খোংথাংনি। প্রোজেক্ত অসিনা লুপা কোতি ৩০,০০০ লোমগী প্রাইবেৎ সেক্তর ইনভেস্তমেন্তকী পুক্নিং চিংশিল্লগনি।
হায়রিবা খোংথাং অসি লৈবাক অসিদা লৈরিবা মীয়ামগী চত্থোক চৎশিনগী পাম্বৈ ফংবা হেনগৎনবনি, অনৌবা তেক্নোলোজীগী য়াওরবা ত্রেন চেনবা হৌনবনি, অমসুং মীয়ামদা হেন্না নুংঙাইরবা খোংচৎ অমা পীনবগীদমক্তনি। ত্রেনশিংগী মথৌ তৌহনবদা ওপরেতর মশীং য়ামহনবনা চাংদম্নহন্দুনা থবক পাঙথোকপদা হেন্না ফগৎহনগনি। হায়রিবা খোংথাং অসি মী পুবা ত্রান্সপোর্তেসনগী সেক্তরদা দিমান্দ সপ্লাই দিফিসিৎ হন্থনবগীদমক হৌদোকপনি।
প্রোজেক্ত অসিবু পায়নবগীদমক লৌগদবা প্রাইবেৎকী এন্তাইতীশিং অসি তাংকক অনী থোক্না খনগদবা য়াম্না চাংদম্নিংঙাই ওইবা রিক্বেস্ত ফোর ক্বালিফিকেসন (আর.এফ.ক্যু.) অমসুং রিক্বেস্ত ফোর প্রোপোজেল (আর.এফ.পি.) হায়না পাঙথোক্কনি।
নিলাগী থৌওং অসিগী শরুক অমা ওইনা, রেলৱে মন্ত্রালয়না অহানবা প্রি এপ্লিকেসন কনফরেন্স অমা জুলাই ২১, ২০২০দা য়াম্না পাম্নবা মওং অমদা এপ্লিকান্ত ১৬না শরুক য়াদুনা পাঙথোকখ্রে। থাজবা য়াবা এপ্লিকান্তশিং পুখৎলকপা খুদোংচাদবা অমসুং য়েংশিন্নিঙাই ওইবশিং খন্নখি অমসুং রেলৱে মন্ত্রালয় অমসুং নিতি আয়োগকী ওফিসিএলশিংনা শেংদোক্তুনা আর.এফ.ক্যু. অমসুং নিলাম লাউবগী ফ্রেমৱার্কশিংগী মতাংদা হেন্না ময়েক শেংনা তাকখি। মখোয়না থাংগৎলকখিবা ৱাকৎশিংগী মনুংদা লৌবা য়াবগী ফিবম, নিলামগী থৌওং, রেকশিং লৈবা, ত্রেনশিং মথৌ তৌহনবা অমসুং ক্লস্তর শাগৎপশিং য়াওখি।
হোলেজ চার্জশিংগী মতাংদা ৱাহংশিং পুখৎলকখি, মসিদা রেলৱে মন্ত্রালয়না হোলেজ চার্জ অসি মাঙজৌননা পীগদবা ওইবনা চান্নবা মওংদা কন্সেসন পেরদ অদুমগী ওইনা ইন্দেক্স তৌবনা চয়েৎননিংঙাই অমত্তা লৈতনা মাংজৌননা খঙবা ঙমগনি হায়খি।
রেলৱে মন্ত্রালয়না নিলাম অসিগী মখাদা লৈগদবা মী পুদুনা চৎকদবা লম্বীগী অকুপ্পা মরোল থোরকখিগনি। মসিনা নিলাম লাউবদা শরুক য়ারিবশিংবু প্রোজেক্ত অসিদা হেন্না চেকশিনবা হেনগনি।
প্রোজেক্ত অসিগী মখাদা চেনগদবা ত্রেনশিং অসি প্রাইবেৎ এন্তাইতীশিংনা লৈজবা য়াই নত্ত্রগা অশানবা ওইনা ৱাইরবসু য়াই হায়না রেলৱে মন্ত্রালয়না শেংদোকখি। রেলৱে মন্ত্রালয়না মসিমসু হায়খি মদুদি ত্রেনশিং অসি মথৌ তৌহনবদা থোক্লকপা রিস্কসু পার্তীশিংদা চপ মান্নবা মওংদা পীগনি হায়খ্রে।
এপ্লিকান্তশিংনা হংলকপা ৱাহংশিংগী পাউখুম ওইনা রেলৱে মন্ত্রালয়না জুলাই ৩১, ২০২০ ফাওবগী মনুংদা ইদুনা পীগনি। অনীশুবা প্রি এপ্লিকেসন কনফরেন্স অসি ওগস্ত ১২, ২০২০দা পাঙথোক্নবা মতম লেপখ্রে।
*****
(Release ID: 1640262)
Visitor Counter : 27

robotstxt: allowed

filter: keep


text:
লখিপুরওনলাইন দিজিতেল দেক্সঃ
লখিপুর বিজেপীগী মনুংদা লৈরিবা অমগা অমগা মোত মান্নদবগী থৌওংনা শহর অসিগী চাউখৎপগী খোঙজেল তপথহল্লে। অসুম্না অসুম ঙাংনরকপা চহী য়ামশিল্লকলে। বিজেপীনা পানবগী মমাংদগী হৌনা চাউখৎপগী মতাংসিদা অদুম্মক ঙাংনরক্লবনি। হৌখিবা ২০১৫ দা মিউনিসিপাল বোর্দ শেম্লবা মতুংদগী চাউখৎপগী খোঙজেল অসি মঙম ইশান শান্দবগুম তৌই হায়বা য়াই। বোর্দ অসিগী মতম লোয়শিল্লক্কদবসু য়ামশিল্লকত্রবনি। ২০২০ দা লোইরে। পাউগী লিখুন মতুং ইন্না চাউখৎ থৌরাংগী দমক থেংখাং অনিরকতা লুপা লাখ ১৭ অমসুং ১৩ তৌদুনা শেল কায়থরকখি। অদুবু লাখ ১৭কী থবক শুবা লোয়রবসু লুপা লাখ ১৩ গী থবক হৌজিকফাওবা লোইশিনদ্রি হায়রি। মতম কুইনা শহর অসিগী নিংবা থুংদবা কয়া হন্দকতি মিউনিসিপাল বোর্দ অসি বিজেপীনা মখুৎ চল্লবনিনা শোয়দনা পায়খৎলক্লগনি হায়বসি মীয়ামগী থাজবনি। অদুবু মখোয় মশেলগী মরক্তা অমগা অমগা মোত তিন্নদবগী থৌদোক কয়া হন্দক উবা ফংলি। ২০১৬ কী লখিপুর বিধানসভা চক্রগী বিজেপী মীরেপ ওইখিবা হৌজিকনা কাছার জিলাগী দিস্ট্রিক একজিক্যুটিব মেম্বর লাইরিকয়েংবম থোইবা (উত্তম) দা পাউচে অমনা হংবা ৱাহংগী পাউখুমদা লখিপুর সহর চাউখৎলবতদা লখিপুর বিধান সভানা কোনবা মফম খুদিংমক্কী চাউখৎপা পুরক্কনি হায়বদু য়া্ম্না মরুওইবা ৱাফমনি। মহাক লখিপুরগী খুঙ্গং খুঙ্গংশিংদসু কোয়না চৎতুনা মীয়ামগী চাউখৎ-থৌরাংগী মতাংদা কন্না হোৎনজরিবা মীশকনি। হৌখিবা জনুৱারী ১৯ দা বিবেক বাহিনি লখিপুর মছানা শিল্লাংদুনা পাঙথোকখিবা চিঞ্জাক্কী মেলা অমগী বার্তন চেদা লখিপুর মিউনিসিপাল বোর্দকী নৌনা খল্লবা চেয়ারমেন সঙ্গীতা গুরুং গী মিং বার্তন চেদা য়াওরকখিদে। মদুগী মতাংদা বিজেপীগী থৌমী অমনা সোসিয়েল মেদিয়াদা বার্তন চে অদুমক থাঙ্গৎলকপদগী অমগা অমগা ৱাহৈ কারন চন্নবা লেপ্নখিদে, কমেন্টশিং অদুনা লখিপুর বিজেপীগী মনুংদা মখোয় মশেলগী মনুংদা অমগা অমগা মোত তিন্নদবা লৈ হায়বসি মীয়াম্না অদুম্মক উবা ফংলি। অমবু অমবু ওইরবসু লখিপুর মীয়ামগী য়েংদুনা মখোয় মশেলগী মরক্তা অমগা অমগা চুংশিন্নদুনা লখিপুর সহরগী চাউখৎপগী লমদাংদা করম্না অফবা লম্বীদা লমজিংশিগে হায়বদু ৱাতাহন্নিংঙি।
লখিপুরওনলাইন গী ফেসবুক পেজ লাইক তৌবিউ।


text:
ডি.আই.ও(ডি.আই.পী.আর)
ডিস্ট্ৰিক ইনফোৰ্মেসন ওফিস বিষ্ণুপুৰ না ইং কুমজা ২০১৭-১৮ গী মনুংদা তৌখিবা থবকশিংগী শমলপ্পা বরোল
ডিস্ট্ৰিক ইনফোৰ্মেসন ওফিস বিষ্ণুপুৰনা ইং কুমজা ০৩/১২/১৯৯০ দা মনিপুর লৈঙাক্কী ইনফোৰ্মেসন অমসুং পব্লিক ৰিলেসন গী মশা লোয়শং অমা অইনা লিংখতখিবনি। ঙসি ফাওবদা লৈঙাক্কী থৌশিল থৌরাং পাঙথোকখিবা অমদি পাংথোক্কদবা থবক থৌরম কয়া জিলা থাক্কী তোঙান তোঙানবা ঈ-পাউগী খুথাংদা পাউ পীবগী থবক তৌদুনা লাক্লি।
ওফিস অসিনা মসাগী ঙমজবী থাক্তা মীয়ামদা ঈ-পাউ য়ৌহন্নবা হোৎনরি। ইং কুমজা ২০১৭-১৮ দা ডিস্ট্ৰিক অসিগী তোঙান তোঙানবা লোইশঙদা মাই পাকনা পায়খতখিবা থবক থৌরম অমদি য়াইফ-থৌরাং কয়া খঙহন্দুনা মচু কয়ানা লৈতেংলবা “ বিষ্ণুপুৰ তাইদিঙ” কৌবা চেফোঙ ইন্দিপেন্দেনস ডে অমদি ৰিপব্লিক ডে গী থৌরমগা মরী লৈননা মীয়ামদা ফোঙদোকখি।
ওফিস অসিনা ডিস্ট্ৰিক অসিদা ভী.অাই.পী অমদি ভী.ভী.অাই.পী শিংনা পাঙথোকপা মরু ওইবা থৌরমশিং অমদি মখোয়গী তুৰ প্ৰোগ্ৰাম নচিংবসু পাক শন্না শন্দোকপগী থবক তৌরি অমদি নুংতিগী ফোঙবা পাউ-চেশিং অমদিএ.আই.আর/ডীডীকে ইম্ফাল অমদি অতৈ ঈ-পাউগী এজেন্সী শিংদা প্ৰেস নোত পিদুনা ডাইৰেকতোৰেত ওফিস কী খুৎথাংদা ঈ-পাউ য়ৌহল্লি মসিগীসু মথক্তা ওফিস অসিদা তোঙান তোঙানবা ডিপার্টমেন্টসশিংদগী থারকপা প্রেস নোটস, শিংসু মীয়ামদা ফোঙদোক্তুনা খঙহল্লি। ইং কুমজা ২০১৭-১৮ গী মনুংদা পুন্না প্রেস নোটস, ৫৩ ফোংদোকখি হৌজিক হৌজিক ওফিস অসিদা ষ্টাফ ৩না থবক তৌরি।


text:
https://youtu.be/ua6FtCRf364
লখিপুরওনলাইন দিজিতেল দেস্কঃ
থা অসিগী ২৩ দগী হৌদুনা জপাননা য়ুম্বু ওইদুনা পাঙথোক্কদৌরিবা তোকিও ওলিম্পিকতা ভারতকী মহুৎ শিন্দুনা শরুক য়ারিবা অৱাং নোংপোক লমদম অসিগী শান্নরোই শিংগী মফমদা য়াইফ থৌনিজবগী থৌরম অমা ঙরাং কাছার জিলাগী লখিপুর খুমনদা লৈবা ইবুধৌ থোংনাংগী লম্পাকতা পাঙথোকখ্রে। ইবুধৌ থোংনাং থৌগল্লুপ, খুমন য়াইফ লূপ অমসুং লখিপুর খুমন ক্লাবনা শিল্লাংদুনা পাঙথোকখিবা থৌরম অদুদা হন্দক মালেমগী ওইনা হেন্দান্নগদৌরিবা সান্ন কুমহৈ অসিদা শরুক য়ারিবা আসামদগী শান্নরোই ১, মনিপুরদগী শান্নরোই ৫, মিজোরামদগী ১ অমসুং সিক্কিমদগী সান্নরোই ১ গী দমক য়াইফ থৌনিজখি। থৌরমগা মরী লৈননা আরাম্বম গৌরগোপাল, লোংজম গোপেন্দ্র অমসুং খাইদেম কান্ত নচিংবা মীওইশিংনা ৱা ঙাংখি।
পনবা য়াই হন্দক পাঙথোক্কদৌরিবা ৩২শুবা ওলিম্পিক গেমস্ তোকিও ২০২০ অসি কোবিদ লায়চৎনা মরম ওইরগা য়ৈথোরকপদগী জুলাইগী ২৩ দগী আগস্তকী ৮ ফাওবা চৎথগদবা শান্ন কুমহৈ অসিদা
নুপীগী কেজি ৬৯ গী বোক্নিংদা আসামদগী লবলিনা বরগোহাই
মনিপুরদগী শান্নরোই ৫
কেজি ৫১ গী নুপীগী বোক্সিং মশান্নদা এমসি মেরিকোম,
হোকিদা ভারতকী হান্নগী নুপীগী তীম কেপ্তেন পুখ্রম্বম সুসিলা চনু,
কেজি ৪৯ গী নুপীগী ৱেতলিফতিংদা সাইখোম মীরাবাই চনু
নুপীগী কেজি ৪৮ গী জুদোদা লিকমাবম সুসিলা দেবী অমসুং
নুপাগী হোকিদা সংলাকপম নীলাকান্ত শর্মা নি।
অদুগা হোকীদা মিজোরামদগী লালরেমসিয়ামী অমসুং
সিক্কিমদগী আর্চরিদা তরুনদীপ রায় গা লোয়ননা অৱাং নোংপোক রাজ্যশিংদগী পুন্না শান্নরোই ৮ না শরুক য়ারি।


text:
“মসিগী অশেঙবা লাইপোকশিং অসি মালেমসিদা য়েনিংথা লাকপগা পাঙ্খকনি… মরমদি য়েনিংথা খুদিংমক অসি অনৌবা খুৎশেমগী মতম অদুনি…”
— অব্দুল-বাহা
বাহা’ই লাইনিং অসি তাইবঙ মপুগী লাইপোক ওইরিবা – বাব অমসুং বাহা‘উ’ল্লাহ – মখোয় অনীদা তাইবঙ মপুনা পীখিবা থৌদাঙ অদুগা লোয়ননা হৌদোকখি। ঙসিদি মখোয়না হৌদোকপীরম্বা লাইনিং অসিনা শেমগৎলক্লিবা অনৌবা মওংগী অপুনবা অসি মহাক্না লৈখিদ্রবা মতুংদসু মখাতান শোইদনা লমজিং লমতাকপীগদবা বাহা‘উ’ল্লাহনা পীবিরম্বা ময়েকশেঙলবা য়াথঙশিংদগী ওইরকপনি। য়ানবা (Covenant) হায়না খঙনরিবা, মহাক্কী মহুৎ শিলহৌগদবা মীওই অদু, বাহা‘উ’ল্লাহগী মচানুপা অব্দুল-বাহানা ওইখি, অমসুং মদুগী মতুংদা অব্দুল-বাহাগী মশুনুপা, শোঘি ইফেন্দীদা ওইখি, অমসুং মমাঙদা বাহা‘উ’ল্লাহনা নোংদমবিরম্লবা তেংপানগী অচুম্বা ৱায়েল লৈঙাকশঙনা ওইরি। বাহা’ই অমনা বাব অমসুং বাহা‘উ’ল্লাহগী তাইবঙ মপুনা পীনবিরবা ওঠোরিটিবু অমসুং মখোয়না হাপ্পীরম্বা মহুৎশিনবশিংদুগী ওঠোরিটি অদু য়াজৈ।
বাব
বাব অসি বাহা’ই লাইনিংগী লময়ানবনি। তরামাপলশুবা চহীচাগী ময়াইচল্লকপা মতম অদুদা, মহাক অসি মীওইবা খুন্নাইগী নুংগী ওইবা পুন্সিবু হোংহন্নবা নোংদমখ্রবা পাওজেল অমা পুরক্লিবা পাওখোল্লোই অমনি হায়না মহাক্না লাওথোকখি। মহাক্কী পান্দমদি, শান্তি অমদি অচুম্বা ৱায়েলগী চাক অমা পুরক্কদৌরিবা, মঙোন্দগী হেন্না মতিক ময়াই লৈবা, তাইবঙ মপুদগী অনীশুবা পাওখোলোই অমা লাক্নবগী লম্বী অদু শেম্বনি।
বাহা‘উ’ল্লাহ
বাব অমসুং হৌখিবা মতমগী তাইবঙ মপুগী লাইপোক পূম্নমক্না লাক্কনি হায়না ৱাশকপীরম্বা অদু ‘‘তাইবঙ মপুগী মশেক মঙাল’’ ওইরিবা-বাহা‘উ’ল্লাহনি। বাহা‘উ’ল্লাহনা তাইবঙ মপুদগী অনৌবা শাফোঙবা অমা মীওইবা জাতীদা পীবিরম্মী। শৈরেং লিশিং লিশিং, চিঠি কয়া অমসুং মশিং য়াম্লবা লাইরিকশিং মহাক্কী খোর্জৈদগী চেন্থখি। মহাক্কী অইবশিংদা, মীওইবগী পুন্সিগী নুংগী অমসুং পোৎচাক্কী ওইবা মায়োল অনীমকসিবু খঙনা শেমগৎহন্নবগী চৎন-কাঙলোন (framework) অমা থাবীরম্মী। মসিগীদমক্তা, কৈশুমশঙদা ফাদোক ওইনা, ওৎনৈবা কয়া অমা অমসুং লোই থাবশিংবু চহী নিফুচুপ্না খাংখি।
অব্দুল - বাহা
মহাক্কী অনিংবদা, বাহা‘উ’ল্লাহনা মহাক্কী মচানুপা অহন, অব্দুল-বাহাবু, মহাক্কী তম্বীরোলশিংগী অমসুং লাইনিং অসিগী লুচিংবা ওইনবা য়াথঙলম্মী। নোংপোক অমসুং নোংচুপ্তা, অব্দুল-বাহা অসি শান্তিগী দুত অমা ওইনা, থোইদোক হেন্দোক্না মতৌ তমজনিংঙাই ওইবা মীওই অমা ওইনা, অমসুং অনৌবা লাইনিং অসিগী শকনাইবা ৱাঙাংলোই অমা ওইনা শকখঙনরকখি।
শোঘি ইফেন্দী
লাইনিং অসিগী ঙাকশেনপুরেল ওইনা অব্দুল-বাহানা খনবীরম্লবা, মহা্ক্কী মশুনুপা অহল, শোঘি ইফেন্দীনা, চহী ৩ ৬ চংনা পরিং পথাপ নাইনা চাওখৎপবু য়োকখৎলম্মী, ভাব তাবদুবু হেন্না মরা তাহল্লম্মী, বাহা’ই খুন্নাইগী অপুনবদু মপাঙ্গল কনখৎহল্লম্মী, লোয়না লোয়ননা বাহা’ই খুন্নাইনা মীওইবা খুন্নাইগী অপুম্বগী মখল মথেল কয়াগী খেন্নবা মওং মতৌদুবু হেন্না হেন্না উত্থোরকলম্মী।
তেংপানগী অচুম্বা ৱায়েল লৈঙাকশঙ
মালেমশিন্থুংবদা লৈরিবা বাহা’ই লাইনিং অসিগী চাওখৎপসি ঙসিদি তেংপানগী অচুম্বা ৱায়েল লৈঙাকশঙনা লমজিং লমতাক্লি। মহাক্কী আইনশিংগী লাইরিক্তা, তেংপানগী অচুম্বা ৱায়েল লৈঙাকশঙনা মীওইবা জাতীগী নুংঙাই য়াইফবদা অফবা ইথিল পীবিনবা, মহৈ মশিং, শান্তি অমসুং তাইবঙপানগী ৱাত্ত-পাদবা অদুবু য়োকখৎনবা, অমসুং মীওইবগী চিংলেম্বা অমসুং লাইনিংলোনগী ফম্বালবু ঙাকশেন্নবা বাহা‘উ’ল্লাহনা য়াথঙ পীবিরম্মী।


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী খ্বাইদগী নৌবা পাউ
Posted On:
01 MAY 2020 5:37PM by PIB Imphal
কোবিদ-১৯ ঙাকথোক্নবা, লাকশিন্নবা অমসুং লায়েংনবা রাজ্যশিং/য়ু.তী.শিংগা লোয়ননা ভারত সরকারনা থবক কয়া পায়খৎলে। হায়রিবা থবকশিং অসি খ্বাইদগী ৱাংবা থাক্ত অমুক হন্না য়েংশিল্লি অমসুং শেন্নরি।
এক্যুৎ ইন্সেফেলাইতিস সিন্দ্রোম (এ ই এস) অমসুং কোবিদ-১৯গী মতাংদা হৌজিক ওইরিবা ফিবম খন্ননবা অমসুং অমুক হন্না য়েংশিন্নবা বিহারগী হেল্থ মিনিস্তর শ্রী মঙ্গল পান্দে, হেল্থ অমসুং ফেমিলী ৱেলফিয়রগী মিনিস্তর ওফ স্তেৎ এস ঐচ অশ্বীনি কুমার চৌবে অমসুং কেন্দ্র অমসুং রাজ্যশিংগী সেনিয়র ওফিসিয়েলশিং অনিমক য়াওনা ঙসি হেল্থ অমসুং ফেমিলী ৱেলফিয়রগী য়ুনিয়ন মিনিস্তর দোক্ত হর্স ভরধন্না মীফম অমা পাংথোকখি।
লৈবাক অসিগী জিলা খুদিংমক গ্রিন, ওরেঞ্জ অমসুং রেদ জোন হায়না খাইদোক্লে। অকনবা চেকশিন-থৌরাংশিং পায়খৎতুনা ওরেঞ্জ অমসুং রেদ জোনশিংদা লৈরিবা জিলাশিং লাইচৎ শন্দোকপা অসি থিংনবা রাজ্যশিং/য়ু.তী.শিং অমসুং জিলা থাক্কী লৈঙাকশিংনা অকনবা থবকশিং পায়খৎপা দরকার ওইরি।
কেসশিং অমসুং শম্নরুবশিং মেপ শেমদুনা ; কেসশিং অমসুং শম্নরুবশিং তোখাইনা থমদুনা; মফমশিং অদুগী অকোয়বগী ঙমখৈ নীংথিনা খাজিন্দুনা লায়না শন্দোক্লিবা মফমশিং অতোপ্পগা শম্নহল্লোইদবনি।
লায়না শন্দোক্লিবা মফমশিং অসি সহরগীমী তাবা লৈকাইশিং/মোহাল্লাশিং/ম্যুনিসিপাল ৱার্দশিং নৎত্রগা পুলিস স্তেসনগী মফম/ম্যুনিসিপাল জোনশিং/ তাউনশিং ওইগনি হায়না রাজ্যশিং/য়ু.তী.শিংদা পাউতাক পীরি। খুঙ্গংগী ওইনা মফমশিং অসি লৈকাইশিং নৎত্রগা অপুনবা পুলিস স্তেসনশিং/গ্রাম পঞ্জায়ৎশিং/ব্লোকশিং ওইগনি।
রাজ্যশিং/য়ু.তী.শিংনা বফর জোনশিং অমসুং লায়না লৈরিবা মফমশিং নাখৈ শেংনা মশক খঙদোক্কদবনি। লায়না শন্দোক্লিবা মফমশিংদা , অকোয়বা ঙাকশেনবা, মসিগীদমক শেম্বা অখন্নবা কাংবুশিংনা য়ুম য়ুমদা চংদুনা কেসশিং থিবা, সেম্পল লৌবগী কাংলোনশিংগী মতুংইন্না কেস পুম্নমক চাংয়েং তৌবা, শম্নরুবশিং খোঙ্গুল লিবা অমসুং পোজিতিব ওইরবা কেসশিং লায়েংনবা থবক পায়খৎপা দরকার ওই লোয়ননা বফর জোনশিংগী ওইনা হেল্থ ফেসিলিতীশিংদা ইলী/সারী কেসশিং য়েংশিন্দুনা চেকশিন্না শেন্নগদবনি।
হৌজিক ফাওবদা , পুন্না মীওই ৮,৮৮৮ অনাবা ফরে। মসি ঐখোয়গী অপুনবা অনাবা ফবগী চাং চাদা ২৫.৩৭ ফাওবগী মনুংদনি। হৌজিক অপুনবা কেস ৩৫,০৪৩ য়ৌরে। ঙরাংদগী ভারত্ত কোবিদ-১৯ কেস মশিং ১,৯৯৩ হেনগৎখি।
লাইচৎ শন্দোরকপা অসি থিংনবা ঈশিং অমসুং সাপোন নৎত্রগা সেনিতাইজর শীজিন্নদুনা খুৎ তোইনা হাম্বা; তোইবা পায়বা মফমশিং হায়বদি তেবল, চৌক্রীগী খুৎপায়ফমশিং, কিবোর্দশিং, মাউস, মাউস পেদ অসিনচিংবা চাং নাইনা মহিক হাৎতোকপা অমসুং শেংদোকপা অসি য়াম্না মরুওই; মী খুদিংমক মাক্স নৎত্রগা মাই কুপ্নবা চুনবা ফি শীজিন্নগদবনি ; ইশা ইরোমদোম কয়া য়াম্না খুদোংথিনীংঙাই ওইবগে হায়বা য়েংনবা কোরোনা খোঙ্গুল লিনবা এপ্প “অরোগ্য সেতু” এপ্প লৌথগদবনি অমসুং মীয়ামদগী লাপ্না লৈগদবনি।
কোবিদ-১৯গা মরী লৈনবা তেক্নিকেল ওইবা ৱাফমশিং, চৎন-কাংলোনশিং অমসুং চেকশিন ৱাশিংগী অচুম্বা অমসুং অনৌবা পাউগীদমক চাংনাইনা https://www.mohfw.gov.inদা চংবীয়ু।
কোবিদ-১৯গা মরী লৈনবা তেক্নিকেল ওইবা ৱাহংশিংগীদমক technicalquery.covid19@gov.inদা ইমেল থাবা য়াই অমসুং অতোপ্পা ৱাহংশিংগী ওইনা ncov2019@gov.inঅমসুং তুইতশিংগী ওইনা @CovidIndiaSeva শীজিন্নবা য়াগনি।
কোবিদ-১৯গী মতাংদা ৱাহং অমা হেক্ত হংনীংবা লৈরবদি হেল্থ অমসুং ফেমিলী ৱেলফিয়র মিনিস্ত্রীগী হেল্পলাইন নম্বর : +৯১-১১-২৩৯৭৮০৪৬ নৎত্রগা ১০৭৫(তোল ফ্রি)দা কোল তৌবীয়ু। কোবিদ-১৯গী মতাংদা রাজ্যশিং/য়ু.তী.শিংগী হেল্পলাইন নম্বরশিং https://www.mohfw.gov.in/pdf/coronvavirushelplinenumber.pdfদা ফংগনি।
****
(Release ID: 1620296)
Visitor Counter : 36
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
Category: অন্যান্য
মিরাবাই চনুদা য়ূম্ফম ওইবা লীলা ‘মৈ ইক্লবা থম্মোয়’ উৎখ্রে
ইম্ফাল, সেপ্টেম্বর ১৯ : হন্দক্তা জাপানগী টোকিওদা পাঙথোকখিবা সামার অলিম্পিক গেমসতা নুপীগী ওয়েটলিফটিংদা লৈবাক অসিগী মহুৎ শিন্দুনা শরুক য়াখিবদা সিলভার মে [...]
মণিপুরগী থাজ ৱারী অমদি লাইনীং লাইচৎতা মরু ওইবা মফম কন্দুনা লৈরিবা ওক — ডা: নোংমাইথেম প্রমোদিনী
লাই হাক্তক্তগী লৈরক্লবা ওক অসি লমদম অসিদা তারক্কদবা অৱা অনা ঙাকথোকপদা মরু ওইবা থৌদাং লৌদুনা য়েলহৌ লাইথৌ তীন্থৌগা শাগোন্নরিবা শানি হায়বসি শাক [...]
ওজা গুরুবু থম্মোয়দা চেৎনা লাৎচদুনা পেরিস অলিম্পিক্সতা গোল্ড লৌনবা হোৎনজগে: মিরাবাই
ইম্ফাল, আগস্ট ০২ : টোকিও অলিম্পিক্সতা সিলভার মেডেল লৌরকখিবী সাইখোম মিরাবাই চনুনা ইং ২০২৪ পেরিস অলিম্পিক গেমসতা মহাক্কী মেডেল আপগ্রেড তৌদুনা গোল্ড লৌনব [...]
মণিপুরবু স্পোর্টসকী পৱারহাউসনি হায়না মশক তাকপদা নুপী শান্নরোয়শিংনসু হেন্না থৌদাং লৌরি
ইম্ফাল, আগস্ট ০১ : মণিপুরবু স্পোর্টসকী পৱারহাউস অমা ওইনা ইন্দিয়াগী অমদি মালেমগী মফম কয়াদা মশক তাকপদা লমদম অসিগী নুপী শান্নরোয়শিংসু য়াম্না হেন্না থৌদাং [...]
নবকুমার নোংমৈকাপ্পম গী নোক্নীং ৱারী মচা পিকত্রু – ০১
[মণিপুরী লিটরেরি সোসাইটি 'না ২০১৮দা ফোংখিবা মণিপুরগী শক্নাইরবা অইবা ওজা নবকুমার নোংমৈকাপ্পমগী ''তূম্লমদাইদা অমমমদং (নোক্নীং ৱারী মচা পিকত্রু)'' কৌবা [...]
‘পন্থৌগী লিক্লম’ না বেষ্ট শর্ট ফিল্ম তারকখ্রে
মিরর ওনলাইন ডেস্কঃ মিনিষ্ট্রি অব ইনফরমেশন এন্ড ব্রডকাস্টিং অমদি নেশনেল ফিল্ম ডিভেলপমেন্ট কর্পোরেশন (এনএফদিসি) না ওর্গানাইজ তৌবা পরাক্রম দিবস-নেতাজি সু [...]
আব্দুল হামিদ-কী চাকহেনথা রমজানদা ইবা শৈরেং – ০২
[মণিপুরী সাহিত্যদা অনৌবা খোন্থোক, অনৌবা ৱাখনলোন অমা পুদুনা লাকলি আসামগী অশৈবা, কবি আব্দুল হামিদ। মণিপুরী শৈরেংগী শৈশকতা ইসলাম ধর্মগী ওইবা, পাঙন ফুরুপন [...]
ত্রিপুরাগী বাদ্যারদীঘিদা গোষ্ঠলীলা অমসুং লালসিংমুড়াদা বসন্ত উৎসব পাঙথোকখ্রে
লালসিংমুড়াদা বসন্ত উৎসব পাঙথোকখ্রে আগরতলা, মার্চ ০২: আগরতলাদগী কিমিঃ ২৭ খা-পাংনা লৈবা বিশালগড় সাব ডিভিশন মখাদা লালসিংমুড়া মৈতৈ খুঙ্গংদা বসন্ত রাস উৎ [...]
নজরুল সংগীতকি ওজা লৈশাংথেং অনুপ কুমার সিংহ হীরেননা লৈখিদবদা সংস্থান কয়া অমসুং শকনায়রবা মীশক কয়ানা অৱাবা ফোংদোকখ্রে
মণিপুরী মিরর ডেস্কঃ সিলেটকি শকনায়রবা নজরুল সংগীতকি ওজা লৈশাংথেং অনুপ কুমার সিংহ হীরেননা লৈখিদবদা বাংলাদেশকি সংস্থান কয়া অমসুং মীং চলবা মীশক কয়ানা লন্ন [...]
9 / 9 POSTS


text:
শেল-থুম মন্ত্রালয়
সরকারনা এস.এম.এস.কী থোংদা নিল জি.এস.তি. রিতর্ন ফাইল তৌনবগী খুদোংচাবা হৌদোকখ্রে
Posted On:
08 JUN 2020 6:27PM by PIB Imphal
তেক্স থীরিবশিংগী ওইনা অখন্ননা পায়খৎপা খোংথাং অমা ওইনা ঙসি সরকারনা এস.এম.এস.কী থোংদ FORM GSTR-3Bদা থা-থাগী ওইনা জি.এস.তি. হন্দোক্নবগী ফাইল তৌবগী খুদোংচাবা ফংহনবা হৌখ্রে। মসিনা ময়ামগী ওইবা পোর্তেংলদা মাগী-মাগী একাওন্তা লোগ-ইন তৌনরম্বা অদু লুপা লাক্ষ ২২দগী হেনবগীসু রেজিস্তর তৌখ্রবা তোক্স থীগদবা মীওইশিংনা জি.এস.তি.গী চৎন-কাংলোনশিং অদুগী মতুং ইন্না থবক পাংথোকহনবদা য়াম্না লায়থোকহনগনি। হৌজিক জীরো তেক্স থিগদবশিং অসিনা জি.এস.তি.গী পোর্তেলদা লোগ-ইন তৌবগী মথৌ তাদ্রে অমসুং শুপ্নতগী এস.এম.এস.কী থোংদগী জীরো রিতর্নগী ফাইল তৌবা য়ারে।
২. মসিগীদমক্তা FORM GSTR-3Bদগী ফাইল তৌনবগী খুদোংচাবা অদু খুদক্তগী থবক পাংহন্দুনা জি.এস.তি. পোর্তেলদা ফংহনখ্রে। মতৌ অসুম্না ফাইল তৌবা জি.এস.তি.গী স্তেতস অদু GSTINগী একাওন্তা লোগ-ইন তৌদুনা অমসুং Services>Returns>Track Return Statusদা চংঙগা জি.এস.তি. পোর্তেলদা ত্রেক তৌবা য়ারে। এস.এম.এস.কী থোংদগী জিরো রিতর্ন ফাইল তৌনবগী থবক-থৌওং অদুদিঃ
(Release ID: 1630380)
Visitor Counter : 35
*****


text: চৎলিবা চহিসিদা মালেমগী করম্বা মফমদা করি খুদোং থিনিঙাই ওইবা থৌদোক থোক্লকপা য়াবগে হায়বগী মতাংদা আমেরিকাগী অরোনবা থীজিনবা কাংবু অমনা য়াম্না কুপ্না থিজিন্দুনা মদুগী রিপোর্ত অমা শেমখ্রে। রিপোর্ত অদুগী মনুং চন্না ভারতকী ওইবা য়াম্না পুক্নিং লাঙতক্নিঙাই ওইবা পাউ অমা য়াওরে। আমেরিকাগী থীজিল্লোই শিংগী রিপোর্ত অদুদা ভারততা হন্দক পাঙথোক্কদৌরিবা লোকসভাগী মীখল অসিগী মাঙওইননা লৈবাক শিনবা থুংনা কাঙলূপ মশেলগী ওইবা ইরাং অমা থোক্লকপা য়াবগী ৱাফম লৈ হায়বসিনি। মীখলগা মরী লৈননা নম্ফু হাফুদা তৌবা থবক থৌরম কয়াদগী কিনিঙাই ওইবা ফিভম ওইরকপা য়াই হায়রি। আমেরিকাগী ডিরেক্টর অফ নেসনেল ইন্টেলিজেন্স, দ্যান কোটস না রিপোর্ট অসি ইউএসএ গী আইনগী মরী লৈনবা সেনেট সিলেক্ট কমিটিদা পিশিনখ্রে।


text:
মম্পস (পেরোটাটিস হায়নসু খংনৈ) হায়বসি পেরোটিদ গ্লান্দশীং (parotid glands) নানা চাউথোকহল্লিবা ভাইরসনা থোকহনবা অনাবা অমনি। গ্লান্দশীং অসি নাকোংগী মমাং অমসুং মখাদা লৈ অমসুং তিন পুথোকই।
মম্পস অসি ভাইরস অমনা থোকহনবা লৌনগনবা লায়না অমদি অমসুং মসি মীওই অমদগী মীওই অমদা মহিক চেল্লবা লোক-তিন (saliva) শোক্লুবদগী শন্দোকই। চহি 2 অমসুং 12গী মরক্তা লৈবা অঙাংশীংদনা হেন্না লৌনরকপা য়াই। চহি খরা য়াম্লবা মীওইশীংদদি পেরোটিদ গ্লান্দশীংগী মথক্তা, টেষ্টিকল, পেনক্রিজ অমসুং নর্ভস সিষ্টেমগুম্বা অতৈ ওর্গানশীংসু য়াউবা য়াই। অনাবসিগী ইনকুবেসন পেরিওদ (incubation period) হায়বদি লায়না চংখিবা অমসুং লাইওং উত্থোরকপগী মরক্তা লৈবা মতম অসি মহৌশানা নুমিৎ 12 দগী 24 ফাউবগী মনুংদা ওইগল্লি।
পেরোটিদ গ্লান্দশীংদা নানা পোমথোরকই, অহৌবদদি নাকল অমদা ওই অদুবু নুমিৎ 3 দগী 5 নি ফাউবদদি গ্লান্দ অনিমক্তা ওইরকই। শায়বা অমসুং য়োৎপা মতমদা নাবদু হেনগৎলকই অমসুং সেলিভা (saliva) পুথোকপগী চাং হেনগৎহল্লিবা অশিনবা চিঞ্জাক্কী আইটেমশীং অমসুং হৈ মহিশীংনা অনাবদু অমুক্কা হেনগৎহল্লি। কোক চিকপা অমসুং চানিং-থক্নিংবা পোক্তবগা লোয়ননা লাইহৌ কন্না হৌই। লাইহৌ অদু মহৌশানা নুমিৎ 3 দগী 4নি ফাউবগী মনুংদা হন্থরকই অমসুং গ্লান্দ পোমথোকপদুসু নুমিৎ 7 দগী 10নি ফাউবগী মনুংদা হন্থরকই। অঙাং অদুনা লায়না অদু অতোপ্পদা গ্লান্দ অদু পোম্লিঙৈ মতম মনুংদা হায়বদি নুমিৎ 7 দগী 10নি ফাউবগী মনুংদা শন্দোকপা ঙম্মী। হায়রিবা মতম অসিগী মনুংদা মহাকপু অতোপ্পা অঙাংশিংদগী লাপ্না থমগদনি অমসুং স্কুল কাহল্লোইদবনি।
চহি খরা য়াম্লবা নুপাশীংদদি টেষ্টিকল (orchitis) নাবা অমসুং পোম্বসু য়াউরকপা য়াই। মম্পস অসিনা ব্রেনগী ইনফ্লেমেসন (encephalitis) থোকহনবসু য়াই। করিগুম্বা মখাগী থৌওং অসি লৈরবদি খুদক্টা দোক্টরগা তান্নগদবনি:
মম্পসকী অকক্নবা লাইয়েংদি লৈতে। লাইওং পুম্নমক হিদাক্না হন্থহনবা ঙম্মী। মহৌশানা এন্টিবাইওটিক্সতি শিজিন্নদে। লাইহৌ অদু অনাবসু হন্থহনবা ঙম্বা পেরাসিতামোলগুম্বা হিদাকশীংনা কন্ত্রোল তৌই। অঙাংশীংদা এসপিরিনদি কৈদৌঙৈদা পীজবীরোইদবনি। মহি-মনাই মরাং কায়বা অপেৎপা চিঞ্জাক অমা পীজবীগদবনি। অশিনবা চিঞ্জাক অমসুং হৈ মহি পীজ-পীথক্লোইদবনি। মম্পসনা নারবা অঙাং অমনা মতম পুম্বদা ফমুংদা লৈগদবনি হায়বা লৈতে।
মম্পসকী এপিসোদ অমগী মতুংদা, মীওই অমদা লায়না অসি অমুক হন্না চংলক্লরোই অমসুং এটেক অদুনা পুন্সিগী ওইবা ইম্যুনিটি পীরে। মম্পস লৈখিদবা অঙাংশীংগী ওইনদি, মম্পস ঙাকথোক্নবা ভেক্সিনশীং ফংই। MMR ভেক্সিননা মিজলস, মম্পস অমসুং রুবেলা হায়রিবা ভাইরসনা থোকহনবা অনাবা অহুম অসিদগী ঙাকথোকই। মসি অঙাং খুদিংমক্তা মখোয়না থা 15 শুরকপা মতমদা পীগদবনি। ভেক্সিন অসি চহি অমগী মখাদা লৈবা পীক্লিবা অঙাংশীং, মশা শাগৎলিবা (running temperature) অঙাংশীং নত্ত্রগা মীরোনবী নুপীশীংদদি পীরোইদবনি।
করিগুম্বা মতমদা মম্পসনা শাথীবা কন্দিসন অমা ওইরিবা ব্রেইনগী ইনফেক্সন (encephalitis) থোকহনবা য়াই। করিগুম্বা নুপাশীংদা টেষ্টিকলশীং অদুদা নারবদি মদুনা ইনফর্টিলিটি (infertility) ওইহল্লকপা য়াই।
সোর্স: দোক্টর


text:
লৌউ-শিংউ মন্ত্রালয়
ভারত সরকারনা লৌউ-শিংউগী লমদা লৌউবশিংগী শেন্থোক হেনগৎহন্নবা অমসুং নহাশিংদা থবক্কী খুদোংচাবা পীনবা থোক্লকপা স্তার্ত-অপশিংবু পুক্নিং থৌগৎলিঃ কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল মন্ত্রী শ্রী নরেন্দ্র সিংহ তোমার
রাস্ত্রিয় কৃশি বিকাস য়োজনাগী শরুক ওইরিবা অনৌবা থৌওং পাংথোকপা অমসুং এগ্রিপ্রীনর্শিপকী মখাদা লৌউ-শিংউ মন্ত্রালয়না স্তার্ত-অপশিংদা শেল পীরি
অহানবা তাঙ্কক্কী ওইনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা লৈবা স্তার্ত-অপ ১১২দা লুপা লাখ ১১৮৫.৯০গী শেনফম পীরগনি
Posted On:
31 JUL 2020 12:05PM by PIB Imphal
কেন্দ্র সরকারনা লৌউ-শিংউবগী হীরমদা য়াম্না মরু ওইবা পীরি। লৌউবশিংগী শেন্থোক হেনগৎহন্নবা খুদোংচাবা পীবা অমসুং নহাশিংদা থবক পীবগী হীরমদা হকথেংননা অমসুং নাকোয়ননা তেংবাংনবা হায়দুনা স্তার্ত-অপশিংদা পুক্নিং থৌগৎলি। কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল, খুঙ্গং চাউখৎপা অমসুং পঞ্চায়তী রাজ মন্ত্রী শ্রী নরেন্দ্র সিংহ তোমারনা হায়খিবদা প্রধান মন্ত্রী শ্রী নরেন্দ্র মোদীনা মরু ওইনা হায়বগী মতুং ইন্না স্তার্ত-অপ অমসুং এগ্রিপ্রীনর্শিপকী খুত্থাংদা লৌউ-শিংউ অমসুং মসিগা মরী লৈনবা হীরমদা অনৌবা তেক্নোলোজী কয়া খুমাং চাউশিলহন্নবা হোৎনগদবনি হায়খি। মরম অদুনা রাস্ত্রিয় কৃশি বিকাস য়োজনাগী মখাদা অনৌবা থৌওং পাংথোকপা অমসুং এগ্রিপ্রীনর্শিপকী পোৎলমশিং অসি খুমাং চাউশিলহল্লি। ইং ২০২০-২১গী অহানবা তাঙ্কক্কী ওইনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা লৈবা স্তার্ত-অপ ১১২দা লুপা লাখ ১১৮৫.৯০গী শেনফম পীরগনি অমসুং মসিনা লৌউবশিংগী শেন্থোক হেনগৎহবদা তেংবাংগনি। শেন্থং অসি ইন্সতোলমেন্ততা পীগনি।
শ্রী তোমারনা হায়খিবদা থা অসিগী অহৌবদা ভারতকী এগ্রিকলচর রিসর্চ, এস্কতেন্সন অমসুং মহৈ-তম্বীবগী খুমাং চাউশিনবগী ফিভম য়েংশিনবা মতমদা প্রধান মন্ত্রী শ্রী নরেন্দ্র মোদীনা লৌ-শিংউবা অমসুং মরী লৈনবা হীরমশিংদা অনৌবা থৌওং অমসুং তেক্নোলোজী শিজিন্নহনগে হায়রবদি স্তার্ত-অপ অমসুং এগ্রিপ্রীনরশিং অসি পুক্নিং থৌগৎকদবনি হায়না হায়খ্রবনি হায়খি। মহাক্না লৌউবশিংদা দিমান্দগী ই-পাউ ফংহন্নবা ইনফোর্মেসন তেক্নোলোজী শিজিন্নবগী কান্নবগী তঙাই ফদবশিংগী মতাংদা পনখি। ভারতকী খুন্নাইশিংগী নাৎকী ওইবা লৌশিং অসি তেক্নোলোজী অমসুং নহাশিং অমসুং এগ্রিকলচর ক্রেজুএৎশিংগী মহৈ-মশিংগা পুনশিন্নদুনা ভারতকী লৌউ-শিংউদা লৈরিবা অপুনবা মতিক অসি শিজিন্নদুনা খুঙ্গংগী মফমশিং অসি শেমদোকপা ঙমগনি হায়না প্রধান মন্ত্রীনা হায়খি। মশক খঙলবা খুদোংচাদবশিংগী ৱারোয়শিন পীবা অমসুং লৌউ-শিংউবগী থবক্তা থিলহল্লিবা কয়া অসি হন্থহন্নবা চানবা খুৎশু-খুৎলায়গী মওং শাবগী হেক্কাথোনশিং অসি চহিদা অনিরক শিন্নবসু মহাক্না হায়খি।
কেন্দ্রগী লৌউ-শিংউ অমসুং লৌউবশিংগী য়াইফ য়ুম্বাল মন্ত্রীনা লৌউ-শিংউবা অসিদা চাংয়েংনবা লৈবা, মসিদা য়ুম্ফম ওইবা থবকশিংদা নীংথিনা তাকপী তম্বীবা অমসুং য়াম্না থুনা অনৌবা তেক্নোলোজী শিজিন্নবদা অকনবা মিৎয়েং চংখি। লৌউ-শিংউবদা লন্নাইগী মীওইশিংনা শেল থাদরকপা হেনগৎলক্লিবা অসি পল্লদুনা শ্রী তোমারনা বেল্যু হাপ্পা অমসুং স্তার্ত-অপশিংগী তঙাই ফদবশিংগী মতাংদা পনখি। মহাক্কী মংলান্দি নহাশিংবু লৌউ-শিংউবদা পুক্নিং চিংশিন্দুনা শেক্তর অসিবু ইনোৎ হাপ্পনি। লৌউ-শিংউবা অমসুং মরী লৈনবা হীরমশিং অমসুং খুঙ্গংগী শেন্মিৎলোন্দা চাউখৎপা পুরক্নবা ভারত সরকারগী খোঙথাং কয়া অসি য়েংদুনা লৌউ-শিংউবা অমসুং মসিগা মরী লৈনবা হীরমশিং মপাঙ্গল হেনগৎহনবগী পান্দম লৈরিবা রাস্ত্রিয় কৃশি বিকাস য়োজনাসু নৌনা শেমদোকখ্রে।
শেমদোক্লবা স্কিম অসিগী মখাদা অনৌবা থৌওং পুথোকপা অমসুং এগ্রি-ওন্তোপ্রীনর্শিপ দিবেলপমেন্ত প্রোগ্রাম অমা স্তার্ত-অপ অমসুং এগ্রিপ্রীনর্শিপ্তা শেল থাদদুনা চাউখৎহন্নবা অমসুং ইঙ্ক্যুবেসন ইকোসীস্তেম হিংহনবগী থৌওং অমা লোঞ্চ তৌখ্রে। দি.এ.সি. অমসুং এফ.দবল্যু.না লৈবাক শিনবা থুংনা এদবর্তাইজ তৌবা অমসুং য়াম্না কুপ্পা খনবগী থৌওং অমগী তুংদা নোলেজ পার্ত্নর (কে.পি.) ৫ অমসুং আর.কে.ভি.ৱাই.-আর.এ.এফ.তি.এ.এ.আর. এগ্রিব্যুজিনেস ইঙ্ক্যুবেতর (আর.-এ.বি.আই.) ২৪বু সেন্তর ওফ এক্সেলেন্স ওইনা খনখ্রে।
তোঙান তোঙানবা নোলেজ পার্ত্নর অমসুং এগ্রিব্যুজিনেস ইঙ্ক্যুবেতরশিংনা এগ্রো প্রোসেসিং, ফুদ তেক্নোলোজী অমসুং বেল্যু হাপ্পগী লমদা খনগৎলবা স্তার্ত-অপ ১১২দা অহানবা তাঙ্কক্কী ওইনা লুপা লাখ ১১৮৫.৯০গী শেনফম পীরগনি। মসিগী শেন্থংশিং অসি ইন্সতোলমেন্ততা পীগনি। মসিগী স্তার্ত-অপশিং অসি ভারতকী তোঙানবা মফমশিংদা লৈবা এগ্রিব্যুজিনেস ইঙ্ক্যুবেতর (কে.পি. অমসুং আর.এ.বি.আই.) ২৯দা থা অনিগী ত্রেনিং পীখি। স্তার্ত-অপশিং অসিনা নহাশিংদা থবক পীগনি। মসিগী মথক্তা মখোয়না লৌউবশিংদা খুদোংচাবা কয়া পীদুনা মখোয়গী শেন্থোক হেনগৎহনবদা হকথেংননা অমসুং নাকোয়ননা তেংবাংগনি। এগ্রি-ওন্তোপ্রিনর্শিপকী মতাংদা অকুপ্পা ৱারোল খংনবগীদমক্তা আর.কে.ভি.ৱাই.গী ৱেবসাইৎ https://rkvy.nic.in দা চংদুনা খঙবা য়াগনি।
*****
(Release ID: 1642550)
Visitor Counter : 31


text:
কেমিকেল্স অমসুং ফর্তিলাইজর মন্ত্রালয়
প্রধান মন্ত্রী ভারতিয়া জন ঔসাদি পরিয়োজনা(পি এম বি জে পি)গী মখাদা অনাবশিং অমসুং অহলশিংগী থোংজিলদা শ্বাস্থ কে সিপাহিনা তঙাইফদবা থবকশিং অমসুং হিদাকশিং ফংহল্লি
Posted On:
07 APR 2020 4:24PM by PIB Imphal
প্রধান মন্ত্রী ভারতিয়া জন ঔসাদি কেন্দ্রগী “শ্বাস্থ কে সিপাহি” হায়না খঙনবা ফারমাসিস্তশিংনা প্রধান মন্ত্রী ভারতিয়া জন ঔসাদি পরিয়োজনা(পি এম বি জে পি)গী মখাদা অনাবশিং অমসুং অহলশিংগী থোংজিলদা তঙাইফদবা থবকশিং অমসুং হিদাকশিং ফংহল্লি । প্রধান মন্ত্রী জন ঔসাদি কেন্দ্রশিংগী শরুক অমা ওইনা মখোয়না লৈবাক অসিগী মীয়াম অমসুং অহলশিংদা তঙাইফদবা থবকশিং অমসুং মগুন লৈবা জেনেরিক হিদাকশিং অহোংবা মমলদা ফংহল্লি । মসি ভারত সরকারনা মীয়াম থাপ্না লৈনবা থবক শৌগৎপগী শরুক অমনি ।
দরকার ওইবা মীওই অমদা অফবা অমসুং অহোংবা হিদাকশিং ফংহন্নবা পান্দমদা ভারত সরকারগী কেমিকেলস অমসুং ফরতিলাইজর মিনিস্ত্রিগী ফারমাসিউতিকেল দিপার্তমেন্তগী মখাদা বিউরো ওফ ফারমা পি এস য়ু ওফ ইন্দিয়ানা পি এম জে কেশিং অসি থবক ওইনা পায়খৎপনি । হৌজিক লৈবাক অসিগী জিলা ৭২৬তা পি এম জে এ কে ৬৩০০ হেন্না লৈরে ।
কোরোনাভাইরস শন্দোরকপা থিংনবা লৈবাক শীনবা থুংনা ভারত সরকারনা ২০২০, এপ্রিল ১৪ ফাওবা নুমিৎ ২১ অথিংবা অমা থমখি ।
অসিগুম্বা মতম অসিদা মীয়ামগী থোংজিলদা হিদাকশিং ফংহনবদা পি এম জে এ কেশিংনা মরুওইবা থৌদাং লৌরি । “শ্বাস্থ কে সিপাহি” অমনা হায়খি বনারসিগী অহল অমনা মহাক্কী মতেং লৌনবা হায়রকখি । হনুবী অদু মহাক্কী মপুরোইবগা লোয়ননা বনারসিদা নাইতোম লৈবনি অমসুং মহাক্কী নুমিৎ খুদিংগী চাগদবা হিদাকশিং লোইশিনখ্রে । হায়রিবা হিদাকশিং অসি মহাক্না নুমিৎ খুদিংগী চাবা দরকার ওই । ফারমাসিস্ত অদুনা মতৈ-মনাও অদুগী মতেং পাংদনা লৈথোকপা ঙমখিদে । মহাক্না হিদাকশিং অদু মখোয়গী ময়ুমদা থিলখি । অশুম্না ফারমাসিস্ত অদুনা অনাবশিং অমসুং অহলশিং মখোয়গী থোংজিলদা হিদাকশিং ফংহনখি ।
লৈবাক শীনবা থুংনা কেন্দ্রশিংদা হিদাকশিং ফংহন্নবা গুরুগ্রামদা সেন্ত্রেল ৱায়ারহাওস অমা, গুৱাহাতি অমসুং চেন্নাইদা রিজনেল ৱায়ারহাওস অনি অমসুং দিস্ত্রিবিউতর ৫০না থবক পায়খৎলি । হিদাক ফংহল্লিবা অসি য়েংশিন্নবা দুকানশিংদা হিদাক লোইথোকখিবা লৈতনবা এস এ পিদা য়ুম্ফম ওইবা পোৎ য়োন্নবগী সোফৱায়রশিং শীজিন্নরি । মখোয়গা খ্বাইদগী নক্নবা জন ঔসাদি কেন্দ্রশিং মফম খঙদোক্নবা অমসুং ফংলিবা হিদাকশিং অদুগী মমল খঙদোক্নবা মীয়ামদা মোবাইল এপ্প “জন ঔসাদি সুগম” ফংহল্লে । মসিগী এপ্প অসি গুগল প্লে স্তোর অমসুং আই-ফোন স্তোরদগী লৌথবা য়াগনি ।
মীয়াম মখোয় মশা কোরোনাভাইরসতকী ঙাকথোকপা ঙম্নবা মতেং পানবা অথিংবা মনুংদা প্রধান মন্ত্রী ভারতিয়া জন ঔসাদি পরিয়োজনানা মখোয়গী সোসিয়েল মেদিয়া প্লেতোফোর্মশিংগী খুৎথাংদা ই-পাউশিং ফংহল্লি। ফেসবুক,তুইতর, ইন্সতাগ্রামদা @pmbjpbppi দা ঐখোয়গী তুংইন্নদুনা নহাকসু অনৌবা পাউ ফংবা য়াগনি ।
(Release ID: 1612253)
Visitor Counter : 36
Read this release in:
Tamil
,
English
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Telugu
,
Kannada
,
Malayalam


text:
য়ুমলৈ-কৈরৈ মন্ত্রালয়
কেন্দ্রগী গৃহ মন্ত্রী শ্রী অমিত শাহনা মনিপুরদা চাউখৎ-থৌরাংগী প্রোজেক্ত কয়ামরুম হৌদোকখ্রে
প্রধান মন্ত্রী শ্রী নরেন্দ্র মোদীজীগী লুচিং মখাদা হৌদোকখিবা মনিপুরগী চাউখৎ খোংচৎকী মরুওইবা খোংথাং
শ্রী নরেন্দ্র মোদীগী লুচিং মখাদা রাজ্য অসিদা মুখ্য মন্ত্রী শ্রী এন বিরেন সিংহনা মনিপুরবু বন্দ অমসুং ব্লোকেদতগী নান্থোকহন্দুনা চাউখৎপগী লম্বীদা পুরক্নবা থবক তৌরি
মোদীজীগী নোর্থ-ইস্ত অপুনবগী চাউখৎ-থৌরাংগীদমক ফিরেপ, মফম অসিগী মীয়ামগী থাজবা কৈদৌঙৈদসু মাংহল্লোই
ত্রিপল আই.তি. অমসুং আই.তি.-এস.ই.জেদ.না মনিপুরগী নহাশিংবু মালেম পুম্নমক্কা কনেক্ত তৌরগনি
লৈবাক অসিগী প্রধান মন্ত্রীনা নোর্থ-ইস্তপু মাগী থমোইদা লেংদনা থম্লি
নোর্থ-ইস্ত অসি অহানবদা তোঙান্না তানীংবা অমসুং তোঙান তোঙানবা হিংসাগী খোংজং চংশিনবগীদমক খঙনরম্মি অদুবু হৌখিবা চহি ৬ অসিদা লুপ কয়ানা মথং মথং ওইনা খুৎলাই থাদোকখ্রে
লৈবাক অসিগী প্রধান মন্ত্রীনা মনিপুরবু ইনর লাইন পরমিৎ পীখ্রে মসি মনিপুর রাজ্য লিংখৎলবা মতুংদা কেন্দ্র সরকারগী খ্বাইদগী চাউবা মায় পাকপনি
মমাংদদি প্রোজেক্তশিংবু শুপ্নগী উরেপ-উয়ুং তম্লম্লগা তোকখি, মোদীজীগী লুচিং মখাদা মমাংগী সরকারনা উরেপ-উয়ুং তম্লম্বা পুম্নমক অদু শঙ্গাবদা হোংদোক্নবগী থবক পায়খৎলি
Posted On:
27 DEC 2020 6:07PM by PIB Imphal
কেন্দ্রগী গৃহ মন্ত্রী শ্রী অমিত শাহনা ঙসি মনিপুরদা চাউখৎ-থৌরাংগী প্রোজেক্ত কয়ামরুম হৌদোকখ্রে। শ্রী অমিত শাহনা ইম্ফালদা ভর্চুএলগী থোংদা ই-ওফিস অমসুং থৌবাল মল্ত্রিপর্পজ প্রোজেক্ত (দাম) শঙ্গাখি। লোইননা মহাক্না চুরাচান্দপুর মেদিকেল কোলেজ, মন্ত্রীপুখ্রীদা আই.তি. এস.ই.জেদ., নই দিল্লীগী দ্বরকাদা মনিপুর ভবন অমসুং ইম্ফালদা ইন্ত্রিগ্রেতেদ কমান্দ এন্দ কন্ত্রোল সেন্তর য়াওনা মরুওইবা প্রোজেক্ত তরেৎকী ভর্চুএল ওইনা উরেপ-উয়ুং তমখি। থৌরম অদুদা দোনর মন্ত্রী দোক্তর জিতেন্দ্র সিংহ, মনিপুরগী মুখ্যমন্ত্রী শ্রী এন বিরেন সিংহ, বিধানসভাগী স্পীকর অমসুং অতৈ শক্নাইরবা মীওইশিংসু শরুক য়াখি।
থৌরম অদুদা শ্রী অমিত শাহনা হায়খি মদুদি প্রধান মন্ত্রী শ্রী নরেন্দ্র মোদীজীগী লুচিং মখাদা হৌদোকখিবা মনিপুরগী চাউখৎপগী খোংচৎ অসিগী ঙসি মরুওইরবা খোংথাং অমনি। ঙসি নোংমা খক্তদা মরুওইবা থবক কয়ামরুম হৌদোক্লিবা অসিগী মনুংদা চুরাচান্দপুরদা মেদিকেল কোলেজ, ত্রিপল আই.তি., মন্ত্রীপুখ্রীদা আই.তি.-এস.ই.জেদ. য়াওনা মরুওইবা প্রোজেক্ত কয়ামরুম য়াওরি। মসিনা অৱাং নোংপোক অপুনবগী মায়কৈ তাকপগী থবক তৌগনি। শ্রী শাহনা হায়খি মদুদি ইম্ফালদা রাজ্যগী পুলিস হেদ ক্বাতর অমসুং স্মার্ত সিতী ইন্তিগ্রেতেদ সেন্তরদগী স্মার্ত গভর্নেন্সপু মাংদা পুখৎপদা মতেং ওইরগনি। শ্রী শাহনা হায়খি মদুদি ত্রিপল আই.তি. অমসুং আই.তি.-এস.ই.জেদ.না মনিপুরগী নহাশিংবু মালেম অপুনবগা কনেক্ত তৌরগনি। আই.তি.-এস.ই.জেদ. শারবা মতুংদা মনিপুরগী জি.দি.পি.দা চহিগী লুপা করোর ৪০০০ হেনগৎলগনি অমসুং মীওই ৪৪,০০০দসু থবক ফংহল্লগনি। মেদিকেল কোলেজ লিংখৎপদগী মনিপুরগী নহাশিংনা দোক্তর ওইদুনা থোক্লক্কনি অমসুং রাজ্যগী হকশেলগী থৌরাং মপাঙ্গল কলহনগনি।
কেন্দ্রগী গৃহ মন্ত্রীনা হায়খি মদুদি শ্রী নরেন্দ্র মোদীগী লুচিং মখাদা রাজ্যগী মুখ্য মন্ত্রী শ্রী এন. বিরেন সিংহনা মনিপুরবু বন্দ অমসুং ব্লোকেদতগী নান্থোকহন্দুনা চাউখৎপগী লম্বীদা পুরকপগী থবক পায়খৎলি। মোদীজীনা নোর্থ-ইস্ত অপুনবগী চাউখৎনবা ফিরেপ লৌরি অমসুং মফম অসিগী মীয়ামগী থাজবা কৈদৌঙৈদসু মাংহল্লোই। শ্রী শাহনা হায়খি মদুদি মনিপুরগী মুখ্যমন্ত্রী শ্রী এন বিরেন সিংহনা হৌখিবা চহি ৩ লোম অসিদা শিংথানীংঙাই ওইবা থবক তৌখ্রে। হৌখিবা চহি ৩ লোম অসিদা বন্দ অমুক্তা ফাওবা তৌখিদ্রে মসিদগী ৱাফম অসি শেংলে মদুদি ভারতীয় জনতা পার্তীগী লৈঙাক্তা মীয়ামগী চাউখৎপা পুরক্লি। শ্রী বিরেন সিংহনা লৈবাক অসিগী প্রধান মন্ত্রী মোদীজীগী লুচিং মখাদা মনিপুরবু চাউখৎপগী লম্বীদা মাংদা পুখৎলি অমসুং মনিপুরবু অনৌবা শক্তাক পীবগী থবক পায়খৎলি।
শ্রী অমিত শাহনা হায়খি মদুদি প্রধান মন্ত্রী শ্রী নরেন্দ্র মোদীনা নোর্থ-ইস্ত অপুনবা অসিবু মহাক্কী থোমোইদা থম্লি, মহাক্না হায়খি মদুদি নোংপোক ভারত অমসুং নোংচুপ ভারত অসি ভারত ইমাগী পাম্বোম্নি। নোংচুপ ভারত চাউখৎখ্রে অদুবু নোংপোক ভারত চাউখৎতনা ভারতকী চাউখৎপা ওইথোকপা য়ারোই। ২০১৪গী মতুংদগী শ্রী নরেন্দ্র মোদীগী লুচিং মখাদা অৱাং-নোংপোক্তা চাউখৎপগী ইচাউ থোক্লি। নোর্থ-ইস্ত অসি অহানবদা তোঙান্না তানীংবা অমসুং তোঙান তোঙানবা হিংসাগী খোংজংগীদমক্তা খঙনরম্মি অদুবু হৌখিবা চহি ৬ অসিদা লুপ কয়ানা অমগী মথংদা অমা মখোয়গী খুৎলাই থাদোকখ্রে অমসুং লেমহৌরিবা খরা অসিসু মোদীজীগী লুচিং মখাদা থাজবা পীদুনা মেন স্ত্রীমদা পুরক্লগনি।
কেন্দ্রগী গৃহ মন্ত্রীনা হায়খি মদুদি নোর্থ-ইস্তপু অসুক য়াম্না মরুওইবা ওইনা মমাংদা খক লৌখিদ্রি অমসুং মরু ওইরিবা ৱাফমদি মোদীজী মশামক হৌখিবা চহি ৬ লোম অসিদা নোর্থ-ইস্ততা ৪০রক্তগী হেন্না লাকখ্রে অমসুং রাজ্য পুম্নমক্তা চৎখি মসিদগী মোদীজীগী মিৎয়েংদা অৱাং-নোংপোক অসি কয়াদা মরুওইবা ওইনা লৌরিবনো হায়বসি ফোংদোক্লে। শ্রী শাহনা হায়খি মদুদি মোদীজীনা মীয়ামগী থমোইগী ৱা খঙই, মফম অসিগী মীওইশিংগীদমক্তা ইনর লাইন পরমিৎকী দিমান্দ অসি চহি কয়াদগী চৎথরকখি অমসুং দিসেম্বর ১১, ২০১৯দা মোদীজীনা লেপখি মদুদি ইনর লাইন পরমিৎ মনিপুরদা পীদবা হায়বসি মফম অসিগী য়েল্হৌমীদা লংজবা ওইগনি। লৈবাক অসিগী প্রধান মন্ত্রীনা মনিপুরদা ইনর লাইন পরমিৎ পীখি মদু মনিপুর রাজ্য লিংখৎখিবা মতুংদা কেন্দ্র সরকারগী খ্বাইদগী চাউবা মায় পাকপনি।
শ্রী অমিত শাহনা থৌবাল মল্তিপ্রপজ প্রোজেক্তকী মতাংদা পল্লদুনা হায়খি মদুদি স্কিম অসি অতলজীগী মতমদা কুমজা ২০০৪দগী হৌখিবনি অদুবু ২০১৪ ফাওবা করিসু তৌখিদে অমসুং স্কিম অসি অসুম্ন অসুম তাদুনা লৈখি। ২০১৬তা মোদীজীনা লুপা করোর ৪৬২ পীদুনা মসি অমুক হন্না হৌহনখি অমসুং ঙসি হেক্তর ৩৫,১০৪গী ইথৈ-লৌখোংগী থৌরাং হেনগৎহনগদৌরিবা স্কিম অসি মপুং ফাগদৌরি। শ্রী শাহনা হায়খি মদুদি অহানবদা প্রোজেক্তশিংগী শুপ্নগী উরেপ-উয়ুংতমক তম্লম্লগা অসুম্মক থনম্মি অমসুং মোদীজীগী মিৎয়েং মখাদা মমাংগী সরকারনা তম্লম্বা উরেপ-উয়ুং পুম্নমক অদু শঙ্গাবদা ওন্থোকপগী থবক পায়খৎলি।
কেন্দ্রগী গৃহ মন্ত্রীনা হায়খি মদুদি রাজ্য অসিদা শুপ্নগী মীওই চাদা ৬ খক্তমক্না থক্নবা ঈশিং ফংলম্মি অদুবু জল জীবন মিশনগী মখাদা হৌখিবা চহি ৩ লোম অসিদা চাদা ৬তগী হেনগৎতুনা ইমুং চাদা ৩৩দা অফবা থক্নবা ঈশিং ফংহনবা হৌখ্রে। ইন্তর্নেস্নেল তুরিস্তশিংগী মশিংদা ২২২% হেনগৎলে মসিদগী লাক্কদৌরিবা মতমদা তুরিজমদা হেন্না কান্নবা ফংলগনি। শ্রী শাহনা হায়খি মদুদি মনিপুগুম্বা দিওগ্রাফিকেল স্তেৎকীদমক্তা স্তার্তঅপ স্কিম অসি অদুক্কী মতিক মরুওই অমসুং মোদীজীনা হৌদোকখিবা স্কিম অসিদা নহা ১১৮৬না মখোয়গী স্তার্তঅপ হৌখ্রে মদু য়াম্না ফবা খুদম অমনি। শ্রী অমতি শাহনা হায়খি মদুদি ১৪শুবা ফাইনান্স কমিশনগা য়েংনরুবদা ১৫শুবা ফাইনান্স কমিশন্দা অৱাং-নোংপোক্কীদমক ২৫১% হেনগৎহনখি অমসুং কাইথোকখিবা শেলফম লুপা করোর ৮৯.১৮৬তগী হেনগৎতুনা লুপা করোর ৩,১৩,৩৭৫ পীবগী থবকসু ঐখোয়গী সরকারনা তৌরে। কেন্দ্রগী গৃহ মন্ত্রীনা হায়খি মদুদি রাজ্য অসিদা শান্ন-খোৎনববু য়োকখৎনবা স্পোর্ত য়ুনিভর্সিতী শারি। মহাক্না মনিপুরদা নেস্নেল ফোরেন্সিক সাইন্স য়ুনিভর্সিতীদা এফিলিএৎ তৌবা কোলেজ হাংদোক্নবা ৱাফম হৌদোকখি মরমদি নোর্থ-ইস্তকী মরক্তা লম অসোমদসু মাংদা চখৎপা ঙম্নবনি।
*****
(Release ID: 1684009)
Visitor Counter : 57


text:
য়োর এক্সেলেন্সী ব্রাজিলগী রাস্ত্রপতি শ্রী জেয়র বোল্সোনারো
লৈবাক অনিমক্কী মকোক থোংবা মন্ত্রীশিং অমসুং ওফিসিয়েলশিং
রো
মরূপশিং,
খুরুমজরি।
বোৱা তার্দে (গুদ মোর্নিং)
বেম-বিন্দো অ ইন্দিয়া
ঐহাক্কী মরূপ রাস্ত্রপতি বোল্সোনারো অমসুং মহাক্কী অৱাংবা থাক্কী মীহুৎ কাংবুবু ঐহাক্না ভারত্তা থম্মোই শেংনা তরাম্না ওকচরি। হৌখিবা থা নিপালদা মসিনা ঐখোয়গী অহুমলকশুবা উনবনি। মসিনা ঐখোয়গী মরক্তা মরূপ ওইবগী অচেৎপা মরী অমদি লৈবাক অনীমক্কী মরক্তা লৈরিবা অচেৎপা মরী অদু উৎলি।
এক্সেলেন্সী,
মসি ঐখোগীদমক্তা য়াম্না চাউথোকচনিঙাই ৱাফম্নি মদুদি ঐখোয়গী ৭১শুবা রিপব্লিক দেদা অদোম্না ঐখোয়গী অথোইবা মীথুংলেন ওইবিররি। হয়েং রাজপথতা রিপব্লিক দেগী পেরেদতা অদোম্না ভারতকী মচু কয়ানা লৈতেংলবা অমসুং হরাও তয়াম্বা মতৌ অদু উরগনি। ব্রাজিল মশামকসু কুমহৈ কয়ানা থল্লবা লৈবাক্নি। মরূপ অমগা লোয়ননা অসিগুম্লবা অখন্নবা কুমহৈ অসিদা ঐখোয়না ঐখোয়গী নুঙাইবা অদু সেয়ার তৌরগনি। ভারতকী বার্তন লৌবিবগীদমক ঐহাক্না অদোম্বু থাগৎচরি। ব্রাজিলগী রাস্ত্রপতিনা ইকায় খুম্নবা অসি ঐখোয়দা পীনবিরিবা মসিনা অহুমলক শুবনি। অমদি ভারত অমসুং ব্রাজিলগী মরক্তা অচেৎপা মরূপ ওইবগী খুদম্নি।
মরূপশিং,
ভারত অমসুং ব্রাজিলগী স্ত্রেতেজিক পার্তনরশিপ অসি ঐখোয়গী কমন আইদোলোজী অমসুং ভেল্যুদা য়ুমফম ওইরি। মরম অদুনা, জিওগ্রাফিকেলগী ওইবা অরাপ্পা লৈজরবসু ঐখোয়না মালেমগী প্লেতফোর্ম কয়াদা পুন্না লেপমিন্নরি। অমসুং দিবেলপমেন্তদা অমনা অমগী মরুওইবা পার্তনরসু ওইরি। মরম অদুনা, ঙসি রাস্ত্রপতি বোল্সোনারো অমসুং ঐহাক্না ঐখোয়গী লৈবাক অনিগী ওইবা তেংবাংবু লম খুদিংমক্তা হেঙ্গৎহনবদা য়ানবা পুরক্লে। ঐখোয়গী স্ত্রেতেজিক পার্তনরশিপ্পু হেন্না চেৎশিলহন্নবগীদমক অচৌবা এক্সন প্লান অমা থৌরাং তৌরে। চহী ২০২৩দা লৈবাক অনিগী মরক্তা দিপ্লোমেতিক মরীশিংগী প্লেতিনম জুব্লী পাংথোক্কনি। ঐহাক্না মপুং ফানা থাজবা থম্লি মদুদি মতম অদু ফাওবদা মসিগী এক্সন প্লান অসিনা ঐখোয়গী স্ত্রেতেজিক পার্তনরশিপ, প্রজাশিংগী মরক্তা মরী অমসুং বিজিনেস কোওপরেসন হেন্না চেৎশিলহল্লগনি।
ঐহাক নুঙাইবা ফাওই মদুদি ঐখোয়না ঙসি মরুওইবা য়ানা ৱারোল কয়াসু পাংথোকখ্রে। ইনবেস্তমেন্ত ওইগেরা নত্রগা ক্রিমিনেলগী হিরমশিংদা আইনগী তেংবাং ওইগেরা, য়ানা ৱারোল অসিনা ঐখোয়গী তেংবাং পীনবদা অনৌবা শক্লোন পীরগনি। তোঙান তোঙানবা লমশিং, খুদম ওইনা বাইও-ইনর্জী, কেতল জেনোমিক্স, হেল্থ অমসুং ত্রেদিস্নেল মেদিসিন, সাইবর সেক্যুরিতী, সাইন্স অমসুং তেক্নোলোজী, থাউ অমসুং গ্যাস অমদি সংস্কৃতিদা ঐখোয়গী তেংবাং খোংজেল য়াংনা মাংলোমদা চংশিল্লগনি। মতম অমদা ভারত্তগী গীর অমসুং কংকরেজী শনবীশিং ব্রাজিলদা চৎখি। ঙসি ব্রাজিল অমসুং ভারতনা অখন্নবা লাইবস্তোক অসিবু হেঙ্গৎহন্নবা অমসুং মীওইবা জাতিদা কানবা ফংহন্নবা তেংবাং পীনরি। তেংবাং অসিগী ইকোনোমিক, সোসিয়েল অমসুং কলচরেলগী ভেল্যুবু ভারত মচা অমা হেক্তগীদমক ৱাহৈ ওইনা ফোংদোকপা অরাইবা নত্তে।
মরূপশিং,
ত্রেদিসনগী ওইবা লমশিংদা নত্তনা অনৌবা লম কয়াদসু ঐখোয়গী মরীশিং থম্লি। ঐখোয়না দিফেন্স ইন্দস্ত্রীয়েল কোওপরেসনবু হেঙ্গৎহন্নবগীদমক অনৌবা থৌওংশিংদা মীৎয়েং থম্লি। দিফেন্স কোওপরেন্দা ঐখোয়না ব্রোদ-বেজ পার্তনরশিপ পাম্লি। ওইথোকপা য়াবশিং অসি য়েংলুবদা ঐখোয়না নুঙাইবা ফাওই মদুদি মথং থাদা লখনৌদা পাংথোক্কদৌরিবা দেফএক্সপো ২০২০দা ব্রাজিলগী অচৌবা দেলেগেসন অমা শরুক য়াগদৌরি। ঐহাক নুঙাইবা ফাওই মদুদি বাইও ইনর্জী, অয়ুর্বেদ অমসুং এদবান্স কম্প্যুতিংদা পাংথোকপা রিসর্সতা তেংবাং হেঙ্গৎহনবদা ঐখোয়গী একাদেমিক অমসুং রিসর্স ইন্সতিত্যুসনগী মরক্তা য়ানবা পুরকখ্রে।
এক্সেলেন্সী,
ভারতকী ইকোনোমিক ত্রান্সফোর্মেসন্দা ব্রাজিল মরুওইবা পার্তনর অমনি। চিঞ্জাক অমসুং ইনর্জীগী লমশিংদা ঐখোয়গী দরকার ওইরিবশিংগীদমক ঐখোয়না ব্রাজিলবু রিলিয়েবল রিসোর্স অমগী মওংদা উরি। ঐখোয়গী নাকল অনিগী ললোন ইতিক হেঙ্গৎলক্লি। অচৌবা ইকোনোমী অনিগী মরক্তা কমপ্লিমেন্তরিতীশিং য়েংলুবদা ঐখোয়না মসি য়াম্না হেঙ্গৎহনবা য়াই। অদোমগা লোয়ননা ব্রাজিলগী ইমপ্রেসিব বিজিনেস দেলেগেসনবু ভারত্তা তরাম্না ওকচবদা ঐখোয় নুঙাইবা ফাওই। ঐহাক্না থাজবা থম্লি মদুদি ভারতকী ইন্তরপ্রিনরশিং অমসুং করবার তৌরিবশিংগা লোয়ননা মখোয়না উনবদা অফবা মহৈ ফংগনি।
মরূপশিং
লৈবাক অনিগী মায়কৈদগী শেল থাদবা লায়থোকহন্নবগীদমক দরকার ওইবা লেগেল ফ্রেমৱার্ক থৌরাং তৌরে। ঙসিগী ইন্তর-কনেক্তেদ মালেম অসিদা ভারত অমসুং ব্রাজিলগী মরক্তকা সোসিয়েল সেক্যুরিতী এগ্রীমেন্ত প্রোফেস্নেলশিং অরাইবা মওংদা চত্থোক চৎশিন তৌনবগীদমক মরুওইবা খোংথাং অমনি।
মরূপশিং,
দেমোক্রেতিক অমসুং চাউখৎলক্লিবা অচৌবা লৈবাক অনি ওইবনা মরুওইবা গ্লোবেল অমসুং মল্তিলেতরেল ইশুশিংদা ভারত অমসুং ব্রাজিলগী ৱাখল্লোনদা চাউনা মান্নবা লৈরি। তেরোরিজমগী অরুবা সমস্যা ওইগেরা নত্রগা মহৌশাগী ফিভমদা ৱাহং ওইগেরা। মালেমগী মাংদা তারিবা অরুবা শিংনরকপশিংদা ঐখোয়গী মীৎয়েং য়াম্না মান্নরি। ব্রাজিল অমসুং ভারতকী ইন্তরেস্ত মান্নৈ। অখন্ননা ব্রিক্স অমসুং আই.বি.এস.এ.দা ঐখোয়গী পার্তনরশিপ, ভারতকী ফোরেন পোলিসীগী মরুওইবা এস্পেক্ত অমনি। ঙসি ঐখোয়না ৱারেপ লৌরে মদুদি লৈবাক অনিমক্না মল্তিলেতরেল ইশুশিংদা ঐখোয়গী তেংবাং হেন্না চেৎশিলহল্লগনি। অমদি ঐখোয়না সেক্যুরিতী কাউন্সিল, য়ুনাইতেদ নেসন্স অমসুং অতোপ্পা ইন্তরনেস্নেল ওর্গনাইজেসনশিংদা দরকার ওইবা রিফোর্মগীদমক অমত্তা ওইনা কন্না হোৎনগনি।
মরূপশিং,
ঐহাক্না অমুক হন্না রাস্ত্রপতি বোল্সোনারো অমসুং মহাক্কী মীহুৎ কাংবুবু ভারত্তা তরাম্না ওকচরি। মহাক্কী খোংচৎ অসিনা ভারত-ব্রাজিলগী মরীশিংদা অনৌবা পন্দুপ অমা হৌরে।
মুইতো ওব্রিগাদো
থাগৎচরি।
पिछले आठ महीनों में यह हमारी तीसरी मुलाकात है।— PMO India (@PMOIndia) January 25, 2020
यह हमारे बीच बढ़ती मित्रता और दोनों देशों के बीच गहराते संबंधों को दर्शाती है: PM @narendramodi pic.twitter.com/dXNJEnPrRM
ब्राजील खुद भी उल्लास से भरे पर्वों का देश है।— PMO India (@PMOIndia) January 25, 2020
एक मित्र के साथ इस विशेष पर्व पर हम अपनी खुशी साझा करेंगे।
भारत का निमंत्रण स्वीकार करने के लिए मैं आपको धन्यवाद देता हूं: PM @narendramodi pic.twitter.com/BHtLIIdGC2
हमारी Strategic Partnership को और मज़बूत करने के लिए एक वृहद् Action Plan तैयार किया गया है।— PMO India (@PMOIndia) January 25, 2020
सन् 2023 में दोनों देशों के बीच diplomatic संबंधों की platinum jubilee होगी: PM @narendramodi pic.twitter.com/kc2avKixdR
विविध क्षेत्रों जैसे Bio-Energy,— PMO India (@PMOIndia) January 25, 2020
Cattle Genomics, Health and Traditional Medicine, Cyber Security, विज्ञान और प्रोद्योगिकी, तेल और गैस तथा संस्कृति में हमारा सहयोग और तेज़ी से आगे बढ़ेगा: PM @narendramodi pic.twitter.com/Zmtl1RFpmI
हम defence industrial cooperation को बढ़ाने के लिए नए तरीकों पर focus कर रहे हैं।— PMO India (@PMOIndia) January 25, 2020
रक्षा सहयोग में हम broad-based partnership चाहते हैं: PM @narendramodi pic.twitter.com/pWNPXhUs0k
आज हमने तय किया है कि दोनों देश multilateral मुद्दों पर अपने सहयोग को और दृढ़ बनायेंगे।और हम सुरक्षा परिषद,— PMO India (@PMOIndia) January 25, 2020
संयुक्त राष्ट्र और अन्य अंतर्राष्ट्रीय संगठनों में आवश्यक सुधार के लिए मिलकर प्रयासरत रहेंगे: PM @narendramodi


text:
লখিরপুর, ৪ সেপ্তেম্বর ২০২০ঃলখিপুরগী এমএলএ শ্রী রাজদীপ গোৱালানা হোৎনবদগী লমদম অসিগী মীয়াম্না মতম কুইনদগী ঙাইদুনা লাকখিবা লখিপুর সাবদিবিজনগী মনুং চনবদা নম্বর ১১৪ লাইকোল এলপি স্কুলদগী সিঙ্গেরবন্দ কৈথেল ফাওবগী লম্বী অসি শেমনবগী দমক তেন্দর কৌখ্রে। লখিপুর সিভিল সাবদিবিজনেল তেরিতোরিয়েল রোদ দিভিজনগী মখাদা লুপা কোতি ১ গা লাখ ৬৪ চঙনা শেমগদবা লম্বী অসি থা ১২ গী মনুংদা লোয়শিন্নবা হায়রি।
নাকল অমরোমদা ফুলেরতল কৈথেলদগী ফুলেরতলগী হান্নগী পেত্রোল পাম্পগী মমাং ফাওবদা শিলচর লম্বীগী নাকন্দা আরসিসি না কোভর তৌবা দ্রেইন শানবগীসু তেন্দর কৌখ্রে। লুপা লাখ ৮৪ রোম চংনা শাগদবা দ্রেইন অসি থা ৯ গী মনুংদা লোয়শিনবগী পন্দম থমলি। (পাউ অসি লখিপুরওনলাইন ইউতিউব চেনেলদা য়েংবিউ)


text:
চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনু
চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনুংদসু মীং চল্লে, জিডিপি অমসুং ফোরেইন রিজার্ভকী চাংসু নোপত্রে হায়বা য়ারে, অসিগুম্বা তঙাইফদ্রবা মহৈ কয়াদি লোকপা ঙম্লে। অদুবু আইনগী শাসন, সেক্যুলারিটি, হিউম্যান রাইটসকী ফিভম, হায়ার এডুকেশন, সোস্যাল এডভান্সমেন্ট অসিগুম্বা মরু ওইবা মরম কয়াদদি ঙসিসু শোন্থদুনা লৈরি।
ঙসি মার্চ ২৬, ২০২১। বাংলাদেশকী ৫০ শুবা নিংতম নুমিৎনি। ১৯৭১ গী মার্চ ২৬ তা বঙ্গবন্ধু শেখ মুজিবুর রহমাননা নিংতম লাওথোক্লবা মখাদা থা মাপ্পনচুপ্না মতমদুগী নোংচুপ পাকিস্তানগা লান শোক্নরবা মখাদা, নিংতম লান্মিশিং অমদি মিচম কয়াগী ইখেং লান্থোক্তুনা নিংতমগী পন্থুংফম য়ৌখিবনি। ‘অসিনা ঐগী অরোইবা ৱাহৈ ওইবা য়াই। ঙসিদগী বাংলাদেশ নিংতম্লবনি।’ মসি বঙ্গবন্ধুনা নিংতম লাওথোকপদা ইরম্বা অহানবা পরেং অনিনি।
মালেম শিন্না চত্থরিবা করোনা লাইচৎগুম বাংলাদেশতসু চহী অমরোম শুরে করোনাগী অৱাবা থেংনরিবা অদুনা নিংতম নুমিৎকী অনুষ্ঠান পুম্নমক করোনাগী চৎনা কাংলোন ঙাকনা ওইগনি হায়না প্রধানমন্ত্রী শেখ হাসিনানা পীখিবা ৱারোলদা খংহনখি। মার্চ ১৭ দগী নুমিৎ তরানিগী রাষ্ট্রীয় অনুষ্ঠান হৌগতখ্রে। বঙ্গবন্ধুগী চহী চামা শুবা অমসুং ৫০ শুবা নিংতম নুমিৎকী অনুষ্ঠান য়াওবা ভারতকী প্রধানমন্ত্রী নরেন্দ্র মোদি ঙসি ঢাকাদা থুংলগনি। প্রধানমন্ত্রী শেখ হাসিনানা মহাকপু জাতীয় প্যারেড স্কোয়ারগী অনুষ্ঠানদা তরম্না ওকপগী ৱানি। অনুষ্ঠান অদুদা য়াওনবগীদমক শ্রীলঙ্কাগী প্রধানমন্ত্রী মাহিন্দ্রা রাজাপাক্ষে, মালদ্বীপকী প্রেসিডেন্ট ইব্রাহিম মোহাম্মদ সলিহ্, নেপালগী প্রেসিডেন্ট বিদ্যা দেবী ভান্ডারী অমসুং ভুটানগী প্রধানমন্ত্রী লোটে শেরিং ঢাকাদা লাক্তুনা লৈরে।
নিংতম্বা লম অমা শেম্বা অমদি অর্থনৈতিক মুক্তি হায়বদি ‘সোনার বাংলা’ অমা শাগতপগী মংদা চহী ৫০ মমাংদা মুক্তিযোদ্ধাশিংনা খুৎলাই পাইখত্তুনা নিংতম লান শোক্নখিবনি। অদুবু ঙসি চহী ৫০ মতুংদা, শাগতখিবা মংলান অদো কয়া য়াম্না পাংথোকপা ঙম্লে হায়বদো ৱাহং থাঙ্গতপা য়াই। চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনুংদসু মীং চল্লে, জিডিপি অমসুং ফোরেইন রিজার্ভকী চাংসু নোপত্রে হায়বা য়ারে, অসিগুম্বা তঙাইফদ্রবা মহৈ কয়াদি লোকপা ঙম্লে। অদুবু আইনগী শাসন, সেক্যুলারিটি, হিউম্যান রাইটসকী ফিভম, হায়ার এডুকেশন, সোস্যাল এডভান্সমেন্ট অসিগুম্বা মরু ওইবা মরম কয়াদদি ঙসিসু শোন্থদুনা লৈরি। ঙসিসু শাল্লা, নাসিরনগর, রামুদা থোকখিবা নিংতম লানগী চেতনাগী মায়োক্তা লেপ্পা থৌদোক কয়া নিংতম্লবা বাংলাগী লৈপাক্তা অসুম থোকপা লোয়দ্রি। অদুনদি ‘সোনার বাংলা’ শাগৎপগী খোংজং চত্থবা ঙসিসু লেপ্পা য়াদ্রি, পন্থুংফম য়ৌদ্রিফাওবদি বাংলাদেশ, নংগী খোংচৎ তপথবা য়াদ্রি।


text:
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা উত্তর প্রদেশকী বিন্ধ্যাঞ্চল রিজনগী মির্জাপুর অমসুং সোনভদ্র জিলাশিংদা রুরেল ৱাতর সপ্লাই প্রোজেক্তশিংগী উরেপ-উয়ুম তমখ্রে। থৌরম অদুদা প্রধান মন্ত্রীনা ভিলেজ ৱাতর এন্দ সেনিতেসন কমিতী/পানী সমিতীগী মেম্বরশিংগা ৱারীশু শানখি। থৌরম অদুদা কেন্দ্রগী জল শক্তি মন্ত্রী, শ্রী গজেন্দ্র সিংহ শেখাৱৎ, উত্তর প্রদেশকী গভর্নর, শ্রীমতী আনন্দীবেন পতেল অমসুং উত্তর প্রদেশকী মুখ্যমন্ত্রী শ্রী য়োগী আদিত্যনাথ শরুক য়াখি।
প্রধান মন্ত্রীনা ঙসি উরেপ-উয়ুং তমখিবা প্রোজেক্তশিং অসিনা খুঙ্গং ২৯৯৫গী য়ুমথোং খুদিংদা তেপ ৱাতর কনেক্সন ফংহল্লগনি অমসুং মসিদগী জিলাশিং অসিগী চাউরাক্না মীওই লাখ ৪২ রোমনা কান্নবা ফংলগনি। খুঙ্গং পুম্নমক অসিদা ভিলেজ ৱাতর এন্দ সেনিতেসন কমিতী/পানী সমিতী শেমখি, মসিনা হায়রিবা অসি চলাইবা অমদি শেমজিন-শাজিনবগী থবক য়েংশিনগনি। প্রোজেক্তশিং অসিগী চংগদবা অপুনবা শেনফম লুপা করোর ৫,৫৫৫.৩৮নি। প্রোজেক্তশিং অসি থা ২৪গী মনুংদা লোইশিন্নবা পান্দম থম্লি।
থৌরম অদুদা ৱা ঙাংবদা প্রধান মন্ত্রীনা হায়খি মদুদি জল জীবন মিশন হৌদোক্লবা মতুংদা হৌখিবা চহি অম-মখাইরোমসিদা ইমুং করোর অনি লাখ ৬০ হেনবদা পাইপ দ্রিঙ্কিং ৱাতর কনেক্সন ফংহনখ্রে, মদুগী মনুংদা উত্তর প্রদেশকী ইমুং লাখ কয়ামরুমসু য়াওরি। মহাক্না হায়খি মদুদি জল জীবন মিশন্না মরম ওইদুনা ঐখোয়গী ইমাশিং অমসুং ইচল-ইচেশিংগী পুন্সি হিংবদা লাইহল্লে মরমদি মখোয়না মখোয়গী য়ুমদা ইরাই লাইনা ঈশিং ফংলে। মহাক্না হায়খি মদুদি মসিগী অতোপ্পা য়াম্না চাউবা কান্নবদি অমোৎপা ঈশিংনা মরম ওইদুনা লাইরবা ইমুংশিংদা নাহল্লিবা কোলেরা, তাইফোইদ, ইন্সিফিলাইতিসকুম্বা ঈশিংদগী পোকপা লাইনাশিং য়াম্না হন্থহল্লে। প্রধান মন্ত্রীনা হায়খি মদুদি রিসোর্স ময়াম অমা লৈজরবসু বিন্ধ্যাঞ্চল অমসুং বুন্দেলখন্দগী লমদম অসি অৱাৎপতনা থল্লবা লমদম ওইদুনা লাক্লি। মহাক্না হায়খি মদুদি তুরেল ময়াম অমা লৈজদুনসু লমদম অসি ঈশিং ৱাৎপা অমসুং ইকং থোকপা লমদম ওইনা লৌনরি। মহাক্না হায়খি মদুদি মরম অসিদগী মফম অসিগী মীওই কয়া মরুম্না লমদম অসি থাদোক্তুনা চৎপা তানরম্মি। মহাক্না হায়খি মদুদি হৌজিক হায়রিবা প্রোজেক্তশিং অসিদগী ঈশিংগী অৱাবা অমসুং ইথৈ-লৌখোংগী অৱাবনচিংবগী পাম্বৈশিং খোংজেল য়াংনা পুথোক্লগনি।
প্রধান মন্ত্রীনা হায়খি মদুদি বিন্ধ্যাঞ্চলগী খুঙ্গং লিশিং কয়াদা পাইপকী থোংদা থক্নবা ঈশিং য়ৌহল্লবদি লমদম অসিগী অঙাংশিংগী মশা-মউ ফগৎলগনি অমসুং মখোয়গী হেন্না ফবা হকশেলগী অমসুং পুক্নীং ৱাখলগী চাউখৎপা পুরক্লগনি। মহাক্না হায়খি কনাগুম্বনা মশাগী খুঙ্গংগী চাউখৎনবগীদমক ৱারেপ লৌবা অমসুং ৱারেপশিং অদুদা থবক তৌবগী নীং খা তম্বা ফংলবদি খুঙ্গং অদুদা পুম্নমক্না মশানা মশাবু থাজবা হেনগৎহল্লি। মহাক্না হায়খি মদুদি আত্মনির্ভর ভারতনা আত্মনির্বর খুঙ্গংদগী থৌনা ফংই।
প্রধান মন্ত্রীনা উত্তর প্রদেশ সরকারগী ৱাফম অসিগীদমক থাগৎপা ফোংদোকখি মদুদি মখোয়না লাইচৎকী মতম অসিদসু মতিং লৈবা অফবা লৈঙাক অমা পীরি অমসুং রিফোর্মগী খোংজেল অদু কাইহন্দনা থম্লি। শ্রী মোদীনা লমদম অসোমদা পায়খৎলিবা চাউখৎ-থৌরাংগী থবকশিংগী মরমদসু খঙহনখি। মহাক্না এল.পি.জি. গ্যাস সিলিন্দর, ইলেক্ত্রিক সপ্লাই, মির্জাপুরদা সোলর প্লান্ত, ইথৈ-লৌখোংগী প্রোজেক্তশিং মপুং ফাহনবা অমসুং লৌ উনদবা মফমশিংদা সোলর প্রোজেক্তশিং শেমগৎতুনা লৌমীশিংদা লেপ্তনা অহেনবা চাগা লাকহন্নবগী থৌরাংশিংগী মতাংদা খঙহনখি।
স্বামিত্ব স্কিমগী মতাংদা পল্লদুনা প্রধান মন্ত্রীনা হায়খি মদুদি লম মপুশিংদা রেসিদেন্সিএল অমসুং লেন্দ প্রোপর্তীজগী ভেরিফাইদ ওনরশিপ দীদশিং ফংহল্লে, মসিদগী মীয়ামগী পুক্নীংদা তংদু-লৈতাবা ওইহল্লে। মসিদগী খুন্নাইগী লাইরবা শরুক্কী মীয়ামদা মরল-মথুমদা অনলোফুল এনক্রোচমেন্ত তৌবগী থৌওংদা অথিংবা পীরে অমসুং মরল-মথুম অসিগী মহুত্তা লোন লৌবগী ওইথোকপা হেনগৎহল্লে।
লমদম অসিগী ত্রাইবেল পোপুলেসনগী অপলিফমেন্তকীদমক পায়খৎলিবা থৌরাংশিংগী মতাংদা পল্লদুনা শ্রী মোদীনা হায়খি মদুদি অখন্নবা প্রোজেক্ত খরগী মখাদা স্কিমশিং অসি ত্রাইবেলগী লমদম ফাওবদসু য়ৌহল্লি। উত্তর প্রদেশ য়াওনা অসিগুম্বা মখলগী লমদম পুম্নমক্তা একলব্য মোদেল স্কুল কয়ামরুম হাংদোক্লে। ঐখোয়গী পান্দমদি ত্রাইবেল মেজোরিতী ব্লোক খুদিংমক্তা খুদোংচাবা অসি ফংহনবনি। মহাক্না হায়খি উমংদা য়ুম্ফম ওইবা পোৎথোকশিংগী প্রোজেক্তশিংসু হৌদোক্লে। ত্রাইবেলগী লমদমদা ফন্দশিংগী অৱাৎপা অমত্তা লৈহন্দনবা দিস্ত্রিক্ত মিনরেল ফন্দসু লিংখৎলে। প্রোজেক্ত অসিগী মরুমদা ৱাখল অসি লৈরি মদুদি লমদম অসোমদগী ফংলকপা রিসোর্সশিংগী শরুক অমা মতম চুপ্পগী ওইনা ইনবেস্ত তৌবনি। উত্তর প্রদেশতা ফন্দ অসিগী মখাদা লুপা করোর ৮০০ খোমজিল্লে অমসুং প্রোজেক্ত ৬০০০তগী হেনবদা অয়াবা পীখ্রে।
প্রধান মন্ত্রীনা মীয়ামদা অপীল তৌখি মদুদি মখোয় কোরোনাদগী চেকশিন্না লৈবীয়ু মরমদি মসিগী কিনীংঙাই অসি হৌজিকসু লৈরি। মহাক্না মীয়ামদা হায়খি মদুদি মখোয়না থমোয় শেংনা মসিগীদমক্তা চেকশিন-থৌরাং লৌখৎকদবনি।
हर घर जल पहुंचाने के अभियान को अब डेढ़ साल हो रहे हैं।— PMO India (@PMOIndia) November 22, 2020
इस दौरान देश में 2 करोड़ 60 लाख से ज्यादा परिवारों को उनके घरों में नल से शुद्ध पीने का पानी पहुंचाने का इंतजाम किया गया है।
इसमें लाखों परिवार उत्तर प्रदेश के भी हैं: PM#JalShakti4UP
जल जीवन मिशन के तहत घर-घर पाइप से पानी पहुंचने की वजह से हमारी माताओं-बहनों का जीवन आसान हो रहा है।— PMO India (@PMOIndia) November 22, 2020
इसका एक बड़ा लाभ गरीब परिवारों के स्वास्थ्य को भी हुआ है।
इससे गंदे पानी से होने वाली हैज़ा, टायफायड, इंसेफलाइटिस जैसी अनेक बीमारियों में भी कमी आ रही है: PM
जब विंध्यांचल के हजारों गांवों में पाइप से पानी पहुंचेगा,— PMO India (@PMOIndia) November 22, 2020
तो इससे भी इस क्षेत्र के मासूम बच्चों का स्वास्थ्य सुधरेगा,
उनका शारीरिक और मानसिक विकास और बेहतर होगा: PM#JalShakti4UP
जब अपने गांव के विकास के लिए, खुद फैसले लेने की स्वतंत्रता मिलती है, उन फैसलों पर काम होता है, तो उससे गांव के हर व्यक्ति का आत्मविश्वास बढ़ता है।— PMO India (@PMOIndia) November 22, 2020
आत्मनिर्भर गांव, आत्मनिर्भर भारत के अभियान को बल मिलता है: PM


text:
তামিল নাদুগী মদুরাই অমসুং মসিগা নক্নবা মফমশিংদা অনা-লায়েংগী থবক ফগৎহন্নবা ঙসি প্রধান মন্ত্রী নরেন্দ্র মোদীনা এ আই আই এম এস মদুরাইগী উরেপ–উয়ুং তমখ্রে অমসুং প্রোজেক কয়া শঙ্গাখ্রে।
মদুরাইগী থোপ্পুরদা অনৌবা এ আই আই এম এস অমা শারগনি। মসিনা লমদম অসিদা অফবামখলগী অনা–লায়েং, মেদিকলে ইজুকেসন অমসুং রিছাসকী খুদোংচাবা ফংহল্লগনি। মসিগী মফমঅসিনা মরুওইনা তামিল নাদুগী খা থংবা জিলাশিংদা লৈরিবা মীয়াম কান্নবা ফংহল্লগনি।
মদুরাইদা মীয়ামদা ৱা ঙাংবদা প্রধান মন্ত্রীনা হায়খি, ঙসি মদুরাইদা এ আই আই এম এস শানবা উরেপ–উয়ুংতম্লিবা অসিনা এক ভারত শ্রেসথা ভারত হায়রিবা ঐখোয়গী পান্দম অদু মমি তারে। দিল্লিগী এ আইআই এম এস অসি অনা–লায়েংগী লমদা ব্রান্দ নেম অমা ওইরিবনি। মদুরাইদা এ আই আই এম এসঅমা থমদুনা, মসিগী অনা–লায়েংগী ব্রান্দ অসি কাস্মিরদগী মদুরাই অমসুং গুৱাহাতিদগী গুজরাতফাওবা লৈবাক শীনবা থুংনা য়ৌহনবা ঙম্লগনি। মদুরাইদা লৈগদৌরিবা এ আই আই এম এস অসিনাতামিল নাদুগী অপুনবা মীয়াম কান্নবা ফংহল্লগনি।
লৈবাক শীনবা থুংনা মেদিকেল কোলেজ ৭৩ ফগৎহন্নবা পান্দম থম্লিবা প্রধান মন্ত্রী শ্বাসথ্য সুরকসা য়োজনাগী মখাদা নৌনা শেমগৎপা রাজাজি মেদিকেল কোলেজ মদুরাই, তাঞ্জাপুর মেদিকেল কোলেজ অমসুং তুরুনেলভেলি মেদিকেল কোলেজগী সুপর স্পিসিয়েলিতি ব্লোকশিং প্রধান মন্ত্রীনা হাংদোকখি। সরকারগী মেদিকেল কোলেজ অহুমদা সুপর স্পিসিয়েলিতি ব্লোকশিং শঙ্গাবদা প্রধান মন্ত্রীনা মহাক্কী হরাওবা ফোংদোকখি।
প্রধান মন্ত্রীনা হায়খি, সরকারগী পান্দমদি মীপুম খুদিংমক অহোংবা মমলদা অনা-লায়েংগী খুদোংচাবশিং ফংহনবনি। মিসন ইন্দ্রধনুসগী খোঞ্জেল অমসুং পাকচাউবা অসিনা নাদ-য়েক্তনবা পায়খৎলিবা থবকশিংগী অনৌবা মাইওন অমা পীরে। প্রধান মন্ত্রী মাত্রু বন্ধনা য়োজনা অমসুং প্রধান মন্ত্রী সুরকসিত মা্ত্রি বন্ধনা য়োজনা অসিনা মীরোনবা অসি অশোই-অঙাম থোক্তনা মীয়ামগী ইহৌ অমা ওইহল্লি। হৌখিবা চহি মরি মখাই অসিদা য়ু জি মেদিকেল সিত অসি চাদা ৩০ হেনগৎলে।
মহাক্না হায়খি, অয়ুসমান ভারতনা মী খুদিংমক হকশেলগী কভরেজ পীনবা পান্দম থম্লি। স্কিম অসিগী মখাদা তামিল নাদুগী মীওই ক্রোর ১.৫৭ কোনশিল্লে। স্কিম অসি পায়খৎপা সুপ্নগী থা ৩গী মনুংদা মীওই ৮৯০০০ কান্নবা ফংহল্লে অমসুং তামিল নাদুগী মিং চল্লবা অনাবশিংদা লুপা ক্রোর ২০০ হেনবগী কান্নবা ফংহনখ্রে। তামিল নাদুনা মাংজৌননা হেল্থ অমসুং ৱেলনেস সেন্তর ১৩২০ পায়খৎলে হায়বা খঙবদা ঐ হরাওই।
লায়না লাকশিনবগী মতাংদা মহাক্না হায়খি, ২০২৫ ফাওবগী মনুংদা তি বি মুৎথৎনবা সরকারনা থবক পায়খৎলি। রাজ্যশিংদা ঐখোয়না তেক্নিকেল অমসুং শেন-থূমগী মতেং পীরি। তি বি লৈতবা চেন্নাই অমগী রাজ্য সরকারনা থবক পায়খৎলিবা হায়বা খঙবদা ঐ হরাওই অমসুং রাজ্য অসিনা ২০২৩ ফাওবদা তি বি মুৎথৎনবা পান্দম থম্লি। নেসনেলে তি বি প্রোগ্রাম পায়খৎনবা তামিল নাদু সরকারনা লৌরিবা থৌদাং মহাক্না থাগৎখি।
রাজ্য অদুদা প্রধান মন্ত্রীনা পোস্ত ওফিস পাসপোর্ত সেবা কেন্দ্র ১২ হাংদোকখি। মহাক্না হায়খি, মসিঐখোয়গী মীয়াম হিংবদা নুংঙাইহন্নবগী অহেনবা খুদম অমনি।
থাও অমসুং গ্যাস সেক্তরগা মরি লৈনবা প্রোজেক কয়া শঙ্গানবা অমসুং উরেপ-উয়ুং তম্নবা মদুরাইদগী প্রধান মন্ত্রী মোদী কোচিদা চৎখি।
AIIMS at Madurai will be constructed at a cost of Rs. 1,200 crores.— narendramodi_in (@narendramodi_in) January 27, 2019
It will benefit the entire population of Tamil Nadu: PM @narendramodi
The NDA Government is giving great priority to the health sector, so that everyone is healthy and healthcare is affordable.— narendramodi_in (@narendramodi_in) January 27, 2019
Under the Pradhan Mantri Swasthya Suraksha Yojana, we have supported upgradation of Government Medical Colleges across India: PM @narendramodi
The speed and scale at which Mission Indradhanush is working is setting a new paradigm in preventive healthcare.— narendramodi_in (@narendramodi_in) January 27, 2019
Pradhan Mantri Matru Vandana Yojana and Pradhan Mantri Surakshit Matritva Abhiyan is making safe pregnancy a mass movement: PM @narendramodi
The launch of Ayushman Bharat is also a big step.— narendramodi_in (@narendramodi_in) January 27, 2019
It is a carefully thought out approach to ensure achievement of universal health coverage for our country.
Ayushman Bharat seeks to undertake path breaking interventions to holistically address health issues: PM @narendramodi
Our Government is committed to TB elimination by 2025.— narendramodi_in (@narendramodi_in) January 27, 2019
I am happy to learn that the state Government is up-scaling the TB Free Chennai initiative and seeking to eliminate TB in the state by 2023 itself: PM @narendramodi
Today I am also happy to inaugurate 12 Post Office Passport Sewa Kendras in Tamil Nadu.— narendramodi_in (@narendramodi_in) January 27, 2019
This initiative is one more example of improving the “ease of living” for our citizens: PM @narendramodi


text:
জয় সোমনাথ! প্রোগ্রাম অসিদা ঐখোয়গী ইরক্তা য়াওবিরিবা মীওইশিং অসি ঐখোয়গী ইকাই খুম্নরবা লাল কৃষ্ণ এদভানি জি, গৃহ মন্ত্রী শ্রী অমিত শাহ জি, শ্রীপদ নাইক জি, অজে ভাত জি, গুজরাতকী মুখ্য মন্ত্রী শ্রী ভিজে জি, গুজরেতকী দিপুতী মুখ্য মন্ত্রী নিতিন ভাই, গুজরাত সরকারগী তুরিজম মন্ত্রী জৱাহর জি, ভসন বাই, লোক সভাদা লৈরিবা ঐগী মরুপ রাজেশ বাই, সোমনাথ তেম্পল ত্রস্তকী ত্রস্তী শ্রী প্রবীন লহিরি জি, কৎথোক্লবা মীওই পুম্নমক, চিং লেম্লবী অমসুং লেম্লবশিংনি!
মসিগী শেংলবা থৌরম অসিদা ঐনা ভিদিও কনফরেন্সিংগী খুৎথাংদা শরুক য়াজবা তারবসু ঐগী থমোইদদি ঐ ইশামক লোর্দ শ্রী সোমনাথগী মখোংদা তুবগুম ফাওজৈ৷ সোমনাথ তেম্পল ত্রস্তকী প্রসিদেন্ত ওইরুবনা, মসিগী শেংলবা মফম অসিদা ঐনা লেপ্পা-লৈতনা য়াওজবা ফংলিবা অসি ঐঙোন্দা পীবা খুদোংচাবা অমনি৷ ঙসি সমুদ্র দর্শন পাথ, সোমনাথ একজিবিসন গেলরী অমসুং জুনা সোমনাথ তেম্পল শেমজিন্দুনা অনৌবা মওং অমদা শঙ্গানবগী খুদোংচাবা ঐঙোন্দা ফংলে৷ মসিগা লোইননা, পার্বতি মাতা মন্দিরসু ঙসি উরেপ-উয়ুং তমখ্রে৷ অসিগুম্না মন্দির শঙ্গাবা অমসুং উরেপ-উয়ুং তম্বা অসি অমুক্তদা অদুসু সৱন থাদা তামিন্নবা অসি লোর্দ সোমনাথ জিগী মঙ্গোল ফংবগীনি হায়না ঐনা থাজৈ৷ থৌরম অসিদা, ঐনা নখোয় পুম্নমক, ত্রস্তকী মেম্বর পুম্নমক অমসুং লৈবাক অসিদা অমসুং মপান লৈবাকশিংদা লৈরিবা লোর্দ সোমনাথ জিদা কৎথোক্লবা মীওই কোতি কয়াবু থাগৎচরি৷ ভারতকী ঙল্লিঙৈ মতমগী মিংচৎ অসি হিংগৎহন্নবা হোৎনখিবা আইরন মেন সর্দার ভল্লভভাই পতেল জিগী খুয়াদসু ঐনা মরু ওইনা খুরুমজরি৷ মনিং-মখা তম্লবা ভারতকী লৈরিবা ইন্দিপেন্দেন্ত স্পিরিত অসিগা সোমনাথ মন্দির অসিগা মরী লৈনগদবনি হায়না সর্দার সাহেবনা খনখি৷ লৈবাক অসিদা মনিং-মকা তম্লকপা চহি ৭৫ ফারকপদা সোমনাথ মন্দিরদা অনৌবা মতিক-মগুন হাপতুনা সর্দার সাহেবনা হোৎনরম্বা অসিদা ঐখোয়না ঙসি চংশিনবা ফংলিবা অসি ঐখোয়গী য়াম্না লাইবক ফবনি৷ ঙসি, বিস্বনাথতগী হৌদুনা সোমনাথ ফাওবা য়াওনা মন্দির কয়ামরোম শেমজিনখিবা লোকমতা অহিলয়বাই হোল্করদা ঐনা ইকাই খুম্নবা উৎচরি৷ মহাক্কী পুন্সিদা মরিবা মতমগী অমসুং অনৌবা মতমগী চৎনবি অমতা ওইনা পুনশিনখিবা অদু ইন্দুনা ঙসিদি লৈবাক অসিনা মাংজিল থানা চংশিল্লি৷
মরুপশিং,
স্তেচু ওফ য়ুনিতীবু ওইরবসু কতচ শেমজিনববু ওইরবসু মোদর্নিতীদা তুরিজমগা অচেৎপা মরী লৈনবগী ফলশিং অদু গুজরাতনা উরে৷ রিলিজিয়র্স তুরিজম ঐখোয়না অনৌবা পোজিবিলিতীশিং পুথোক্লিবা অমসুং পিলগ্রিমেজ অমসুং লোকেল ইকোনোমী অনিগী মরক্তা লৈরিবা লিঙ্কশিং ফনা থম্বা অসি পেরিয়র্দ খুদিংমক্কী দিমান্দ ওইখ্রে৷ খুদম ওইনা হায়রবদা, লৈবাক অসিদা অমসুং মপান লৈবাকশিংদা লৈরিবা ইশ্বরদা পুক্নিং লুপ্লবশিংনা ঙসি ফাওবদা সোমনাথ মন্দির অসিদা লাই খুরুম্বা লাক্নরি৷ অদুবু ঙসিদি, সমুদ্র দর্শন পাথ, একজিবিসন, পিলগ্রীম প্লাজা অমসুং শোপ্পিং কমপ্লেক্সনা মফম অসিদা তুরিস্তশিংগী পুক্নিংবুসু চিংশিনবা ঙম্লগনি৷ হৌজিক্তি পুক্নিং লুপ্লবা মীওইশিংনা জুনা সোমনাথ মন্দিরগী পুক্নিং হুরবা মওং অদুসু উবা ফংলগনি অমসুং নৌবা শারিবা পার্বতি মন্দির অসিদসু চৎনরগনি৷ মসিনা অনৌবা থবক্কী খুদোংচাবশিং ফংহনবতা নত্তনা মফম অসিগী মতিক-মগুনসু হেনগৎহল্লগনি৷ অসিগীসু মথক্তা, সোমনাথ প্রোমিনেদ অসিনা ঐখোয়গী মন্দিরদা সেক্যুরিতী লৈহল্লগনি৷ ঙসি, সোমনাথ একজিবিসন গেল্লরী অদুসু শঙ্গাখ্রে৷ মসিনা নহাশিং অমসুং তুংদা লাক্কদৌরিবা জেনেরেসন অসিদা পুৱারী অমসুং ঙল্লিঙৈ মতমগী মশক-মওং অদু খঙহন্নবগী খুদোংচাবা পীরগনি৷
মরুপশিং,
চহি-চা কয়াগী মমাংদগী সোমনাথ অসি শিবকী মফম ওইখ্রে৷ মসি ঐখোয়গী স্ক্রিপচরশিংদা হায়রম্বা ৱানি:
"शं करोति सः शंकरः"।
মসিনা তাক্নিংলিবা অদুদি, শিবনা করিগুম্বা থবক অমা মাই পাকহনবা অমসুং য়াইফবা পুরকই হায়বনি৷ অমাং-অতা থোক্লবা মতম ফাওবদা শিবনা চাওখৎনবগী মরু হুল্লি অমসুং মরু ফংনা মাংলবা মতম ফাওবদা ক্রেতিবিতীগী অশা উহল্লি৷ মরম অদুনা, ঐখোয়না শিবদা থাজবা অসিনা ঐখোয়না মালেম অসিদা হিংবগী মশক খঙহল্লি অমসুং খুদোংথিবা কয়ানা থল্লবা মতমদা থৌনা লৈনা থেংনবা ঙম্নবগী থৌনা ঐখোয়দা পী৷ অদুগা, মসিগী সোমনাথ মন্দির অসি ঐখোয়গী সেল্ফ-কনফিদেন্সকী থৌনা হাপনবা মচাক অমা ওই৷
মরুপশিং,
মসিগী চাওরবা স্ত্রকচর অসি উরিবা মীপুং খুদিংমক্না মসি মন্দির অমা খক্তা ওইনা উদে, মসিনা হ্যুমেনিতীগী ভেল্যুশিং তাক্তুনা চহি লিশিং কয়া অমা খাঙদুনা লৈরকখিবগী থৌনা অদু উহল্লি৷ মসি চহি লিশিং কয়াগী মমাংদগী ঐখোয়গী ঋশিশিংনা ‘প্রবাস খেত্র’ হায়না ফোংদোকখিবা মফম অমনি৷ মরম অদুনা, মসিগী মন্দির অসি চহি-চা কয়াগী পুৱারিদা হঞ্জিন-হঞ্জিন থুগাইখি, মুত্রিশিং মাংহনখি অমসুং মহাক লৈরম্মী হায়বা অসি খঙহন্দনবা কয়ারক হন্না হোৎনখি৷ অদুবু মতম পুম্নমক্তা মাংহল্লবসু, অদুমক হিংগৎলকখি৷ মরম অদুনা, ঙসিদি লোর্দ সোমনাথ মন্দির অসি থাজনবা মফম অমা ওইরে অমসুং লৈবাক অসিদা খক্তগী নত্তনা মালেম অসিগী পোত্থাফম ওইরে৷ তেররদা বেজ তৌদুনা এম্পাইয়র অমা শাগৎনবগী ফৎত্রবা থৌশিলশিং অদুনা অকক্নবা মতম খরগী ওইনা পান্দুনা চৎপা তারবসু মখোয়না লৈরম্লিবা অসিদি মতম পুম্নমক্তা লৈহৌগদবা নত্তে, মখোয়না হ্যুমেনিতী অসি মতম কুইনা নমশিন্দুনা থম্বা ঙম্লোই৷
মরুপশিং,
ঐখোয় পুম্নমক্না খঙলে মদুদি, সোমনাথ মন্দির অসি অমুক হন্না গ্রান্দ দিবেলপমেন্তদা পুরকপগী খোঙচৎ অসি চহি খরা নত্রগা চহি খুজিং খরা হোৎনখিবগী মহৈ খক্তা নত্তে৷ মসি চহি-চা কয়া অমা য়াম্না কন্না খাংদুনা অমসুং ৱাখল হোংদনা লাকখিবগী মহৈনি৷ রাজেন্দ্র প্রসাদ জি, সর্দার ভল্লভভাই পতেল অমসুং কে.এম. মুন্সিগুম্বা ফাওরবা মীওইশিং অসিনা লৈবাক অসিনা মনিং-মখা তম্লবা মতুং ফাওবদা কেম্পেন্দ অসিদা লুরবা তানফম কয়া থেংনখি৷ অদুবু অরোইবদা ১৯৫০দা, সোমনাথ মন্দির অসি মোদর্ন ইন্দিয়াগী শেংলবা পিল্লর ওইনা শেমগৎখি৷ ঙসিদি লৈবাক অসিনা থেংনরিবা প্রোব্লেম খুদিংমক্কী সোলুসনশিং ফংনবগী পান্দমদা চংশিল্লি৷ ঙসি, অনৌবা ভারতকী চাওথোকচনিংঙাই ওইরবা মঙাল নাইরবা পিল্লর অমা রাম মিন্দরগী মওংদা লৈরি৷
মরুপশিং,
হৌখিবগী পুৱারি অসি নৈনদুনা হৌজিক লৈরিবা ফিভম অসি ফগৎহন্দুনা অনৌবা ফ্যুচর অমা শেম্ননবা ঐখোয়না খনগদবনি৷ মরম অদুনা, ঐনা 'ভারত জোদো অন্দোলন'গী মতাংদা পনবা মতমদা, মসি জিওগ্রাফিকেল নত্রগা আইদিওলোজিকেল এফিলিয়েসনশিং খক্তা নত্তে৷ মতুং তারকপদা লাক্কদৌরিবশিংগী ভারত শেম্ননবা ঐখোয়গী হৌখিবশিংগী ৱারি ঐখোয়দা খঙহনবসু মরু ওই৷ দা. রাজেন্দ্র প্রসাদ জিনা সোমনাথতা লাকলম্বা মতমদা হায়রম্বা ৱাহৈ অদু ঐখোয়না মতম পুম্নমক্তা নিংশিংগদবনি৷ মহাক্না অসুম্না ফোংদোকখি: "চহি-চা কয়াগী মমাংদা, ভারত অসি সনা অমসুং লুপাগী ত্রেজর হাউস অমা ওইরম্মী৷ মালেম অসিদা লৈরিবা সনা অচৌবা শরুক অমদি ভারত্তা লৈরিবা মন্দিরশিং অসিদা শিজিন্নরম্মী৷ ঐগী ওইবা ৱাখল্লোনদা, অচৌবা মন্দির অমনা উরেপ-উয়ুং তম্বা মতমদা সোমনাথ অমুক হন্না শেমগৎলিবা অসি মপুং ফারগনি, সোমনাথ মন্দিরনা সিম্বোল ওইরিবা চাওখৎলবা ভারতকী অচৌবা বিল্দিং অদু লোইশিল্লগনি৷ "ঐখোয়গী অহানবা রাস্ত্রপতি দা. রজেন্দ্র জিগী মসিগী মংলান অসি ঐখোয় পুম্নমক্কী চাওরবা ইন্সপিরেসন অমা ওই৷
মরুপশিং,
ঐখোয়গী ওইনা, পুৱারী অমসুং থাজবগী য়ুমফম অসি-
'মীয়ামগা লোইনবা, মীয়ামগী চাওখৎ থৌরাং, মীয়ামগী থাজবা অমসুং মীয়ামগীদমক হোৎনবা’ অসিনি৷
ঐখোয়গী লৈবাক অসিদা শেমগৎখিবা জ্যোতির্লিনগাস ১২ অসি সোমনাথ মন্দির মশামক্কী 'সোরাস্ত্রি সোমানথম'দগী হৌই৷ নোংচুপ্তা লৈরিবা সোমনাথ অমসুং নাগেশ্বরদগী হৌদুনা নোংপোক্তা লৈরিবা বাইদ্যনাথ ফাওবা, অৱাংদা লৈরিবা বাবা কেদর্নাথতগী খা থংবদা লৈরিবা ভারতকী অরোইবা শরুক্তা লৈরিবা শ্রী রামেশ্বর ফাওবা, হায়রিবা জ্যোতির্লিনগাস ১২ অসিনা ভারত অপুম্বা অসি কন্নেক্ত তৌনবা হোৎনৈ৷ মতৌ অসিগুম্না, ঐখোয়গী য়ুমফম মরি, ঐখোয়গী শক্তি পীথা ৫৬কী কন্সেপ্ত(কোস্মিক পৱারগী ধর্মগী ওইবা মফমশিং), লৈবাক অসিদা লৈরিবা তোঙান তোঙানবা পিলগ্রীমেজ সেন্তরশিং শেমগৎলকপা অসি ‘এক ভারত, শ্রেশথ ভারত’কী স্পিরিতকী এক্সপ্রেসন অমনি৷ দাইবর্সিতী কয়ানা থল্লবা লৈবাক অমা ওইরিবা ভারতনা মতৌ করম্না অমতা ওইনা পুনশিল্লিবনো হায়বা অসিগী মতাংদা মালেম অসিনা চহি-চা কয়াগী মমাংদগী অঙকপা ফাওদুনা লাক্লি৷ অদুবু দিবোতীশিংনা সোমনাথ য়ৌননবা নোংপোক্তগী নোংচুপ ফাওবা কি.মি. লিশিং কয়া চৎলিবা নত্রগা খা ভারতকী দিবোতী লিশিং কয়ানা মরাইবক্তা কাশিগী লৈবাক তৈশিল্লিবা অসি নখোয়না উরুবা মতমদা ভারতকী শক্তি অসি নখোয়না খঙলক্কনি৷ ঐখোয় মশোল অমনা অমগী লোন খঙনদবা য়াই, ঐখোয়গী ফিজোল মান্নদে,ঐখোয়গী চাবগী মওং মান্নদে, অদুবু ঐখোয় অমতনি হায়বা অসিদি ঐখোয়দা ফাওজৈ৷ লৈবাক অসিদা লৈরিবা প্রজাশিং অসি অমতা ওইনা পুনশিনবা মতমদা ঐখোয়গী স্পিরিচুয়েলিতীনা য়াম্না চাওবা থৌদাং অমা লৌখ্রে অমসুং মসিদা ঐখোয় পুম্নমক্কী অচৌবা থৌদাং লৈ৷
মরুপশিং,
ঙসিদি ভারতকতী য়োগ, ফিলোসোফী, স্পিরিচুয়েলিতী অমসুং কল্চর অসিনা মালেম অসিগী পুক্নিং চিংশিল্লি৷ ঐখোয়গী রুতশিং অসিগা কন্নেক্ত তৌননবা ঐখোয়গী অনৌবা জেনেরেসন অসিদা অনৌবা এৱার্নেস অমসু লৈরে৷ মরম অদুনা, তুরিজম অমসুং স্পিরিচুএলগী ফিল্দদা নেস্নেল অমসুং ইন্তরনেস্নেল পোতেন্সিয়েল লৈ৷ মসিগী পোতেন্সিয়েল অসি মংফাওনবা ঙম্ননবগীদমক, লৈবাক অসিনা অরিবা মতমগী মিংচৎ হিংগৎহন্নবা হোৎনরি অমসুং মোদর্ন ইনফ্রাস্ত্রকচর শেমগৎলি৷ রামায়ন সর্ক্যুতকী খুদম অসি ঐখোয়গী মাংদা লৈরে৷ ঙসিদি, লৈবাক অসিদা অমসুং মপান লৈবাকশিংদা লৈরিবা রামদা লুপচবা মীওইশিংনা রামায়ন সর্ক্যুত অসিগী খউৎথাংদা লোর্দ রামাগী পুন্সি অদুগা মরী লৈনবা অনৌবা মফমশিং খঙলকপা হৌরে৷ ঙসিদি, হায়রিবা মফমশিং অসি চৎলুবদগী লোর্দ রামা অসি ভারত পুম্বগী ইশ্বর মতৌ করম্না ওইরিবনো হায়বসি খঙলক্লে৷ মতৌ অসিগুম্না, বুদ্ধ সর্ক্যুত অসিনা মালেম অসিদা লৈরিবা বুদ্ধিস্ত ফোলোৱরশিংনা ভারত্তা লাকপদা লাইথোকহল্লি৷ ঙসিদি, মসিগী মাইকৈ অসিদা থবক অসি মাই পাক্না খোঙজেল য়াংনা চংশিল্লি৷ মতৌ অসিগুম্না, তুরিজম মন্ত্রালয়না ‘স্বাদেশ দর্শন স্কিম’গী মখাদা তোঙান তোঙানবা থীম ১৫দা তুরিস্ত সর্ক্যুতশিং শেমগৎলি৷ মসিগী সর্ক্যুতশিং অসিনা লৈবাক অসিগী মীরাইদুনা লৈরুরবা মফমশিংদা তুরিজম অমসুং দিবেলপমেন্ত সেক্তরদা থবক্কী খুদোংচাবশিং ফংহল্লগনি৷
মরুপশিং,
ঐখোয়গী থাজবা অসিগা লোইননা অরাপ-অরাপ্পদা লৈরিবা মফমশিং অসি পুনশিন্নবা অমসুং মখোয়গী হৌরকফমশিং অদুগী মতাংদা ঐখোয়দা খঙহন্নবা ঐখোয়গী ইপা-ইপুশিংনা হোৎনরম্বা অসিনা ইপা-ইপুশিংগী মংলান্নি৷ অদুবু লাইবক থিবদি, ঐখোয়না পুম্নমক খঙলবা, ঐখোয়না অনৌবা তেক্নোলোজী অমসুং রিসোর্সশিং ফংলবা মতমদা, হায়রিবা এরিয়াশিং অসিবু কান্নদবনি হায়না মীরাইদুনা থমখি৷ মসিগী চপ-চাবা খুদম হায়ববু ঐখোয়গী চিংগী লমদমশিংদা লৈরিবা মফমশিং অসিনি৷ অদুবু ঙসিদি, হায়রিবা পিলগ্রীমেজশিং অসিগা লৈনরিবা অরাপ্পা অসি নকশিন্নবা লৈবাক অসিনা হোৎনরি৷ বাইশনো দেবী মন্দিরগী অকোইবদা পাইখৎপা চাওখৎ-থৌরাংবু ওইরবসু নত্রগা অৱাংনোংপোক লমদমদা শেমগৎ-শাগৎলিবা হাই-তেক ইনফ্রাস্ত্রকচরবু ওইরবসু, ঙসিদি লৈবাক অসিদা লৈরিবা দিস্তেন্স অসি তপ্ন-তপ্ন পিকশিল্লক্লি৷ মতৌ অসিগুম্না, ২০১৪দা, পিলগ্রীমেজ মফমশিং অসি শেমগৎ-শাগৎননবগীদমক লৈবাক অসিনা 'প্রসাদ স্কিম' লাওথোকখ্রে৷ স্কিম অসিগী মখাদা, মরু ওইবা পিলগ্রীমেজ সেন্তর ৪০রোম লৈবাক অসিদা শেমগৎলি, মসিগী মনুংদা প্রোজেক্ত ১৫দি মপুং ফানা লোইশিনখ্রে৷ গুজরাততসু, প্রসাদ স্কিমগী মখাদা লুপা কোতি ১০০ হোনবগী শেনফম থাদদুনা প্রোজেক্ত অহুম পাইখৎলি৷ সোমনাথ অমসুং গুজরাতকী অতোপ্পা তুরিস্ত স্পোতশিং অমসুং শহরশিং শমজিন্ননবা অখন্নবা মীৎয়েং চংলি৷ পীনিংলিবা ৱাখল্লোন অদুদি, তুরিস্তশিংনা মফম অমদা লাকপা মতমদা, অতোপ্পা তুরিস্তকী ওইবা মফমশিং অদুদসু মখোয় চৎহনগদবনি৷ অসিগুম্না, আইকোনিক তুরিস্ত দেস্তিনেসন ১৯ লৈবাক অসিদা খন্দোকখ্রে অমসুং শেমগৎলি৷ হায়রিবা প্রোজেক্ত পুম্নমক অসিনা মতুং তারকপদা ঐখোয়গী তুরিস্ত ইন্দস্ত্রী অসিদা অনৌবা শাফু অমা পীরগনি৷
মরুপশিং,
ঙসি, লৈবাক অসিনা প্রজা মীয়ামশিং অসি পুনশিনবতা নত্তনা তুরিজম সেক্তর শিজিন্নদুনা চাওখৎনবসু হোৎনরি৷ মসিনা মরম ওইদুনা, ২০১৩গী ত্রাবেল অমসুং তুরিজম কম্পিতিতিবনেস ইন্দেক্সতা ৬৫শুবা রেঙ্কতা লৈরম্বা ঐখোয়গী লৈবাক অসি ২০১৯গী ইন্দেক্সতা ৩৪শুবা মফমদা লৈরে৷ হায়রিবা চহি তরেৎ অসিদা ইন্তরনেস্নেল তুরিজম য়োকখৎনবা পোলিসী দিসিজন কয়ামরোম লৌখ্রে অমসুং মসিনা ঙসিদি লৈবাক অসিদা কান্নবা ফংহল্লি৷ ই-ভিসা রিজিম, থুংলকপা মতমদা ভিসা য়েংবগুম্বা খোংথাংশিং লৈবাক অসিনা লৌখৎখ্রে অমসুং ভিসা ফীশিংসু হন্থহনখ্রে৷ অতৌ অসিগুম্না, তুরিজম সেক্তরদা হোস্পিতেলিতীদা লৌরিবা জি.এস.তি. অসিসু হন্থখ্রে৷ মসিনা তুরিজম সেক্তরদা চাওনা কান্নবা পীরগনি অমসুং কোবিদকী ইফেক্তশিং অসিদগী রিকোভর তৌবা মতমদা চাওনা মতেং পাংলগনি৷ তুরিস্তশিংগী অপাম্বশিং অসি য়েংলগা ৱারেপ কয়ামরোমসু লৌখ্রে৷ খুদম ওইনা হায়রবদা, তুরিস্ত খরদি এদেবেঞ্চর চৎনিংবগী অপাম্বা লৈ৷ মসি ৱাখলদা থম্লদুনা, ত্রেক্কিং তৌননবা অৱাংবা চিং ২০ হাংদোক্তুনা থমখ্রে৷ তুরিস্তশিংনা খুদোংচাদবা থেংনদনবা অমসুং নৌবা চৎকদৌরিবা মফমশিং অদুগী অকুপ্পা ই-পাউ অদু ফংননবা গাইদশিং ত্রেন তৌদুনা থম্লি৷ মসিনা থবক্কী খুদোংচাবশিংসু চাওনা ফংহল্লগনি৷
মরুপশিং,
ঐখোয়গী লৈবাক্কী চৎনবিশিং অসিনা ঐখোয়বু অরুবা ফিভমশিংদগী লান্থোরকপা ঙম্নবা, অৱাবা পুম্বা তুংওইনরমদুনা মাংলোমদা চংশিল্লকপা ঙম্নবা ঐখোয়বু পুক্নিং থৌগৎলি৷ কোরোনাগী মতমদা তুরিজম অসিনা প্রজা মীয়ামগী অশা অমা ওই হায়বসি ঐখোয়না উরে৷ মরম অদুনা, ঐখোয়গী তুরিজমগী কল্চর, ময়ামগা মান্নদবা মতৌ অসি য়োকখৎনবা অমসুং চাকথোকহন্নবা ঐখোয়না লেপ্প-লৈতনা হোৎনরি৷ অদুবু মতম অসিমক্তদা, তঙাই ফদবা চেকশিন-থৌরাংশিংসু লৌখৎননবা ঐখোয়না খনগদবনি৷ মসিগী থৌনা অমসুং ঐখোয়গী চৎনবি অসিগা লোইননা লৈবাক অসি লেপ্প-লৈতনা চাওখৎলক্লগনি অমসুং মোদর্ন ইন্দিয়া শেম্বদা মিংচৎনা ঐখোয়বু লমজিংলগনি হায়না ঐনা থাজৈ৷ ঐখোয়না প্রজা মীয়ামগী শেবা তৌবা ঙম্নবা অমসুং মখোয়গী পু্ন্সিদা অহোংবা অমা পুরকপা ঙম্নবগীদমক অনৌবা ইনর্জীগা লোইননা লাইরবশিংগী মরক্তা খ্বাইদগী লাইরবা অদুগী য়াইফ-থৌরাংশিং পাংথোকপা ঙম্নবা লোর্দ সোমনাথকী মঙ্গোলশিং ঐখোয়দা লেপ্প-লৈতনা পীবা ওইরসনু! মঙ্গোল-অশির্বাদ অসিগা লোইননা, ময়াম পুম্নমকপু থাগৎচরি!! জয় সোমনাথ!


text:
অসিয়ান অমসুং ইস্ত এসিয়া সমিৎকী নাকলদা ২০১৯গী নবেম্বর ৩দা বেঙ্কোক্তা প্রধান মন্ত্রী শ্রী নরেন্দ্র মোদীনা ইন্দোনেসিয়াগী রাস্ত্রপতি জোকো ৱিদোদো উনখ্রে।
ইন্দোনেসিয়াগী রাস্ত্রপতি ওইনা মহাক্কী অনিসুবা তার্ম হৌবদা পি এম মোদীনা রাস্ত্রপতি ৱিদোদো থাগৎখি অমসুং মালেমগী খ্বাইদগী চাউবা গনতন্ত্র চৎপা লৈবাক অনি ওইনা দিফেন্স, সেক্যুরিতী, চৎথোক-চৎশিন, ললোন-ইতিক অমসুং ইনভেস্তমেন্তগী হিরমশিংদা ইন্দোনেসিয়াগা পুন্না ভারতনা থবক তৌমিন্নরি।
ভারত অমসুং ইন্দোনেসিয়া য়াম্না নক্নবা সমুদ্রগী য়ুম্লোন্নবশিংনি, ইন্দো-পেসিফিক লমদমদা সমুদ্রগী মতেং পীনদুনা শান্তি, সেক্যুরিতী অমসুং চাউখৎপা পুরক্নবা পুন্না থবক তৌমিন্নবা লুচিংবা অনিনা য়ানখি। এক্সত্রিমিজম অমসুং তেরোরিজমগী অকিবশিং লুচিংবা অনিনা খন্নখি অমসুং মসিগী খুদোংচাদবা অসি থেংন্নবা নাকল অনিগী অমসুং মালেমগী ওইনা পুন্না থবক তৌমিন্নবা হায়না য়ানখি।
লৈবাক অনিগী ললোন-ইতিক হেনগৎহন্নবা অমসুং ভারতকী ফর্মাস্যুতিকেল, ওতোমেতিব অমসুং লৌউ-শিংউগী পোৎথোকশিং য়োন্নবা কৈথেলগী দরকার ওইবা অদু পনখি। ভারতকী কম্পেনীশিংনা ইন্দোনেসিয়াদা শেন থাদরিবা অদু পনখি, ইন্দোনেসিয়াগী কম্পেনীশিংনা ভারত্তা শেন থাদবা য়াবা খুদোংচাবশিং থিনবা প্রধান মন্ত্রীনা খঙহনখি।
মথং চহিদা খুদোংচাবা অমা য়েংলগা ভারত্তা লাক্নবা প্রধান মন্ত্রী মোদীনা রাস্ত্রপতি ৱিদোদোদা চেবাউ পীখি।
ইন্দোনেসিয়াগা লৈনরিবা অচেৎপা মরুপ-মপাং ওইবগী মরি অসি ভারতনা মরুওইনা লৌরি। চৎলিবা চহি অসিদা, ভারত অমসুং ইন্দোনেসিয়া দিপ্লোমেতিক মরি লৈনবগী ৭০শুবা থৌরম পাংথোক্লি।
Senang bertemu Presiden @jokowi. Pembicaraan kami hari ini sangat luas. Kami membahas cara untuk memperluas kerja sama antara India dan Indonesia di berbagai bidang seperti perdagangan dan budaya. pic.twitter.com/IuKvPTSFeH— Narendra Modi (@narendramodi) November 3, 2019
Happy to have met President @jokowi. Our talks today were wide-ranging. We discussed ways to expand cooperation between India and Indonesia in areas such as trade and culture. pic.twitter.com/QD264Ay4qc— Narendra Modi (@narendramodi) November 3, 2019


text:
খুরুমজরি,
ভারতকী চাওখৎ খোঙজেলগী মাইকৈ পুরিবা সি.আই.আই.গী মেম্বর পুম্নমক অমসুং ইন্দস্ত্রী স্তেলৱার্ত পুম্নমক্তা ইকাই খুম্নবা উৎচরি! থৌরম অসিদা শরুক য়ারিবা মীওইশিং অসি য়ুনিয়ন কেবিনেত্তা য়াওরিবা ঐগী সেনিয়র কলিগশিং, সি.আই.আই.গী প্রসিদেন্ত শ্রী তি.ভি. নরেন্দ্রন, ইন্দস্ত্রীগী লিদর পুম্নমক অমসুং লৈবাক কয়া অমগী দিপ্লোমেতশিং, তোঙান তোঙানবা লৈবাকশিংদা লৈরিবা ভারতকী এম্বাসেদরশিং, ইকাই খুম্নরবি অমসুং ইকাই খুম্নরবা মীওইশিংনি!
ঙসিগী মীফম অসি মালেম শিনবা-থুংনা শন্দোক্লিবা লাইচৎ অসিগী কন্তেক্সতা য়াম্না মরু ওই৷ অসিগুম্বা অচৌবা ক্রাইসিস অসিগী মনুংদা ভারতকী ইন্দস্ত্রী অমসুং সরকার অসিগী মরক্তা ফিভম ফনা পার্তনরশিপ শেম্লিবা অসি ঐখোয়না উবা ঙম্মী৷ মাস্কশিং, পি.পি.ই., ভেন্তিলেতরশিংদগী হৌদুনা ভেক্সিনেসনশিং তৌবা য়াওনা লৈবাক অসিনা দরকার ওইরকপা খুদিংমক্তা ইন্দস্ত্রী অসিনা পাংবা য়াবা মতেং খুদিংমক পাংখ্রে৷ ইন্দস্ত্রী অমসুং ওর্গনাইজেসনশিংগী মরুপ পুম্নমক ভারতকী গ্রোথ স্তোরীগী য়াম্না মরু ওইবা শরুক অমা মতম পুম্নমক্কী ওইনা ওইখ্রে৷ হৌজিক্তি নখোয়না হোৎনরিবশিং অসিগা লোইননা ভারতকী ইকোনোমী অসি অমুক-হন্না মোমেন্তম গেন তৌরি৷ হৌজিক্কী মতমশিং অসিদা, অনৌবা খুদোংচাবশিংগী মতাংদা সি.ই.ও. অমদগী রিপোর্ত নত্রগা স্তেতমেন্ত অমফাওবা লাক্তবা নুমিৎ লৈশিল্লক্ত্রে৷ আই.তি. সেক্তরদা রেকোর্দ হাইয়র তৌরিবা অসিগী মতাংদা লৈরিবা রিপোর্তশিং অদুসু ঐখোয়না উরে৷ মসি লৈবাক অসিদা লৈরিবা দিমান্দগী গ্রোথ অমসুং দিজিতাইজেসনগী মহৈনি৷ হৌজিক্তি, হায়রিবা খুদোংচাবশিং অসি শিজিন্নদুনা ঐখোয়না পাম্লিবা পান্দমশিং অদু ফংবা ঙম্নবা হান্না হোৎনরম্বা অদুদগী শরুক অনি হেনগৎনা ঐখোয়না হোৎনগদবনি৷
মরুপশিং,
লৈবাক অসিনা মনিং-মখা তম্লকপা চহি ৭৫ মপুং ফারকপা মতম অসিদা সি.আই.আই.গী মীফম অসি পাংথোক্লিবনি৷ মসিনা ইন্দিয়ন ইন্দস্ত্রীনা অনৌবা রিজোলুসনশিং অমসুং গোলশিং ফংনবগী অচৌবা খুদোংচাবা অমা ওই৷ অত্মনির্ভর ভারত মাই পাকপগী অচৌবা থৌদাং অসি ভারতকী ইন্দস্ত্রীশিংগী মখুৎতা লৈ৷ অদুগা সরকার অসিনা মখোয়গীদমক অমসুং নখোয়না হোৎনরিবশিং অদুগীদমক লৈরি হায়না ঐনা নখোয়দা হায়বা পাম্মী৷ লৈবাক অসি চাওখৎননবগীদমক ঙসি শেমখিবা ইনবাইরোনমেন্ত অমসুং মহাক্কী কেপাবিলিতীশিংদা শেমখিবা কনফিদেন্স অদুগী কান্নবা অদু ইন্দিয়ন ইন্দস্ত্রী অসিনা মপুং ফানা লৌগদৌবনি৷ নখোয়না থিঙ্কিংদবু ওইরবসু অদুগা সরকারগী এপ্রোচতবু ওইরবসু নত্রগা সরকারগী সিস্তেমশিংগী থবক-থৌরমশিংদবু ওইরবসু হৌখিবা চহিশিং অসিদা ভারত্তা লাক্লিবা অহোংবশিং অদু নখোয়না খঙগনি অমসুং উবা ফংগনি৷ ঙসিদি অনৌবা ভারতনা অনৌবা ৱর্ল্দ অসিগা চৎমিন্ননবা শেম-শাদুনা লৈরি৷ মতম অমদা ফোরেন্দ ইনবেস্তমেন্তগীদমক কিরম্বা ভারতনা ঙসিদি ইনবেস্তমেন্ত পুম্নমক খৌরাংনা ঙাইরি৷ মতম অমদা তেক্স পোলিসীশিংনা ইনবেস্তরশিংদা পেন্দবা পোকহনলম্বা ভারত লৈবাক অসিদা হৌজিক্তি মালেম অসিগী খ্বাইদগী কম্পিতিতিব ওইবা কোর্পোরেত তেক্স অমসুং ফেসলেস তেক্স সিস্তেম লৈরে৷
চহি কয়া অমা, ৱার্করশিং অমসুং ইন্দস্ত্রীশিং লো চা কয়াগী ৱেব অদুদা পুনশিন্দুনা থম্লম্মী; ঙসিদি লেবর লো কয়া অমা লেবর কোদ মরিগী মখাদা পুনশিনখ্রে৷ মতম অমদা লৌউবা খক্তনা হিংনবগী লম্বনি হায়না লৌনরম্মী; হৌজিক্তি লৌউ-শিংউবদা ইতিহাসিক ওইরবা রিফোর্মশিং পুরক্তুনা ভারতকী লৌমীশিং অসি হকথেংননা লৈবাক অসিগী অমসুং মপান লৈবাকশিংগী মার্কেৎশিংগা কন্নেক্ত তৌনবা হোৎনরি৷ মসিনা মরম ওইদুনা, ভারতনা লেপ্পা-লৈতনা এফ.দি.আই. অমসুং এফ.পি.আই. রেকোর্দ ফংলি৷ লৈবাক অসিগী ফোরেক্স রিজর্বশিংসু মতম পুম্নমক্কী ওইনা অৱাংবা থাক্তা লৈরে৷
মরুপশিং,
ন্যু ইন্দিয়াগী থোথ প্রোসেস অদু করিনো হায়বদুগী খুদম অমা ঐনা নখোয়দা পীবা পাম্মী৷ মপান লৈবাকশিংগী পোত্থোকশিংনা হেন্না ফবা হেল্লি হায়না ঐখোয়না খনখিবা মতম অমা লৈরমখি৷ মসিগী ৱাখল্লোন অসিগী রিজল্ত অসি করিনো হায়বসি নখোয়গুম্বা ইন্দস্ত্রী বেতরানশিংনা নিংথিনা খঙই? ঐখোয়না চহি কয়া চংনা য়াম্না কন্না হোৎনদুনা শেমগৎখিবা ঐখোয় ইশাগী ব্রান্দশিং ফাওবা, মপান লমগী মমিংশিং খক্তমক শিজিন্নদুনা য়োকখৎখি৷ ঙসিদি লৈরম্লিবা ফিভম অদু য়াম্না থুংনা হোংলে৷ ঙসিদি, লৈবাক অসিদা লৈরিবা প্রজা মীয়াম্না ভারত্তা শাজবা পোত্থোকনা হেন্না পাম্নরে৷ কম্পেনী অদু ভারত মচাগী ওইগদবনি হায়বগী চপ-চাবদি লৈতে অদুবু ঙসিদি ভারত মচা খুদিংমক্না ভারত্তা শাজবা পোত্থোকশিং শিজিন্নবা পাম্লে৷ লৈবাক অসি ৱাখল তারক্লে অমসুং ঙসিদি মসিগী মতুং ইন্না ইন্দস্ত্রী অসিনা মহাক্কী পোলিসী অমসুং স্ত্রাতিজী শেমগদবনি৷ নখোয়না অত্মনির্ভর ভারত কেম্পেন্দ মাই পাক্নবা হোৎনবদা মসিনা নখোয়বু য়াম্না চাওনা মতেং পাংলগনি৷
ভারত্তা লৈরিবা প্রজাশিংগী কনফিদেন্স হেনগৎলক্লিবা অসিসু নখোয়না মীৎয়েং চংগদবা অতোপ্পা ফেক্তরনি৷ মসিগী কনফিদেন্স অসি সেক্তর খুদিংমক্তা লৈবা ঐখোয়না উবা ফংই৷ ঙসিদি, ভারতকী নহাশিংনা ফিল্দদা থোক্লকপা মতমদা মাই লৈদুনা চেন্দ্রে৷ মখোয়না হেন্না হোৎননিংবা, রিস্কশিং লৌবা অমসুং রিজল্তশিং পুরকপা পাম্মী৷ ‘চুম্মী, মসিগী লম অসিদা ঐখোয় পোকই’ হায়বা অসিনা ঙসিদি ঐখোয়গী নহাশিংগী সেন্তিমেন্ত ওইরে৷ হায়রিবা কনফিদেন্স অদুমক ঙসিদি ভারতকী স্তার্ত-অপশিংদা লৈরে৷ ঙসিদি, য়ুনিকোর্নশিংসু অনৌবা ভারতকী আইদেন্তিতী ওইরে৷ হৌখিবা চহি ৭-৮ অসিদা ভারত্তা য়ুনিকোর্ন ৩-৪ ৱানা লৈরম্মী৷ ঙসিদি ভারত্তা য়ুনিকোর্ন ৬০রোমগী চাংদা লৈরে৷ মসিগী মনুংদা, য়ুনিকোর্ন ২১দি হৌখিবা থা খরা অসিখক্তদা লাকখিবনি৷ হায়রিবা য়ুনিকোর্নশিং অসিসু তোঙান তোঙানবা সেক্তরশিংদা থোক্লকপনি হায়বসিসু নখোয়না শোইদনা খঙজিনগদবনি৷ হেল্থ-তেক অমসুং সোসিয়েল কম্মর্সতা য়ুনিকোর্নশিং থোক্লকপা অসিনা ভারত্তা লৈরিবা লেবেল খুদিংমক্তা অহোংবা লাক্লে হায়বগী খুদম অমনি৷ করবার তৌবদা রিস্কশিং লৌবগী তেন্দেন্সী অমসুং মশাগী হৈ-শিংবা তৌবা ঙম্বগী মখা পোন্না থবক তৌবা লেপ্পা-লৈতনা হেনগৎলক্লি৷ লাইনা-লাইচৎ অসিগী মতম ফাওবদা, ঐখোয়গী স্তার্ত-অপশিংগী এম্বিসনশিং অসি অদুক্কী মতিক ৱাংই৷ ইন্দিয়ন স্তার্ত-অপশিংগীদমক ইনবেস্তরশিংদগী রেকোর্দ রেস্পোন্স অমসু লাকখ্রে৷
স্তার্ত-অপশিং রেকোর্দ লিস্তিং তৌবা অসি ভারতকী কম্পেনীশিং অমসুং ভারতকী মার্কেৎকী ওইনদি অনৌবা ইরা অমা হৌরকপনি৷ ভারত্তা তোঙানবা খুদোংচাবশিং লৈ অমসুং লৈবাক অসিনা চাওখৎলক্নবগী অচৌবা স্কোপ লৈ হায়বা অসিসু অতোপ্পা প্রুফ অমনি৷
মরুপশিং,
ঙসি তেক্নোলোজীগী মতাংদা লৈবাক অসিনা থৱাই য়াওশিল্লকপা অসিনা সরকার অসিবু রিপিদ রিফোর্মশিংগী মোতিবেত তৌরি৷ ঐখোয়না হৌদোকখিবা রিফোর্মশিং অদু ৱারেপশিং য়াম্না লাইনা লৌখিবা নত্তে, মখোয়শিং অদু অচম্বা অহোংবশিং নত্তে৷ হায়রিবা রিফোর্ম পুম্নমক্কী দিমান্দ অদু চহি খুদিং কয়াদগী লৈরক্লবনি, মখোয়শিং অদু দরকার ওইরে হায়না মীপুং খুদিংমক্না পল্লিবনি৷ মসিগী মতাংদা কয়ারক হন্না খন্ন-নৈনখিবা লৈরে অদুবু অহোংবা পুরকপা হায়বসি য়াম্না অরুবা অমা ওইগনি হায়না লৌখিবনা ৱারেপশিং অমতা লৌখিবা লৈতে৷ হায়রিবা ৱারেপশিং অদুমক ঐখোয়না চনিং-তানা মতৌ কমদৌনা লেপখিবনো হায়বা অদুসু নখোয়না উরম্লগনি৷ লাইনা-লাইচৎকী মতম ফাওবদা, রিফোর্মশিংগী প্রোসেস লেপ্পা লৈত্রি৷ কম্মিসিয়েল কোইল মাইনিং মখা চত্থবা য়াহনখ্রে, প্রাইভেৎ সেক্তর পার্তিসিপেসন্দা ওপনলী পুক্নিং থৌগৎলি, দিফেন্স সেক্তর অমসুং স্পেসতা অচৌবা রিফোর্মশিং হৌদোকখ্রে অমসুং এতোমিক সেক্তর প্রাইভেৎ সেক্তরদা হাংদোকখ্রে৷ ঙসিদি, নন-স্ত্রাতিজিক অমসুং স্ত্রাতিজিক সেক্তর পুম্নমক্তা লৈরিবা খুদোংচাবশিং প্রাইভেৎ প্লেয়রশিংদা ফংহল্লি; সরকার অসিনা মহাক্কী কন্ত্রোল অদু হেন্না পীকথহল্লি৷ লৈবাক অসিনা মহাক্কী প্রাইভেৎ সেক্তর অমসুং নখোয় পুম্নমক্তা থাজবা থম্বা অসিনা মরম ওইদুনা হায়রিবা লুরবা ৱারেপ পুম্নমক অসি ঙসি লৌবা ঙম্লিবনি৷ হায়রিবা এরিয়াশিং অসিদা ঐখোয়গী কেম্পেনীশিং(প্রাইভেৎ) এক্তিব ওইরকপনা, মখোয়গী তৌবা-ঙম্বা অদুসু হেনগৎলক্লগনি৷ ঐখোয়গী নহাশিংনা খুদোংচাবা খ্বাইদগী হেন্না ফংলগনি অমসুং ইন্নোবেসনশিংগী অনৌবা ইরা অমা হৌরগনি৷
মরুপশিং,
ঙসি করবার তৌবা লাইথোকহল্লক্লিবা অমসুং হিংবগী মহিং ফগৎহল্লক্লিবা অসি লৈবাক অসিনা ঐখোয়গী ইন্দস্ত্রীদা থাজবা থম্বগী মহৈনি৷ কম্পেনীনিস এক্ততা শেম্লিবা এমেন্দমেন্তশিং অসিনা অচৌবা খুদম অমা ওইরি৷ মতম অমদা ঐখোয়গী এন্তরপ্রিনরশিংদা কোক শাহল্লম্বা প্রোভিজন কয়ামরোম ঙসিদি দিক্রিমিনেলাইজ তৌরি৷ মতৌ অসিগুম্না, এম.এস.এম.ই. সেক্তরদা হেন্না পুক্নিং থৌগৎনবা তোঙান তোঙানবা খোঙথাংশিং লৌখৎখ্রে অমসুং মসিনা লিমিতিং কম্পলসনশিংদগী ফ্রী ওইহল্লগনি৷ স্তেত লেবেল রিফোর্মশিংদসু অখন্নবা মীৎয়েং চংলি৷ রাজ্যশিংসু পার্তনরশিং শেমখ্রে অমসুং মখোয়শিংদা অহেনবা স্পেন্দিং ফেসিলিতীশিং পীরি৷ মেক ইন ইন্দিয়াগা লোইননা, এমপ্লোইমেন্ত অমসুং এক্সপোর্ত তৌবগী চাং হেনগৎননবা লৈবাক অসিনা ইফেক্তিব ওইবা পি.এল.আই., স্কিমশিংসু চৎনবা হৌখ্রে৷ ঙসি ফাওবদা, ঐখোয়গী রিফোর্মশিংগী খোঙজেল অসি অদুমক হান্নগী মতৌগুম্না লেংদনা লৈরি৷ মসিগী পার্লিয়ামেন্তগী সেসন অসিদা, অসিগুম্বা বিল কয়ামরোম পাস তৌখ্রে অমসুং মসিনা হোৎনরিবশিং অসিদা অহেনবা ইম্পিতস মখাতানা পীরগনি৷ ফেক্তরিং রিগুলেসন এমেন্দমেন্ত বিল অসিনা য়াম্না পীক্না করবার তৌজরিবা মীওইশিংনা ক্রেদিৎ গেন তৌবদা মতেং পাংলগনি৷ দিপোজিৎ ইন্সুরেন্স অমসুং ক্রেদিৎ গরেন্তী কোর্পোরেসন এমেন্দমেন্ত বিল অসিনা অপিকপা দিপোজিতরশিংগী রাইতশিং ঙাক শেল্লগনি৷ হন্দক্তা ইকুই কুইদ্রিঙৈদা, রেত্রোস্পেক্তিব তেক্সেসন তৌদনবা ৱারেপ্নদুনা মমাংগী মতমদা তৌরম্বা অরানবশিং অদু ঐখোয়না চুমথোকখ্রে৷ মসিগী ৱারেপ অসি ইন্দস্ত্রী অসিনা ইনখিবা মতমদা, মসিনা ইন্দস্ত্রী অমসুং সরকার অসিগী মরক্তা হেন্না থাজবা লৈনরগনি হায়না ঐনা খল্লি৷
মরুপশিং,
লৈবাক অসিগী ইন্তরেস্তকীদমক খ্বাইদগী চাওরবা খুদোংথিবা অদু লৌননবা লৈবাক অসিদা সরকার অমনা শেম-শাদুনা লৈ৷ মমাংগী মতমশিংদা পাল্লম্বা সরকারশিংনা পোলিতিকেল রিস্কশিং লৌনবগী থৌনা অদু লৈতাবা খক্তনা মরম ওইদুনা চহি কয়া অমা জি.এস.তি. লৌবা ঙমখিদবনি হায়বসি নখোয়না নিংশিংগনি৷ ঐখোয়না জি.এস.তি. ইমপ্লিমেন্ত তৌবতা নত্তনা, ঐখোয়না জি.এস.তি. রেকোর্দ ওইনা খোমগৎপা ঙমখ্রে৷ অসিগুম্বা খুদম কয়ামরোম ঐনা হায়বা ঙমগনি৷ ঙসিদি নখোয়গী নমাংদা মমাংগী মতমদা লৈরম্লিবা অথিংবা খুদিংমক লৌথোকপা ঙম্বা অমসুং বাউন্দরী পুম্নমক থুগাইবা ঙম্বা সরকার অমা লৈরে৷ ঙসিদি, ভারতকী ইন্দস্ত্রীশিং হেন্না মপাঙ্গল লৈহন্নবা নখোয়দগী সজেসনশিং কৌরিবা সরকার অমসু লৈরে৷
মরুপশিং,
চকা অমা খক্তনা গারী অমা চেনবা ঙম্লোই হায়না ঐখোয়গী ইপা-ইপুশিংনা হায়নরম্বা লৈ৷ চকা খুদিংমক চাং মাননা নিংথিনা চেনগদবনি৷ মরম অদুনা ইন্দস্ত্রী অসিনা রিস্কশিং লৌবা ঙম্নবগী মহাক্কী লৈরিবা নেচরেল তেন্দেন্সী অদুসু হেনগৎহনগদবনি৷ অত্মনির্ভর ভারত ফংনবা হোৎনবদা ঐখোয়না অনৌবা অমসুং অরুবা লম্বীশিং খনগদবনি৷ ইনবেস্তমেন্ত অমসুং এমপ্লোইমেন্তগী খোঙজেল অসি হেনগৎননবা লৈবাক অসিনা ইন্দস্ত্রী অসিদগী চাওনা থাজবা থম্লি৷ পব্লিক সেক্তরগী ফুতপ্রিন্তশিং মিনিমাইজ অমসুং রেস্নেলাইজ তৌনবা অনৌবা পি.এস.ই. পোলিসীগী খুৎথাংদা দিসিসিব ওইবা ৱারেপশিংসু লৌরি৷
লৈবাক অসিনা নেস্নেল এজুকেসন পোলিসীগী খুৎথাংদা অচৌবা খোঙথাং অমা লৌখৎখ্রে৷ মসিদা স্কুলশিং, স্কিলশিংদগী হৌদুনা রিসর্স ফাওবদা অনৌবা ইকোসিস্তেম অমা শেমগৎনবা রোদমেপ অমা লৈ৷ মসিদা ইন্দস্ত্রীগীসু এক্তিন রোল অমা লৈ৷ মরু ওইনা রিসর্স অমসুং দিবলপমেন্তদা ইনবেস্তমেন্ত থাদবগী মতাংদা ঐখোয়না য়াম্না চেকশিন্না হোৎনগদবনি৷ অত্মনির্ভর ভারতকীদমক ঐখোয়না আর অমসুং দিদা থাদরিবা ইনবেস্তমেন্ত হেনগৎকদবনি অমসুং হায়রিবা ময়াম অসি সরকারগী মতেংশিং খক্তনা ওইথোকপা ঙমগনি৷ মসিদা ইন্দস্ত্রীশিংনা চাওনা শরুক য়াবা তঙাই ফদে৷ ব্রান্দ ইন্দিয়া মপাঙ্গল লৈহনবা অসিনা ঐখোয়গী গোলনি৷ লৈবাক অসিদা চাওখৎপা পুরকপা অমসুং ইকাই খুম্নহনবা অসিনা ঐখোয়গী পান্দম্নি৷ মসিগী গোল অসি ফংনবা ঐখোয়না ঐখোয়গী পার্তনরশিপ হেন্না মপাঙ্গল লৈহনবা দরকার ওই৷ নখোয়গী সজেসন খুদিংমক্কীদমক, নখোয়গী প্রোব্লেমশিংগী রিজোলুসনগীদমক ঐনা লৈরি অমসুং মখাতানা লৈখিগনি৷ লৈবাক অসিনা মনিং-মখা তম্বা মপুং ফারকপগী মতম অসিদা রিজোলুসন কয়া অমা লৌননবা অমসুং অনৌবা থৌনা অমসুং অনৌবা ইনর্জীগা লোইননা চংশিনলক্নবা নখোয় পুম্নমকপু পুক্নিং থৌগৎপা ওইরসনু! নখোয় পুম্নমক্তা খ্বাইদগী মমল লৈরবা মঙ্গোল পীরি! নখোয়বু থাগৎচরি৷


text:
মন্ত্রী শ্রী নরেন্দ্র মোদীনা ভিদিও কনফরেন্সিংগী থোংদা নবেম্বর ২২গী অয়ুক পুং ১১.৩০ তাবা মতমদা উত্তর প্রদেশকী বিন্ধ্যাচল রিজনগী মির্জাপুর অমসুং সোনভদ্রা জিলাশিংদা রুরেল দ্রিঙ্কিং ৱাতর সপ্লাই প্রোজেক্তশিংগী উরেপ উয়ুং তমগনি। প্রধান মন্ত্রীনা থৌরম অসিদা ভিলেজ ৱাতর এন্দ সেনিতেসন কম্মিতি/ পানি সমিতি মেম্বরশিংগা লোইননা ৱারীসু শাগনি। থৌরম অসিদা উত্তর প্রদেশকী মুখ্য মন্ত্রী শ্রী য়োজি অদিত্যানাথসু শরুক য়াগনি।
প্রোজেক্তশিং অসিনা খুঙ্গংগী য়ুমথোং ২,৯৯৫ পুম্নমক্তা য়ুমদা তোতি ঈশিং ফংহনগনি অমসুং জিলাশিং অং ং জিলাপুম্নমক্তা য়ুমদা তোতি ঈ/ পানি সমিতি মেম্বরসিগী মীশিং লাখ ৪২রোমদা কান্নবা ফংহল্লগনি। খুঙ্গংশিং অসিদা ভিলেজ ৱাতর এন্দ সেনিতেসন কম্মিতি/ পানি সমিতি শেমখ্রে, মখোয়না চল্লাইবা অমসুং য়েংশিনবগী থবক পুম্নমক্কী থৌদাং লৌগনি। প্রোজেক্তশিং অসিদা পুন্না চংগদবা চাউরাকপা শেল অসি লুপা করোর ৫,৫৫৫.৩৮নি। প্রোজেক্তশিং অসি থা ২৪গী মনুংদা লোইশিন্নবা থৌরাং তৌখি।
জল জীবন মিসনগী মতাংদা
লাল কিলাগী লানবন্দা প্রধান মন্ত্রীনা ২০১৯গী অগস্ত ১৫দা লাউথোকখিবা, জল জীবন মিসন অসিনা ২০২৪ ফাওবদা লৈবাক অসিগী খুঙ্গংগী য়ুম খুদিংমক্তা ফঙ্কস্নেল হাউসহোল্দ তেপ কন্নেক্সনশিং ফংহন্নবা পান্দম থম্লি। মিসন অসি অগস্ত ২০১৯দা লাউথোকখিবা মতমদা খুঙ্গংগী য়ুমথোং করোর ১৮.৯৩গী মনুংদা য়ুমথোং করোর ৩.২৩দা খক্তা তোতি ঈশিং তাখি হায়বদি লাক্কদৌরিবা চহি ৪ অসিদা য়ুমথোং করোর ১৫.৭০দা তোতি ঈশিং ফংহনগনি হায়বনি। হৌখিবা থা ১৫ অসিদা কোবিদ-১৯গী লাইচৎ লৈজরবসু য়ুমথোং করোর ২.৬৩দা তোতি ঈশিং ফংহনখ্রে অমসুং হৌজিক্কী ওইনা খুঙ্গংগী য়ুমথোং করোর ৫.৮৬ (৩০.৬%)দি তোতি ঈশিং ফংলে।


text:
মালেমদা শক্নাইরবা থিওরিতিকেল ফিজিসিস্ট স্টিফেন উইলিয়াম হোকিং লৈখিদ্রে। মার্চ ১৪, ২০১৮ য়ুমশাকৈসাগী অয়ুকতা লৈখিদবনি। মশাগী চহি ৭৬ শুখ্রে। এস্ট্রোফিজিসিস্ট
অমা ওইনা মমিং লৈরবা থিজিল্লোই অসিগী মশানা ইবা লাইরিক “এ ব্রিফ হিস্ট্রি অফ টাইম” খ্বাইদগী মশিং য়াম্না য়োনখিবা লাইরিকশিংগী মনুংদা অমনি। ব্লেকহোল অমসুং রিলেটিভিতিগী মরমদা থিজিনবদনি ব্রিটিশ বিজ্ঞানিক অসিনা মমিং চৎলিবসি।
হোকিংগী মচা অহুম রোবার্ট, লুসি অমসুং টিমোথি মখোয়না মপাগী হনবা লৈতবা থৌনাগীদমক চাওথোকচৈ। মশাগী চহী ২১ শুরকপদা মোটোর নিউরোন লায়নানা নাবদগী ডোক্তরনা শুপ্নতগী চহি অনিখক্তমক
হিংখিগনি হায়না মতম পিখিবনি অদুবু মহাক হনবা লৈতনা কেমব্রিজতা অদুম্মক মখা তানা অদুম্মক
মহৈ তমথখি। লায়না অসিনা মরম ওইরগা মহাক ৱা ঙাংবা ঙমদবতা নত্তনা লেঙবা চৎপা ঙমদবনা হুইল চেয়ারগী মতেংনা চৎথোক চৎশিন তৌখি। ৱা ঙাংবা ঙমদবনা ভোইস সিন্থেসাইজরগী মতেংনা ফোঙদোক্নিংবদু তাইপ তৌদুনা খোঞ্জেলদা ওন্থোকহল্লগা পৃথিবীগী মীয়ামগা পাউ ফাওদোক ফাওজিন তৌখি। হুইল
চেয়ারগা লোয়ননা মালেমগী মফম মফমদা চৎতুনা ৱা ঙাংখি। ভারত্তসু লাকলমখি। এলবার্ত আইনস্টাইগী মতুংদা
স্টিফেন হোকিংনা মালেমদা খ্বাইদগী মমিং লৈরবা থিওরিতিকেল ফিজিসিস্ট অমা ওইখি।
স্টিফেন হোকিং জনুৱারীগী তাং ৮, ১৯৪২ইং দা
ইংলেন্দগী অক্সফোর্দতা পোকখি। মপাবুং ফ্রাঙ্ক হোকিং জিববিজ্ঞানগী থিজিল্লোই অমনি।
মমা ইসাবেল হোকিং রাজনীতিগী কর্মীনি। মপানদি হোকিংবু দোক্তর অমা ওইহন্নিংখিবনি। ফিলিপ্পা
অমসুং মেরি হোকিংগী মচননুপীনি। লণ্ডনগী হাইগেটতা লৈবা বাইরোন হাউজ স্কুলদা হোকিং
অহানবা স্কুল তম্বা হৌখি। ১৯৫৯ ইং মশাগী চহি ১৭ শুবদা অক্সফোর্ড ইউনিভার্সিতিদা
কোলেজ তম্বা হৌখি। কেম্ব্রিজতা গ্রেজুয়েত মহৈরোই ওইরিঙৈ তানজাদা জেনগা ১৯৬৫গী
জুলাই ১৪দা লুহোংখি।
নোংম নোংমগী য়ামখৎলক্লিবা মীশিং অমসুং মখোয়গী মথৌতাবা মচাকশিং ফংননবা হোৎনবদা ঐখোয়না লৈরিবা পৃথিবী অসি ঙসিদগী চহী ৬০০ লোমগী
মনুংদা মৈবুন অমগী মতৌগুম তাঙ্গোই ওনখ্রগনি, থৌওং অসিবু কনানসু থিংবা ঙমলোই হায়না হোকিংনা ফোংদোক্লমখি। মীওইবা জাতিনা তুংকোয়না হিংদুনা লৈনবগী দমকতা অতোপ্পা গ্রহ অমদা চৎহৌবা তঙাইফদে হায়রমখি। ঐখোয়গী সৌরজগৎ অসিগী মনাক নক্না লৈরিবা অতোপ্পা সৌরজগৎ আলফা সেনট্যুরি অসিদা ঐখোয়গী লৈফম থিবা তাবনি। মসিনা খ্বাইদগী ফবা উপাইনি হায়না বৈজিংদা পাঙথোকখিবা থৌরম অমদা মহাক্না ৱাফমসি ফোংদোক্লদুনা আলফা সেনট্যুরিদা নোনোক্রাফ্ট থাদুনা চাংয়েং চৎথনবা হায়খি।
স্টিফেন হোকিং লাই (ইশ্বর) থাজদবা মীশকনি। মহাক্না হায়খি “হৱেন দি
ইউনিভার্স হেস্ নো বিগিনিং এন্দ নো এন্দ, হৱাইর ইজ দি রোল অফ গোদ”। লাই থাজদবা
স্টিফেনগী থৱাই মীরেল অদু লাইরমলেনগী করম্বা মফমদা লৈরগনি হায়না হায়নবা য়াওদবা
নত্তে। স্টিফেন হোকিংগী পুন্সি ৱারীদা য়ুম্ফম ওইবা রোমান্টিক দ্রামা ফিল্ম “দি
থিওরী অফ ইভরিথিং” (২০১৪) পুথোকখ্রে। ফিল্ম অসি মহাক্কী নুপী জেন হোকিংনা ইবা “ট্রেভেলিং
টু ইনফিনিটিঃ মাই লাইফ উইথ্ স্টিফেন” হায়বা লাইরিক অসিদগী এন্ঠোনি মেককার্তেননা
ফিল্ম ওইনা শেমদোকখিবনি। মমিং লৈরবা ইংলিস এক্টর এদি রেদমাইননা স্টিফেন হোকিংগী
শক্তম লাংঙি।
অমবু ওইরবসু অমবু ওইরবসু মহাক্কী হোৎনজমল মহৈ অসিনা শক্নাইরবা বিজ্ঞানিক অসিদা ২০১৮-১৯গী নোবেল মনা পীরগনি হায়না নীংফুং নীংফুং ঙাংনবা তানরুরবসু! নোবেল মনা ফংবগী দমক বিজ্ঞানিক অমনা শিখ্রবা মতুংদা পীবা য়াদবগী চৎনবী লৈবনা স্টিফেন হোকিংগী তুংইনবশিংদা নীঙমদবা অমদি সোইদনা লৈহৌরগনি।
মহাক্না ফংখিবা মনামথুমশিংগী মনুংদা -
·
অ্যাডামস মনা (১৯৬৬)
·
এডিংটন মেদেল (১৯৭৫)
·
ম্যাক্সওয়েল মনা (১৯৭৬)
·
ড্যানি হাইনম্যান মনা (১৯৭৬)
·
হিউ মেদেল (১৯৭৬)
·
আলবার্ট
আইনস্টাইন মেদেল (১৯৭৮)
·
রয়্যাল অ্যাস্ট্রোনমিক্যাল সোসাইটিগী সনাগী মেদেল (১৯৮৫)
·
ডিরাক মনা (১৯৮৭)
·
উলফ মনা (১৯৮৮)
·
প্রিন্স অব
অ্যাস্টুরিয়াস মনা (১৯৮৯)
·
অ্যান্ড্রু
গেম্যান্ট মনা (১৯৯৮)
·
নেলর মনা (১৯৯৯)
·
লিলিয়েনফেল্ড
মনা (১৯৯৯)
·
রয়্যাল সোসাইটি অব আর্টসকী আলবার্ট মেদেল (১৯৯৯)
·
কপলি মেদেল (২০০৬)
·
প্রেসিডেন্সিয়াল
মেডেল অব ফ্রিডম (২০০৯)
·
ফান্ডামেন্টাল
ফিজিক্স মনা (২০১২)
·
বিবিভিএ ফাউন্ডেশন ফ্রন্টিয়ারস অব নলেজ মনা (২০১৫)
লখিপুরওনলাইন গী ফেসবুক পেজ লাইক তৌবিউ।


text:
“সভেত্যনা হাংদোরক্লি। লৈবাকশিংনা চাওখৎলক্লি… বিজ্ঞান, অনৌবা খুৎশেম অমসুং থিদোকপশিং হেনগৎলক্লি। পূম্নমকসিনা উৎলি মদুদি অহিংবগী মালেম অসি লেপ্পা লৈতনা খুমাঙ চাওশিল্লি অমসুং চাওখৎলক্লি; মরমদুনা, শোইদনমক্কী, মীওইবনা মপুঙফারকপবু শক্তাকলিবা অফবা গুনশিংদুসু, মসিগা মান্ননা, পাকথোক চাওথোরক্কদবনি অমসুং চাওখৎলক্কদবনি’”
— অব্দুল বাহা
ঙসিগী মতম অসিদা মীওইবা জাতী অসি অঙাং ওইবগী মপুঙফাদ্রিবা মতৌদুবু থম্লমদুনা অমদি মপুঙফাবগী থোঙজিলদা চঙশিল্লক্তুনা ফিভম অমদগী অমদা তাঙ্ককনাইনা হোংলকপগী চক অমদা লৈরে। অতোপ্পা মালেমগী মফমগুম্না, মসিগি মতম অসিদা ইন্দিয়াগী খুন্নাই অসিসু সিষ্টেমশিং, ষ্ট্রকচরশিং, অমসুং হান্নগী মতমশিংদগী লৈরক্লবা চৎন-লোনচৎশিংনা হৌজিক হৌজিক ওইরিবা মালেমসিগী য়াম্না লুরবা তশেংবশিংসিবু মখাতানা য়েঙশিনবা ঙমদ্রবা চমম্নরবা অহোংবা কয়া অমা থেঙনরি। মসিগী হোংলকপগী লেপ্তনা চঙশিল্লিবা খোঙচৎ অসিবু লমজিং লমতাকপীনবা অমসুং শেম-শানবা মফম খুদিংমক্তা পাম্নরক্লিবসি লন্নাই মীওই অমসুং খুন্নাইগী থাক্তা লিচৎ শাজৎকী ওইবা নৌহৌননা থৱায় হাপলকপদুনি।
পুৱারীগী ওইনদি, লাইনিংলোন্না মীওইবগী মওং মতৌবু হেন্না ফগৎহনবদুনা চাওখৎহন্নবগী খ্বাইদগী মরুওইবা শাফু ওইদুনা লাক্লি অমসুং মদুনা লিচৎ শাজৎ অমদি আইনগী মতাংদা শরুক তম্লম্বশিংদুনা খুন্নাইগী অচেৎপা মরিদু তেক্তা কায়দনা থম্বীরি। তাইবঙ মপুগী পাওখোলোইশিং ওইরিবা কৃষ্ণ, বুধা, জোরোস্তার, মোসেস, জিশু খৃষ্ট অমসুং লাইপোক মুহম্মদনা চাক খুদিংদা সরকার তাখিবা নুংগী ওইবা অমদি লিচৎ শাজৎকী তাকপী তম্বীরোলশিং পীবিদুনা সভেত্যবু খুমাঙ চাওশিলহল্লি।
বাহা’ই লাইনিং অসি মসিগী তাইবঙ মপুগী শাফোঙবগী লোইবা নাইদনা লেপ্তনা চত্থরকপা খোঙচৎ অসিদা খ্বাইদগী নৌবা পারা অদুনি। বাহা’ই লাইনিং হৌদোকপীরম্বা লাইপোক ওইরিবা বাহা‘উ’ল্লাহনা শাফোঙবিরে মদুদি মীওইবা খুন্নাই অসি হৌজিক অপুনববু ফঙনবগীদমক্তা দরকার ওইবা শক্তিশিং অমদি তৌবা ঙম্বশিংদুবু লৈজরক্লবা অপুনবগী ওইবা য়াওনদা খ্বাইদগী মরুওইবা তাঙ্কক অদু য়ৌরক্লে। মীওইবা জাতীনা মপুঙ ফারকপগী শোইদ্রবা খুদম ওইগদৌরিবা, মসিগী পুন্সিনবা অসিদা, লন্নাই মীওইবগী পুন্সি, খুন্নাইগী পুন্সি, অমসুং খুন্নাইগী ষ্ট্রকচরশিংসি মপুঙফানা নৌহৌননা শেমদোক্লগনি।
হোংলক্লিবা চক অসিদা বাহা’ইগী লাইনিংগী পান্দমদি মীওইবা জাতী ঐখোয়না অমত্তা ওইনা পুনশিনবগী পান্দমদু তম্না চঙশিন-চঙশিন্না লন্নাই মীওইগী পুন্সি অমসুং খুন্নাইগী ষ্ট্রকচরশিংসি তপ্না-তপ্না হোংহনবা অদুবু ইনোৎ হাপ্পীবা, নাওয়োকপীবা অমসুং লমজিংবীবনি।


text:
প্রধান মন্ত্রী, শ্রী নরেন্দ্র মোদীনা হিস এক্সিলেন্সী ইব্রাহীম রেইসীনা ইস্লামিক রিপব্লিক ওফ ইরানগী রাজস্ত্রপতি ওইরকপদা নুংঙাইবা ফোঙদোকখ্রে।
ত্বিৎ অমদা প্রধান মন্ত্রীনা হায়, “হিস এক্সিলেন্সী ইব্রাহীম রেইসীনা ইস্লামিক রিপব্লিক ওফ ইরানগী রাজস্ত্রপতি ওইরকপদা নুংঙাইবা ফোঙদোকচরি। ঐহাক্না মহাক্কা লোইননা পুন্না থবক তৌদুনা মখা তানা ভারত অমসুং ইরানগী মরক্তা লৈরিবা অফবা মরী অসি হেন্না চেৎশিনহল্লগনি হায়না আশা তৌরি।”
Congratulations to His Excellency Ebrahim Raisi on his election as President of the Islamic Republic of Iran. I look forward to working with him to further strengthen the warm ties between India and Iran.— Narendra Modi (@narendramodi) June 20, 2021


text:
ড০ হাজারিকাগী অমত্তা ঙাইরবা মচানুপা শ্রী তেজ হাজারিকা অমসুং মমৌনুপী শ্রীমতি কল্পনা আজমীর ঙসি নুংথিল নিউ য়োর্কতগী গৌহাটিদা থুংলখ্রে। ড০ ভুপেন হাজারীকাগী লোয়নবী প্রিয়ম্বদা পাটেলদি মশা ঙমদবনা মরম ওইরদুনা লাকপা ঙমদ্রে হায়না ঙসি থুংলখিবা মচানুপা তেজ হাজারিকানা ফোঙদোকখ্রে। হৌজিক কানাদাগী হোসপিতাল অমদা লায়েংদুনা লৈরিবী ড০ হাজারিকাগী লোয়নবী গুজরাটি নিঙোল অসি মহাক্কা লৌন লৈনরবা চহী তরা মতুংদা খাইনখিবনি।
পনবা য়াই, মশাগী চহী ৮৬ শুরবা মতম চুপ্পদা নেপালি টুপি য়াম্না পামজনা উপ্পা ড০ ভুপেন হাজারিকা হৌখিবা থাংজা নুমিৎতা কোকিলাবেন ধুরিভাই অম্বানি হোসপিতাল এন্দ মেদিকেল রিসার্স ইন্সটিটিউট মুম্বাইগী হোসপিতাল অমদা মশাগী অনাবা অমনা মরম ওইরদুনা পুন্সিগী অরোইবা য়াহিপ তানখি।
মুম্বাইদগী মহাক্কী অশিবা হকচাং থোইদোকপা প্লেন অমদা বরঝার প্লেন তাফমদা পুরকখি। মহাকপু দর্শন তৌনবা লম্বী মপান্দা লেপ্তুনা লৈরম্বা মীওইশিংনা দর্শন তৌনবা হোৎনবদা অপনবা থোকপদগী বরঝারদগী মহাক্কী নিজারাপারদা লৈবা ময়ুম তম্না লাকপদা কিলোমিটার ৩০ শাংবা লম্বী অদু য়ৌবদা পুং ৮ চংখি হায়রি।
এয়ার কন্দিসনগী ওইবা মীংশেলতনা কোয়শিল্লবা কায় অমদা ড০ হাজারিকাগী অশিবা হকচাংবু মীয়ামনা দর্শন তৌজবা ফংজনবগী দমক ঙসি নুংথিল গৌহাটিগী জজ্ ফিল্দদা ঙাকশেন্দুনা থমখি।
ড০ হাজারিকাগী মথৌ মঙম পাঙথোকফম অদু তুংলমচৎতা মীয়ামনা সমাধি অমা ওইনা নিংশিংদুনা লৈহৌনবগী মতাংদা মথৌ মঙম পাঙথোকফম মফমগী মতাংদা চয়েৎনবা কয়ামরুম থোকখি। মমাং থাবদা ব্রহ্মপুত্র তুরেল তোরবানদা পোলোয়বগী ৱাফম লৈরম্বদু কায়নথংদা গৌহাটি ইউনিভারসিগী কেম্পাসতা পোৎলোইবগী থৌরম পাঙথোকপদা য়ানখি।
মহাক্কী হয়েং পোলোয়বগী থৌরম অসি চন্দনতনা পাঙথোক্কনি হায়রি। মসিদা চংগদবা চন্দন পুম্বা গৌহাটি ইউনিভারসিটিগী বোটানি দিপার্টমেন্টকী লৈরিবা চন্দন পাম্বী অচংবমখৈ শিজিন্নগনিসু হায়রি।
ড০ ভূপেন হাজারিকা ইং ১৯২৬ সেপ্তেম্বর তাং ৮দা তিনসুকিয়াগী সদিয়াদা পোকখি। নীলকান্ত হাজারিকা অমসুং শান্তি হাজারিকাগী মচানুপানি।
১৯৪২ দা কতন কোলেজতগী ইন্টরমেদিয়েত লোয়শিনখ্রবা মতুংদা বনারস হিন্দু ইউনিভারসিটিদগী ১৯৪৪ দা বিএ পাস তৌখি। অমসুং ১৯৪৬ তা পোলিটিকেল সাইন্সতা এম এ পাস তৌখি।
১৯৭৭ তা পদ্মশ্রী, ১৯৯৩ দা দাদা সাহেব ফালকে,
২০০১ দা পদ্মভুষণ পিখি।
১৯৬৭ তগী ১৯৭২ ফাওবা আসাম বিধান সভাগী সদস্যসু ওইরম্মী।
শক্নাইরবা অসিনা লৈখিদবগা মরী লৈননা আসাম সরকারনা রাজ্য অসিগী সরকার অমদি লনাই, লোইশং অমসুং প্রতিস্থানশিং, স্কুল, কোলেজশিং ঙসি ছুটি লাউথোকখি। অদুবু গৌহাটি সহরগী ওইনদি হয়েং পুং ১২ ফাওবা ছুটি ওইরগনি হায়না লাউথোকখ্রে।
হরিদ্বারগী গ্যাত্রি সংঘদা লাইখুরুম্বা লাকপা ভক্তশিং মখোয় মশেল নেৎশিন্নবগী থৌদোকতা ঙসি অয়ুক ৬ শিরে অদুগা ১০ হেন্না অশোক অপন নংলে। ঙরাংদগী হৌখিবা গুরু পণ্ডিত শ্রীরাম সর্মাগী চহীচা ফারকপগী ওইবা মীওই লিশিং ১০ হেন্না তিনখিবা থৌরম অদু নভেম্বর ১১ ফাওবা চৎথগদবনি হায়রি। নেৎশিন্নবগী থৌদোক অদু ঙসি অয়ুক যজ্ঞগী থৌরম অমদা শরুক য়ানবা মহৈ মহৈ চেনশিন্নবদা থোকখিবনি। (লক্ষীপুরওনলাইন)


text:
প্রধান মন্ত্রী শ্রী নরেন্দ্র মোদীনা পাউমী রোহিৎ সর্দানানা লৈখিদবদা অৱাবা ফোঙদোকখ্রে।
ত্বিৎ অমদা শ্রী মোদীনা হায়:
“রোহিৎ সর্দানানা ঐখোয়বু ঙন্না থাদোক্তুনা চৎখ্রে। ইনর্জীনা থল্লবা, ভারতকী চাউখৎ থৌরাংগীদমক খঞ্জরম্বা অমসুং পুকচেল চাউরবা মীশক অমা ওইরম্বা রোহিৎপু মীয়াম্না নীংশিংদুনা লৈহৌরগনি। মহাক্না মনুং মতম চাদনা লৈখিদবা অসিনা মীদিয়াগী লমদা অচৌবা অহোবা অমা লৈহৌরগনি। মহাক্কী ইমুং-মনুং, মরুপ-মপাং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।”
Rohit Sardana left us too soon. Full of energy, passionate about India’s progress and a kind hearted soul, Rohit will be missed by many people. His untimely demise has left a huge void in the media world. Condolences to his family, friends and admirers. Om Shanti.— Narendra Modi (@narendramodi) April 30, 2021


text:
বাঙ্গলাদেশকী প্রধান মন্ত্রী, য়োর এক্সিলেন্সী শেখ হসীনাজী,
ভারত অমসুং বাঙ্গলাদেশকী মপান থৌরম পুবা মন্ত্রী,
নোংচুপ বেঙ্গলগী মুখ্য মন্ত্রী, সুশ্রী মমতা বেনর্জীজী,
ত্রিপুরাগী মুখ্য মন্ত্রী, বিপ্লব কুমার দেবজী,
নুমিৎ খরনিগী মমাংদা কাথমান্দুদা বিম্সতেক সমিৎতা ঐনা শেখ হসীনাজীগা উনজখি। মদুগী মমাংদসু ঐখোয় মে থাদা শান্তিনিকেতন্দা, অমসুং এপ্রিলদা কমনৱেল্থ সমিৎতা লন্দন্দা উনখি।
ঙসি ঐ ভিদিও কনফরেন্সকী থোংদা অদোমগা উনজবগী তাঞ্জা ফংজবা অসিদা নুংঙাইবা ফাওজরি।
ঐনা মমাংদসু কয়ারক হায়জখ্রে মদুদি য়ুম্লোন্নবা লৈবাকশিংগী লুচীংবশিংগী মফমদা য়ুমলোন্নবা অমগুম্না মরি থমনগদবনি। হেক পামলকপদা ৱারী শানগদবনি, হেক নীংলকপদা চৎলুগদবনি। অসিগুম্বা মতাংশিং অসিদদি ঐখোয়দা প্রোতোকোলগী অফা-অপুন লৈহল্লোইদবনি।
অমসুং অসুম্না নকশিন্নবা অসিনা প্রধান মন্ত্রী শেখ হসীনাজীগা ঐগা লোইনবা অদু ময়েক শেংনা উবা ফংলি। কয়ারক হন্না উনখিবা অদুতা নত্তনা মসি ঐখোয়গী মরিরকশুবা ভিদিও কনফরেন্সনি, অমসুং ইকুই কুইদনা ভিদিও কনফরেন্স অমসু পাংথোক্লগনি।
ভিদিও কনফরেন্সশিং অসিগী খ্বাইদগী ফবা ৱাফমদি ঐখোয়গী লৈবাক অনি অসিগী তেংবাং পীনবগী প্রোজেক্তশিং হৌদোকপদা নত্ত্রগা শঙ্গাবদা করিগুম্বা ভি.আই.পি.গী ওইবা খোংচৎ অমত্তগী মথৌ তাদ্রে।
এক্সিলেন্সী, ঐখোয়না কনেক্তিবিতীগী মতাংদা পন্নরকপদা, ঐনা মতম পুম্নমক্তা অদোমগী ১৯৬৫গী মমাংগী কনেক্তিবিতী অদু অমুক হন্না হিংগৎহন্নবগী ভিজন অদু নীংশিলকই।
অদুগা ঐগীদমক্তদি মসি য়াম্না হরাওনীংঙাইনি মদুদি ঐখোয়না হৌখিবা চহি খরা অসিদা মাইকৈ অদোমদা লেপ্তনা খোং থাংজিল্লি।
ঙসি ঐখোয়না ঐখোয়গী পাৱর কনেক্তিবিতী হেনগৎহল্লে, অমসুং রেলৱে কনেক্তিবিতীবু হেন্না চেৎশিলহন্নবগীদমক্তা প্রোজেক্ত অনি হৌদোক্লে।
২০১৫দা ঐনা বাঙ্গলাদেশতা লাকখিবা মতমদা ঐখোয়না বাঙ্গলাদেশতা ৫০০ মেগাৱেৎকী অহেনবা মৈ পীনবা ৱারেপ লৌখি। অমসুং মসিগীদমক্তা নোংচুপ বঙ্গালদগী বাঙ্গলাদেশকী ত্রান্সমিসন লিঙ্ককী থবক পাইখৎলি। থবক অসিবু মপুং ফাহনবদা মতেং পাংবীবগীদমক মুখ্য মন্ত্রী সুশ্রী মমতা বেনর্জীবু নোল্লুকপা উৎচরি। প্রোজেক্ত অসি মপুং ফাবদগী হৌজিক ১.১৬ গিগাৱাৎকী মৈ ভারত্তগী বাঙ্গলাদেশতা সপ্লাই তৌরি। ঐনা খঙই মদুদি মেগাৱাৎতগী গিগাৱাৎতা লাক্লিবা, মসিগী ক্বান্তম জম্প অসি ঐখোয়গী মরি অসিগী মরু ওইবা তাঙ্কক অদুগী খুদম্নি।
রেলৱেগী লমদসু ঐখোয়গী কনেক্তিবিতী লেপ্তনা হেনগৎলক্লি। মসিগী মনুংদা বাঙ্গলাদেশকী মনুংগী কনেক্তিবিতী, অমসুং ভারতকা লৈনরিবা কনেক্তিবিতী অসি ঐখোয়গী মরু ওইবা তেংবাং পীনবগী মরু ওইবা শক্তম্নি।
অখৌরা-অগরতলাগী রেল কনেক্তিবিতীগী থবক মপুং ফারকপগা ঐখোয়গী ক্রোস-বোর্দর কনেক্তিবিতীদা অতোপ্পা মরি অমসু হাপকৎলগনি। প্রোজেক্ত অসিদা মতেং পাংবীবগীদমক মুখ্য মন্ত্রী শ্রী বিপ্লব কুমার দেববু নোলুকপা ফোংদোকচরি।
প্রধান মন্ত্রী শেখ হসীনাজীনা বাঙ্গলাদেশকী চাউখৎ-থৌরাংগীদমক্তা অপামবা পান্দম অদু লেপথোক্লে – ২০২১ ফাওবগী মনুংদা মিদল ইকোনোমী কন্ত্রী অমসুং ২০১৪ ফাওবগী মনুংদা দিবেলপ কন্ত্রী ওইনবগী মহাক্কী ভিজন অদুবু মপুং ফাহনবদা মতেং পাংবা অসি ঐখোয়গীদমক্তদি চাউথোকচনীংঙাইগী ৱাফম্নি।
ঐনা তশেংনা থাজৈ মদুদি ঐখোয়গী মরি অসি অসুম অসুম চেৎশিল্লকপগা লোইননা অমসুং মীয়ামগী মরক্তা লৈনবা মরি অসি অসুম অসুম চেৎশিল্লকপগা ঐখোয়না চাউখৎপা অমসুং ৱাৎত-পাদবগী অনৌবা মতোল অদু লোম্বা ঙমগদৌরিবনি।
থবক অসিদা মতেং পাংবীবগীদমক অমসুং ঙসিগী থৌরম অসিদা শরুক য়াবীবগীদমক্তা ঐনা প্রধান মন্ত্রী শেখ হসীনাজীবু, নোংচুপ বেঙ্গল অমসুং ত্রিপুরাগী মুখ্য মন্ত্রীশিংবু থমোই শেংনা থাগৎপা ফোংদোকচরি।
থাগৎচরি!